
Skeptuni: 

elämänasenteena 


OS  yleisiin  mielikuviin  on  uskomista,  on 
skeptikko  henkilö,  joka  näkee  uuden  vuoden 
tinasta  ennustamisessa  tai  juhannustaiois- 
sa  vaarallista  huuhaata.  Meitä  on  moneksi, 
mutta  skeptikkojen  elämäntehtävänä  ei  ole 
riistää  ihmisiltä  seuraleikkejä  tai  tukahdut¬ 
taa  kauniimman  elämän  kaipuuta.  Mihin 
skeptikot  sitten  pyrkivät? 

Sana  skepsis  on  kreikkaa  ja  tarkoittaa  etsi¬ 
jää.  Antiikin  skeptikot  puolustivat  elämän¬ 
asennetta,  jonka  mukaan  viisas  ihminen 
pidättyy  ottamasta  kantaa  minkään  väitteen 
totuuteen.  Skeptikkojärjestöissä  nykyään  vai¬ 
kuttavat  henkilöt  eivät  yleensä  pidä  viisaa¬ 
na  kaikista  kannanotoista  pidättymistä,  vaan 
epäilevät  lähinnä  väitteitä  niin  sanotuista 
yliluonnollisten  ilmiöiden  todellisuudesta. 
Heidän  mukaansa  todistuksen  taakka  on 
aina  ihmeellisten  väitteiden  esittäjillä. 

Jos  siis  joku  väittää  pystyvänsä  yliaistillisin 
menetelmin  lukemaan  muiden  ajatuksia, 
vaativat  skeptikot,  että  nämä  väitteet  perus¬ 
tellaan  huolellisilla  havainnoilla,  kokeilla  ja 
päättelyillä.  Muussa  tapauksessa  väitteet  ei¬ 
vät  ole  läpäisseet  kriittisen  keskustelun  koe¬ 
tusta,  eivätkä  siis  ole  tietoa. 

Skeptikko  perustelee  valikoivaa  asennet¬ 
taan  sillä,  että  ainakin  osa  tieteellistä  tutki¬ 
musta  on  todella  läpäissyt  ankaran  julkisen 
kritiikin.  Niinpä  esimerkiksi  kvanttielekt- 
rodynamiikka  ennustaa  alkeishiukkasten 
ominaisuuksia  hämmästyttävän  yksityiskoh¬ 
taisesti.  Jos  tehtävänä  olisi  ennustaa  oikein 
Los  Angelesin  ja  New  Yorkin  etäisyys,  olisi 
se  määrättävä  hiuskarvan  tarkkuudella,  jotta 
saavutus  vastaisi  kvanttielektrodynamiikan 
tarkkuutta.  Mitä  muutoksia  käsityksissämme 
onkaan  tapahtuva,  on  ilmeistä,  että  kvant¬ 
tielektrodynamiikan  kaltaisilla  teorioilla  on 
pysyvää  tiedollista  arvoa. 


Skeptikkoja  moititaan  siitä,  että  he  torju¬ 
vat  ihmeellisiltä  tuntuvat  väitteet  silloinkin, 
kun  niiden  tueksi  on  esitettävissä  huolelli¬ 
sesti  tehtyjä  havaintoja.  Näin  saattaa  joskus 
ollakin,  mutta  skeptikolla  on  usein  myös 
hyvä  perustelu  asenteelleen.  Tieteellinen 
tieto  on  ainakin  jossain  määrin  yhtenäinen 
rakennelma,  jonka  osat  tukevat  toisiaan.  Jos 
yksittäinen  havaintosarja  tuntuu  olevan  risti¬ 
riidassa  kaiken  muun  tähän  asti  oppimam¬ 
me  kanssa,  on  järkevää  epäillä  mieluummin 
yksittäisen  havaintosarjan  luotettavuutta 
kuin  asettaa  kyseenalaiseksi  kaikkia  niitä  ha¬ 
vaintoja,  joille  paras  tieteellinen  ymmärryk¬ 
semme  perustuu. 

Skeptinen  elämänasenne  pyrkii  siis  var¬ 
mistamaan  elämällemme  ja  toiminnallem¬ 
me  järkevät  lähtökohdat.  Olisi  toki  mukavaa 
tehdä  työmatkat  lentävällä  matolla,  mutta 
kun  lentävien  mattojen  olemassaolo  on  vas¬ 
toin  parasta  tietoamme,  ei  kaupungin  kan¬ 
nata  hylätä  busseja  niiden  ostamiseksi.  Olisi 
kätevää,  jos  voisimme  parantaa  sairaudet 
juomalla  pullotettua  vesijohtovettä,  mutta 
menetelmän  suosiminen  lääketieteen  tun¬ 
temien  ratkaisujen  sijasta  vaatii  vankat  pe¬ 
rusteet. 

Se,  miten  täysikasvuinen  yksilö  haluaa 
elämänsä  elää,  on  vapaassa  ja  avoimessa  yh¬ 
teiskunnassa  hänen  oma  asiansa.  Mutta  jo¬ 
kainen  meistä  kantaa  myös  jonkinlaista  vas¬ 
tuuta  muiden  oikeuksista  ja  hyvinvoinnista. 
Siksi  ihmeellisten  väitteiden  epäily  on  hyvä, 
jota  harjoittamalla  voimme  auttaa  sekä  it¬ 
seämme  että  yhteistä  hyväämme.  Skeptikko 
ei  vastusta  leikkiä,  hän  vastustaa  toisten  oi¬ 
keuksilla  ja  hyvinvoinnilla  leikkimistä! 

Juha  Savolainen 

ELÄMÄNKATSOMUKSEN  JA  FILOSOFIAN 

Pete  Pakarinen 


Lapinnoitia,  horoskooppeja,  sammakkomiehiä,  urbaaneja  legendoja  internetissä. 
Mosaiikkimaisessa  maailmassa  uskomusten  pirstaleet  napataan  sieltä,  mistä  kulloinkin 

huvittaa. 


elvänäkijä  kertoo  tulevaisuutesi. 
9,95  mk/min  +  ppm”.  Helsingin 
Sanomien  ilmoitussivuilla  tulevai- 
suustrokarit  kilpailevat  hyväuskoisten  puhe¬ 
linlaskuista.  Samaan  aikaan  toisaalla:  Savon 
Sanomat  kertoo  pyramidien  ihmevoimista  ja 
YLE?!  yöradion  toimittaja  innostuu  Nostra- 
damukseen. 

Informaatiomarkkinat,  se  mitä  joskus  tie¬ 
donvälitykseksi  kutsuttiin,  myy  juuri  sitä 
mitä  halutaan  ostaa.  Yksilöiden  tiedonhalun 
tyydyttäminen  on  synnyttänyt  valtaisan  in¬ 
formaatioteollisuuden.  Markkinat  vastaavat 
kysyntään,  eivät  siihen,  mikä  on  totta. 

Markkinoiden  myötä  tuotteistettu  rajatie¬ 
to  tunkeutuu  ihmisten  arkipäivään  ja  ehkä 
sekoittuukin  arjen  maagisiin  uskomuksiin. 
Jokapäiväiseen  elämään  tunkeutuu  näin  eri 
tahoilta  ja  taustoista  lähtevä  vaihteleva  mys¬ 
tiikan  virta.  Teollisuusyhteiskunnan  muu¬ 
tos  jälkiteolliseksi,  informaatioyhteiskunta, 
markkinavoimien  paine,  maailman  moni¬ 
mutkaistuminen  ovat  helposti  sisällöttömiä 
iskusanoja,  mutta  ne  kuvaavat  kaikki  osal¬ 
taan  yhtä  tärkeää  kehitystä.  Maailmaa,  jossa 
ihmiset  kokevat  vaikutusmahdollisuuksiensa 
muuttuneen  ja  yleensä  vielä  vähentyneen. 
Jos  ulkoisiin  olosuhteisiin  ei  voi  vaikuttaa, 
on  yritettävä  vaikuttaa  sisäiseen  minään.  Yh¬ 
teiskuntatieteessä  tämä  on  selitetty  keskei¬ 
seksi  pseudotieteen  suosion  syyksi. 

Tieto  muokkaa  maailmankuvaa.  Rajatie¬ 
don  markkinoilla  on  tarjolla  elämyksiä  itse¬ 
ään  etsiville,  muinaista  viisautta  ja  ihmistä 
suurempia  voimia.  Ankkureita  elämään,  hel¬ 
potusta  epävarmuuteen  haetaan  perinteisen 
uskonnon  ohella  yhä  useammin  rajatiedos¬ 
ta.  Ja  sitten  on  niitä,  joiden  mielestä  tämä 
kaikki  on  vain  yksinkertaisesti  jännää. 

Perättömillä  väitteillä,  pseudotieteellä,  ra¬ 
jatiedolla  ja  huuhaalla  myydään  mitä  mil¬ 
loinkin.  Ufo-ohjelman  synnyttämä  ufojuttu 
myy  lehteä,  tunnetun  ufoilijan  tv-haastattelu 
myy  hänen  kirjaansa,  tv-ohjelma  sen  väliin 


sijoitettujen  mainostajien  tuotteita  ja  hömp- 
pätuotteen  mainos  itse  tuotetta. 

Hömppälaari  notkollaan 

Osan  rajatiedon  myyntiarvosta  näkee  kirja¬ 
kaupassa.  Hömppälaari  notkuu  esoteerisia 
teoksia  ylimmän  opinahjon  nimeä  kantavan 
liikkeen  pääkäytävällä.  Tekniikan  kehitykses¬ 
tä  kertoo,  että  horoskooppikirjat  ovat  saaneet 
seurakseen  astrologiaromppuja. 

Turvaan  ei  pääse  edes  kaupunginkirjas¬ 
tossa.  Espoon  Tapiolan  kirjaston  parapsy¬ 
kologia-hylly  notkuu  rajatiedon  alla.  Hylly- 
metrillisen  lomasta  saattaa  tarkkaavaisen  kä¬ 
teen  osua  Skepsiksen  julkaisema  Paholaisen 
asianajaja  tai  yhdysvaltalaisen  skeptikon  ja 
taikurin  James  Randin  teos,  mutta  harvoin. 
Vaihtoehdot  jäävät  valtavirran  alle  niin  kus¬ 
tantajilla  kuin  jakelijoillakin. 

Kirjastonhoitajat  korostavat  mielellään, 
että  kirjahankinnoissa  lähdetään  asiakkaiden 
tarpeista.  Kysyntä  ohjaa  valintoja  ja  kappa¬ 
lemääriä.  Vaihtoehtoinen  kiinnostaa,  olipa 
kyse  vaihtoehdosta  lääketieteelle  tai  tieteelle 
ylipäänsä. 

”Mikä  kirjasto  on  leimaamaan  huuhaaksi 
mitään”,  kysyy  kirjastonhoitaja  haastattelus¬ 
sa.  Paljastuu  kuitenkin,  että  periaatekeskus¬ 
teluja  hankinnoista  ei  ole  edes  käyty. 

Näyttää  siltä,  että  jopa  luokitteluun  suh¬ 
taudutaan  varsin  mekaanisesti.  Sovelletun 
psykologian  hyllystä  saa  tieteellistä  kirjaa  et¬ 
siä  grafologian  ja  unien  selitysten  seasta. 

Jonkinlaisia  perusedellytyksiä  tieteellisen 
ja  pseudotieteellisen  kirjallisuuden  erotta¬ 
miseksi  voisi  odottaa  kirjastoilta.  Vaikeam¬ 
paa  rajanveto  on  silloin  kun  arvostettu  kus¬ 
tantaja  julkaisee  oppikirjasarjassaan  eteerisiä 
energiavirtoja  ylistävän  teoksen.  Pitäisikö 
kirjoissakin  olla  varoitus:  tätä  teosta  tuotet¬ 
taessa  ei  ole  noudatettu  tieteessä  käytettäviä 
periaatteita. 


4  umnu  i/iiu 


Viestejä  haudan  takaa 

Painonne  ja  tulevaisuutenne,  kertoo  vaaka 
vanhassa  sanomalehtisarjakuvassa.  Arvoval¬ 
taisina  itseään  pitävät  sanomalehdet  tarjo¬ 
avat  rivi-ilmoituksissa  saman  tarinan  nyky¬ 
version.  Selvänäkijä,  astrologi,  lapinnoita 
sekä  "kokenut,  rehellinen  ja  luotettava” 
ennustaja  tarjoavat  kollegoineen  Helsingin 
Sanomissa  puhelinpalvelultaan  noin  kym¬ 
pin  minuuttihintaan.  Pääkaupunkiseudulla 
ilmestyvässä  Alueuutiset-lehdessä  mainostet¬ 
tavaa  tarot-ennustusta  on  ryyditetty  lisäämäl¬ 
lä  nauhoitteeseen  "viestejä  haudan  takaa”. 

Puhelinennustaminen  on  helppoa,  jos 
röyhkeys  ja  supliikki  riittävät.  Kustannukset¬ 
kin  ovat  pienet.  Toistuva  parin  rivin  ilmoitus 
maksaa  reilusti  alle  satasen  päivässä,  eikä 
puhelinoperaattorikaan  mahdottomia  välistä 
vie.  Muutaman  satasen  päivätuotto  on  vai¬ 
vatta  hankittavissa,  tarkempaa  kustannuslas¬ 
kentaa  en  ryhdy  avittamaan. 

Hämmästyttävintä  on,  että  näilläkin  palve¬ 
luilla  on  kysyntää.  Leikillis-mystisestä  koh¬ 
talon  "näkemisestä”  ollaan  valmiita  mak¬ 
samaan  huomattaviakin  summia.  Vanha 
totuushan  on,  että  jos  oikea  ja  aito  tulevai¬ 
suuden  ennustaja  jostain  löytyy,  hän  katsoisi 
oitis  tulevan  lottorivin  ja  eläisi  leveämmin 
kuin  yksikään  puhelinoraakkeli. 

Uskomus  tulevaisuuden  näkemisestä  tar¬ 
joaakin  vahvan  elämyksen.  Se  on  osa  oman 
maailmankuvan  ja  eritoten  oman  minäku¬ 
van  rakentumista.  Helppoja  vastauksia  vai¬ 
keaan  kysymykseen:  kuka  ja  millainen  minä 
olen. 

Lehtien  oma  vastine  tulevaisuuteen  näke¬ 
miselle  on  horoskooppi.  Monet  astrologiaan 
taipuvaisetkin  ovat  valmiita  myöntämään 
lehtihoroskoopit  viihteeksi.  Vähintään  yhtä 
moni  tunnistaa  kuitenkin  monia  luonteen¬ 
piirteitä  ympäripyöreiksi  kirjoitetuista  kuva¬ 
uksista. 

Päivä-  ja  viikkolehtihoroskooppeihin  voi 
yleensä  suhtautuakin  kuin  yleispäteviin  elä¬ 
mänohjeisiin.  Ole  tarkka  taloudestasi,  syö 
terveellisesti,  äläkä  unohda  liikuntaa.  Ohjeet 
saavat  vain  suuremman  merkityksen,  kun  ne 
on  ikään  kuin  kirjoitettu  tähtiin  juuri  minua 
ja  tätä  ajanjaksoa  varten. 

Kuinka  paljon  horoskooppimerkeistä  syn¬ 
tyneet  stereotyyppiset  luonnekuvaukset  sit¬ 
ten  ohjaavat  arkipäivän  ihmiskäsityksiä.  "Se 
on  tyypillinen  rapu”  -tyyppisiä  lausahduksia 


on  jokainen  joskus  kuullut.  Näistä  lausah¬ 
duksista  moni  kuitenkin  etsii  omaa  itseään. 
Monimutkaisten  ja  vaihtelevien  motiivien, 
käyttäytymis-  ja  ajattelutapojen  sijaan  on 
yksinkertaisempaa  etsiä  astrologian  antamia 
selkeitä  luonnekuvia. 

Sammakko  ei  tiedä  säätä 

Maatalousyhteiskunnassa  erityisen  arvokasta 
oli  tulevan  sään  näkeminen.  Sopivia  kylvö-, 
kyntö-  ja  niittoaikoja  etsittiin  luonnonmer- 
keistä  ja  kansanomaisesta  ennustuksesta. 

Perinteen  kannalta  on  hauskaa,  että  sam- 
makkoprofessorin  sääennusteet  puhutta¬ 
vat  myös  kaupunkilaisissa  kahvihuoneissa. 
Kesäloman  ajankohtaa  on  kuitenkin  turha 
niiden  perusteella  päättää.  Pitkän  aikavälin 
sään  ennustaminen  ei  juuri  eroa  muusta 
ennustamisesta  kuin  siinä,  että  arvattavia 
vaihtoehtoja  on  vähemmän.  Tulevan  kesän 
kuumuuden  tai  talven  lumisuuden  voi  yhtä 
hyvin  ennustaa  noppaa  heittämällä. 

Sääennusteiden  luotettavuus  putoaa  oleel¬ 
lisesti  viiden  vuorokauden  jälkeen,  todetaan 
Ilmatieteen  laitoksella.  Sen  jälkeen  voidaan 
sanoa  vain  karkeita  arvioita  säätyypistä  ja  sen 
muutoksia.  Joissakin  tilanteissa  ennustetta¬ 
vuus  voi  heiketä  jo  kolmen  vuorokauden 
jälkeen. 

Ilmatieteen  laitoksessa  pisin  ennustusjak- 
so  on  kymmenen  vuorokautta,  josta  viisi 
vuorokautta  ennustetaan  tarkemmin.  Mo¬ 
nissa  maissa,  muun  muassa  Yhdysvalloissa 
tehdään  kuukausiennusteita,  mutta  ne  ovat 
hyvin  karkeita  arvioita  lämpötilasta  ja  sade¬ 
määrästä  verrattuna  pitkäaikaiseen  keskiar¬ 
voon.  Niiden  osuvuus  ylittää  vain  hieman 
arvaustason. 

Nykyisillä  menetelmillä  on  mahdotonta 
tehdä  pitkän  aikavälin,  useiden  viikkojen 
sääennusteita  huomattavasti  ennustettavaa 
ajankohtaa  aiemmin.  Säätyyppi  voi  vaihtua 
nopeastikin,  sillä  ilmakehän  käyttäytyminen 
on  monimutkaista  ja  kaoottista.  Siinä  kaikki 
vaikuttaa  kaikkeen. 

Sammakon  hypyistä  ei  kesän  säätä  voi  en¬ 
nustaa.  Sammakko,  sen  koommin  kuin  yksi¬ 
kään  muukaan  loikkija  ei  vielä  toukokuussa 
näe,  koe  tai  aavista  millaisia  matalapaineen 
keskuksia  Pohjois-Atlantilla  heinäkuussa  ke¬ 
hittyy  ja  miten  ne  sieltä  Suomen  suuntaan 
liikkuvat. 

Herra  Murphy 

Markkinoiden  ohella  on  toinenkin  huuhaan 
taso,  kutsuttakoon  sitä  vaikka  arkimystiikaksi. 
Siihen  voi  suhtautua  eri  tavoin,  mutta  usein 
se  on  läsnä.  Viattomimmillaan  sitä  edusta¬ 
vaa  Murphyn  lakien  kaltaiset  viihteelliset 
uskomukset,  jollaisten  tiliin  on  helppo  sälyt¬ 
tää  pieniä  takaiskuja. 

Muistattehan  kuinka  se  jono  todellakin 
aina  pysähtyy  mihin  itse  asettuu.  Voileivän 
putoamisesta  voipuoli  alaspäin  on  tehty 
epäilemättä  lukuisia  empiirisiä  kokeita.  Ja 
olipa  leivänpäällysten  painolla  todella  vaiku¬ 
tusta  putoamispuoleen,  ei  tieto  siitä  muuta 
lain  merkitystä  sen  pettymyksen  lievittäjänä, 
joka  epäonnista  voileipäkulinaristia  voi  koh¬ 
data. 

Epäonneen  voi  suhtautua  useilla  tavoilla. 
Voi  luottaa  korkeampiin  voimiin  ja  mystiik¬ 
kaan:  "tuolla  ylhäällä  on  joku,  joka  ei  pidä 
minusta”.  Perinteisesti  Murphyn  lakeja  on 
taasen  selitetty  valikoivalla  muistilla  —  ne 
kerrat,  jolloin  laki  toteutui,  pysyvät  parem¬ 
min  muphyistin  mielessä. 

Kolmas  tapa  on  käyttää  tieteen  keinoja. 
Robert  Matthews  kertoo  Scientific  America- 
nissa  kuinka  todellakin  on  todennäköisintä, 
että  oma  jonosi  etenee  muita  hitaammin. 
Jos  molemmilla  puolilla  vierelläsi  on  sa¬ 
manpituinen  jono  kuin  se,  missä  itse  seisot, 
niin  mahdollisuus  on  vain  1/3,  että  jonosi 
olisi  nopeampi  kuin  kaksi  muuta. 

Pudotessaan  tavallisen  korkuiselta  pöy¬ 
dältä  voileipä  ei  ehdi  kierähtää  tarpeeksi, 
vaan  putoaa  todennäköisemmin  väärinpäin 
lattialle,  selvittää  Matthews.  Jotta  voileipä 
putoaisi  useammin  oikeinpäin,  olisi  pöytien 
oltava  tarkoitettu  yli  kolmimetrisille  ihmisil¬ 
le,  hän  jatkaa. 

Arjen  taikauskoa 

Usko  taikakaluihin  ja  loitsuihin  periytyy 
meille  jo  muinaisesta  Babyloniasta,  josta  se 
levisi  koko  Aleksanteri  Suuren  valtakunnan 
alueelle.  Roomalaisten  omaksuttua  hellenis¬ 
tisen  kulttuurin,  periytyi  taikausko  keskiajan 
kristinuskoon  ja  islamiin. 

Mustalle  kissalle  voidaan  nykyisessä  kau¬ 
punkikulttuurissa  iloisesti  hörähdellä,  mutta 
mieleen  jää  itämään  ajatus  —  jos  sittenkin. 
Taikauskon  merkit,  enteet  ja  vaikutukset  tun¬ 
netaan  edelleen.  Rakennuttajan  tai  tulevien 


asukkien  oletettu  taikausko  saa  kerrostalon 
kolmannentoista  kerroksen  muuttumaan  lis¬ 
tassa  neljänneksitoista. 

Maagiseen  ajatteluun  kuuluu  olennaisesti 
ajatus  maailmaa  hallitsevista  hämäristä  syy- 
seuraussuhteista.  Plelpottaako  epäonni  sillä, 
että  kolmannentoista  kerroksen  asukki  luu¬ 
lee  elelevänsä  kerrosta  ylempänä?  Tuottaa¬ 
ko  tietä  ylittävän  mustan  kissan  näkeminen 
epäonnea  vai  ennustaako  se  sitä?  Niin  tai 
näin,  sylkäisy  vasemman  olan  yli  voi  karkot¬ 
taa  moisen  harmin. 

Pelko  on  taikauskon  tärkein  lähde,  tote¬ 
si  Bertrand  Russell.  Elänen  mukaansa  sen 
välttämiseen  on  kaksi  tapaa.  Joko  vakuutam¬ 
me  itsemme  immuuneiksi  kaikille  onnetto¬ 
muuksille  tai  totuttaudumme  rohkeuteen. 

Onnea  tuovat  tai  pahaa  karkottavat  amu¬ 
letit  ovat  olleet  taikauskoisen  vakuutuksia 
maailman  sivu.  Nykyaikaisena  amulettina 
voi  olla  vaikka  urheilijan  tekemä  rituaali 
ennen  tärkeää  peliä  tai  opiskelijan  tenttiin 
kantama  onnenkynä. 

Rohkeuteen  totuttautuminen  on  Russel- 
lin  mukaan  paljon  vaikeampaa.  Voimakkai¬ 
den  ryhmätunteiden  velloessa  on  vaikeaa 
olla  eri  mieltä  kuin  suuri  joukko.  Yleisesti 
hyväksytyt  ja  hoetut  luulotelmat  on  nekin 
helpompi  hyväksyä  ja  toistaa  kuin  rohkeasti 
kumota. 

Eluhu  on  totta,  koska  ryhmä,  johon  kuu¬ 
lumme,  pitää  sitä  totena,  sanoo  huhututki- 
ja  Jean-Noel  Kapferer.  Uskomuksista  tulee 
totta,  koska  uskomme  niihin.  Uskomukset 
taas  tuottavat  käyttäytymistä,  joka  tukee  us¬ 
komuksia.  Sosiaalinen  verkosto,  halu  kuu¬ 
lua  ryhmään  ja  halu  uskoa  luovat  otollisen 
maaperän  arkisimmillaan  vaikkapa  sellai¬ 
sille  todeksi  koetuille  väitteille,  että  lihavat 
ovat  leppoisia  ja  punatukkaiset  intohimoisia. 
Pahimmillaan  uskon  kohteeksi  muodostuu 
vierailta  planeetoilta  tulleiden  humanoidien 
tekemät  abduktiot  tai  sielun  vaellus  Elale- 
Boppin  komeetalle. 

Tarinoita  internetissä 

Internet  on  loistava  tapa  levittää  kaikenkar¬ 
vaista  pseudotiedettä.  Mielenkiintoista  on 
kuitenkin  huomata,  että  tietoverkossa,  kuten 
missä  tahansa  yhteisössä  syntyy  ja  leviää  oma 
taikauskonsa. 

Uutisryhmissä  törmää  väkisinkin  viestei¬ 
hin,  joissa  varoitetaan  milloin  mistäkin  uu- 

tisviesteissä  lymyävästä  viruksesta.  ”DON’T 
READ  THIS...”  tai  ”Good  Times”  -otsi¬ 
koidut  viestit  säikyttelevät  hyväuskoista  käyt¬ 
täjää  luulemaan,  että  kovalevyjä  syövä  pöpö 
on  valmiina  hyökkäämään. 

Thomas  W.  Kozma  Baltimoren  yliopistos¬ 
ta  on  tutkinut  internetissä  syntyvää  kansan¬ 
perinnettä.  Hän  kutsuu  sitä  nimellä  cyberlo- 
re.  Kozman  mukaan  virushuhujen  alkuna 
on  jonkun  ajatus  käytännön  pilasta.  Kun 
sitten  toiset  mekanismit  astuvat  sijaan,  niistä 
tulee  urbaania  legendaa.  Hyväuskoiset  ih¬ 
miset  uskovat  varoituksiin  ja  jatkavat  niitä 
eteenpäin. 

Kozma  on  vakuuttunut,  että  pelottavat 
huhut  kertovat  jotain  olennaista  ihmisen 
kompleksisesta  suhteesta  informaatiotekno¬ 
logiaan.  Lisänä  on  viruksen  metafora  ja  sen 
herättämä  mielleyhtymä  terveyteen  ja  vaik¬ 
kapa  aidsiin. 

Tarinaperinne  syntyy  muistakin  motiiveis¬ 
ta.  Opettava  tarina  kertoo  sihteeristä,  jonka 
tehtävänä  oli  ottaa  päivittäin  varmuuskopiot 
levykkeistä.  Kaikki  sujui  hyvin  kunnes  ko¬ 
neen  kovalevy  kärähti  ja  varmistuksia  tarvit¬ 
tiin.  Pyydettäessä  sihteeri  kantoi  kasan  pape¬ 
ria.  Hän  oli  uskollisesti  ottanut  valokopion 
joka  korpusta! 

Typeristä  käyttäjistä  kertovat  tarinat  levit¬ 
tävät  opetuksen  ja  varoituksen  sanaa.  Var¬ 
mista  tiedostosi,  opettaa  vanhempi  käyttäjä 
nuorempaa. 

Opetusta  ja  varoituksen  sanoja  tai  vain 
pelkkää  huvia  ja  vahingoniloa  välittävät  ur- 
baanitarinat  ovat  yksi  nykyaikaisen  kansan¬ 
perinteen  haara  jo  itsessään.  Koko  joukko 
tarinoita  elää  myös  internetissä  ja  interne¬ 
tin  synnyttäminä.  Internet  on  luonnollisesti 
myös  nopeuttanut  tarinoiden  leviämistä. 

Jutut  modeemiveroista  tai  250:n  dollarin 
arvoisesta  keksistä  ovat  kuulijansa  vastuulla, 
kuin  entisen  savolaisäijän  tarinat.  Arkikoke¬ 
muksella  täytyy  silti  sanoa,  että  kahvipöydäs¬ 
sä  kertojan  siskonmiehen  tuttavalle  sattunut 
mehukas  tarina  tuntuu  kyllä  rutkasti  todem¬ 
malta,  kuin  netistä  luettu  saman  jutun  ida- 
holaisversio. 

Tarinoiden,  huhujen,  valheiden  ja  huu¬ 
haan  leviäminen  internetissä  peilaa  mieles¬ 
täni  hyvin  vastaavia  mekanismeja  muussa 
yhteiskunnassa.  Vääriä  uskomuksia  synnyt¬ 
tävät  pelot,  riskit  ja  epävarmuudet  ovat  in¬ 
ternetissä  selkeästi  nähtävissä  ja  paikannet¬ 
tavissa. 


Uskomusten  ostoskärryt 

Keinolla  jos  jollakin  ihminen  haluaa  kuul¬ 
la  hyvästä  tulevaisuudesta,  siitä  että  kaikki 
kääntyy  lopulta  parhain  päin.  Yhdysvalta¬ 
lainen  uskontojen  tutkia  David  D.  Barrett 
on  laskenut,  että  maailmassa  on  yli  15  000 
erilaista  uskontoa  ja  uskonnollista  liikettä,  ja 
joka  päivä  syntyy  lisää  2  —  3  uutta. 

Suomessa  Kirkon  tutkimuskeskus  tiedus¬ 
telee  aika  ajoin  yhdessä  Suomen  Gallupin 
kanssa  suomalaisten  uskomuksia.  Vuonna 
1996  tehdyssä  tutkimuksessa  paljastuu,  että 
27  prosenttia  suomalaisista  uskoo  henkipa- 
rannuksella  voitavan  parantaa  vaikeita  sai¬ 
rauksia  ja  20  prosenttia  ulkoavaruudesta  pe¬ 
räisin  olevien  ufojen  käyneen  maassa.  Kun 
mietitään  kaikkia  niitä  mekanismeja,  jotka 
tukevat  maagista  ajattelua,  niin  yllättävän 
suurta  osaa  suomalaisista  voi  tässä  katsan¬ 
nossa  pitää  rationaalisina  ihmisinä. 

Yli  puolet  ei  ole  omaksunut  edes  valtio¬ 
kirkon  tukemaa  magiikkaa.  Enkeleiden 
olemassaoloon  uskoo  47  prosenttia  ja  ruko¬ 
uksen  avulla  parantamiseen  45  prosenttia 
suomalaisista.  Tyypillinen  rajatiedon  kulut¬ 
taja  on  edelleen  nainen,  jolla  on  korkea¬ 
koulututkinto,  mutta  pienet  tulot.  Uskossa 
ufoihin  miehet  pääsevät  silti  tasoihin.  Mie¬ 
lenkiintoista  on,  että  ufousko  on  voimissaan 
eritoten  nuorten  ja  koulutettujen  miesten 
keskuudessa. 

Lieneekö  Salaiset  kansiot  tehnyt  sittenkin 
tehtävänsä?  Pelkkä  koulutustasolla  mitattu 
tiedon  määrän  lisääminen  ei  järin  häävisti 
näytä  korreloivan  ihmisten  uskomuksiin. 

Tilastojen  valossa  näyttää  siltä,  että  suo¬ 
malaiset  muodostavat  yhä  useammin  oman 
maailmankuvansa  erilaisista  pirstaleista.  Ra¬ 
jatietoon  tai  parapsykologiaan  uskominen 
ei  välttämättä  muodosta  selkeästi  rajautu¬ 
vaa  kokonaisuutta,  vaikka  rajatiedolla  onkin 
omat  suurkuluttajansa. 

Mosaiikkimaisessa  maailmassa  uskomus¬ 
ten  pirstaleet  napataan  sieltä  mistä  kulloin¬ 
kin  huvittaa.  Sillä  sopivatko  tuotteet  usko¬ 
musten  ostoskärryssä  loogisesti  yhteen  ei 
näytä  olevan  suurtakaan  väliä.  Jos  elämykset 
ja  mielihyvä  määräävät,  niin  niitähän  mark¬ 
kinoilla  riittää. 


Kirjoittaja  on  kerimäkeläinen 

VAPAA  toimittaja. 

uodenvaihteen  tienoilla  Radio  Suo¬ 
men  puhelintoivekonsertista  kor¬ 
vaani  sattui  toimittajan  lausahdus, 
jossa  hän  udellessaan  soittajalta  uuden  vuo¬ 
den  enteitä  totesi  jotain  siihen  suuntaan, 
että  "lehdissä  julkaistujen  horoskooppien¬ 
han  nyt  jokainen  tietää  olevan  leikkiä,  mutta 
sitten  kun  astrologi  oikein  laskee  enteet  syn¬ 
tymäajan  perusteella,  siinä  on  jo  totuuden 
siemen  mukana”. 

Toinen  ohjelman  toimittajia  ja  soittajia 
kovasti  kiinnostanut  aihe  oli  unettomuus 
täydenkuun  aikaan.  Kuten  Jukka  Häkkinen 
ja  Janne  Sinkkonen  edellisessä  Skeptikos¬ 
sa  (3/98)  totesivat,  mitään  tutkimuksellista 
näyttöä  täydenkuun  ja  unettomuuden  välillä 
ei  ole  voitu  osoittaa.  Silti  uskomus  "kuu- 
hulluudesta”  näyttää  elävän  syvällä  ihmisten 
mielissä.  En  huomannut  kenenkään  kysei¬ 
sessä  ohjelmassa  edes  epäilevän  asiaa. 

Ei  voi  kuin  hämmästellä  sitä,  miten  kapea 
yleissivistys  tiedonvälittäjillä  todellisuudes¬ 
sa  on.  Väärää  tietoa  ei  osata  kyseenalaistaa, 
eikä  hakea  oikeaa  tietoa  oikeista  lähteistä  - 
varsinkaan  silloin,  kun  kysymys  on  puhtaasti 
uskomuksista.  Ei  osata  kysyä,  millaisiin  kä¬ 
sityksiin  maailmasta  uskomukset  perustuvat 
ja  millainen  maailma  tosiasiassa  olisi,  jos 
uskomukset  olisivat  tosia.  Jos  esimerkiksi  ter¬ 
veydenhuoltomme  perustuisi  menetelmiin, 
joita  muun  muassa  tämän  vuoden  Huuhaa- 
palkinnon  ansainneessa  Keskisuomalainen- 
lehdessä  on  kuluneena  vuotena  laajasti  esi¬ 
telty,  suomalaiset  olisivat  ehkä  jo  kuolleet 
sukupuuttoon.  Matias  Annolan  kokoaman 
juttulistan  (s.  43)  mukaan  lehdessä  on  tar¬ 
jottu  lukijoille  apua  muun  muassa  kiinalai¬ 
sesta  lääkinnästä,  akupunktiosta  ja  muista 
ikivanhoista  hoitomenetelmistä,  homeopa¬ 
tiasta,  koneellisesta  suolihuuhtelusta,  meta- 
morfisesta  terapiasta. 

Se,  että  jokin  menetelmä  on  ikivanha, 
näyttää  riittävän  toimittajille  takeeksi  tiedon 
oikeellisuudesta.  Ei  tulla  ajatelleeksi  sitä, 
että  todellisuudessa  tuohon  aikaan,  jolloin 
näitä  menetelmiä  kehitettiin,  ihmisillä  ei 
ylipäätään  ollut  kykyä  ja  tietoa  arvioida  me¬ 
netelmien  tehokkuutta. 

"Kun  ihmiset  joka  tapauksessa  kuolivat 


nykynäkökulmasta  mitä  banaaleimpiin  tau¬ 
teihin,  oli  uskonnollisilla  ja  muilla  henki¬ 
maailman  selityksillä  ja  uskomuksilla  täy¬ 
tettävä  se  valtava  aukko,  jonka  primitiivi¬ 
nen  terveydenhoito  ja  luonnonlääkintä  jätti 
kyvyttömyydessään  vaikuttaa  käytännössä 
millään  lailla  ihmisten  tervehtymiseen  tai 
menehtymiseen”,  lääketieteeseen  perustu¬ 
van  terveydenhuollon  asiantuntijat  Martti 
Teikari  ja  Risto  Roine  muistuttavat  usko- 
muslääkintää  koskevassa  kirja-arviossaan  si¬ 
vulla  48. 

Teikarin  ja  Roineen  mukaan  on  perus¬ 
teetonta  väittää,  että  vuosituhansia  jatkunut 
hoitoperinne  esimerkiksi  kiinalaisessa  tai 
intialaisessa  lääkinnässä  jotenkin  todistaisi 
hoidon  tehokkuutta.  "Kysehän  on  vain  te¬ 
hokkaampien  vaihtoehtojen  puutteesta  ja 
ihmisten  tarpeesta  uskoa  johonkin”,  he  huo¬ 
mauttavat. 

Yleissivistyksen  kapea-alaisuudesta  seuraa 
useinkin  se,  että  sen  paremmin  toimittajat 
kuin  heidän  juttujensa  lukijatkaan  eivät 
osaa  erottaa  tiedettä  pseudotieteestä.  Kui¬ 
tenkin  yhä  useammat  yhteiskunnalliset  ja 
jokapäiväiseen  elämäämme  vaikuttavat  ky¬ 
symykset  vaativat  tieteellistä  ymmärrystä, 
jotta  ylipäätään  pysyisimme  jäsentämään 
maailmaa,  kuten  18-vuotias  filosofian  opis¬ 
kelija  Lassi  Kurkijärvi  toteaa  artikkelissaan 
(s.  18).  "Maailman  ongelmia  ei  voi  -  eikä 
tule  yrittää  -  paeta  romanttisiin  haavekuviin 
yliluonnollisista  ja  henkisistä  maailmoista”, 
hän  huomauttaa. 

Kurkijärvi  muistuttaa  -  aivan  aiheellises¬ 
ti  -  että  yleissivistys  lähtee  jo  koulusta.  Jos 
koulu  ei  pysty  herättämään  nuorissa  uteliai¬ 
suutta  ja  innostusta  tiedettä  kohtaan,  vaikea 
sitä  on  enää  herätellä  myöhemmällä  iällä. 

Tässä  mielessä  myös  Skeptikko  haluaa 
kantaa  kortensa  kekoon.  Käsissänne  on  leh¬ 
den  erikoisnumero,  joka  on  jaettu  kaikkiin 
Suomen  lukioihin  elämänkatsomustiedon  ja 
filosofian  opettajille. 

Hyvää  uutta  vuotta  kaikille  lukijoille! 

Marketta  Ollikainen 

PÄÄTOIMITTAJA 

Timo  Kaitaro 


Mittn  trotiaa 

Miten  tiede  ja  pseudotiede  eroavat  toisistaan?  Entä 
miten  pseudotiede  tai  "epätiede”  eroaa  ”ei-tietees- 
tä’\  toisin  sanoen  ei-tieteeUisistä,  asiallisista  tieteen 
ulkopuolella  olevista  tiedon  alueista?  Missä  on 
huonon  ja  paikkaansa  pitämättömäksi  osoittau¬ 
tuneen  (mutta  tieteellisen)  teorian  ja  pseudotieteen 
ero?  Voiko  tiede  muuttua  pseudotieteeksi  ja  päin¬ 
vastoin? 

Kun  puhutaan  siitä,  mitä  on  tiede  ja  mikä 
erottaa  sen  pseudotieteestä,  on  tärkeä  muis¬ 
taa,  että  jälkimmäisen  vika  ei  oikeastaan  ole 
siinä,  että  se  ei  ole  tiedettä.  Säveltäminen, 
psykoterapia  ja  journalismi  eivät  myöskään 
ole  tiedettä,  silti  ne  eivät  ole  mitenkään  irra¬ 
tionaalisia  toimintamuotoja.  Pseudotieteen 
perusongelma  ei  myöskään  oikeastaan  ole 
siinä,  että  pseudotieteelliset  teoriat  eivät 
yleensä  pidä  paikkaansa.  Moni  tieteellinen 
teoriakin  on  osoittautunut  paikkaansa  pi¬ 
tämättömäksi  -  lakkaamatta  silti  olemasta 
tieteellinen  teoria.  Pseudotieteen  kriteeriksi 
ei  myöskään  riitä  se,  ettei  sillä  ole  riittävää 
kokemusperäistä  todistusaineistoa,  sillä  uu¬ 
della  tieteellisellä  teoriallakaan  ei  sitä  ole 
välttämättä  heti,  kun  se  on  keksitty. 

Erot  paljastuvat,  kun  tarkastellaan  tieteen 
ja  pseudotieteen  historiaa.  Historiallisesti 
saattaa  tieteellä  ja  pseudotieteellä  olla  yhtei¬ 
set  juuret.  Esimerkiksi  Franz  Josef  Gallin 
(1758-1828)  frenologiasta  sai  Jean-Babtiste 
Bouillaud’n  (1796-1875)  tutkimusten  kautta 
alkunsa  moderni  neuropsykologia  (psyykkis¬ 
ten  toimintojen  paikantaminen  aivokuorella) 
yhtälailla  kuin  frenologinen  pseudotiedekin 
(ihmisen  persoonallisuuden  ja  kykyrakenteen 
päätteleminen  kallonmuodosta).  Tämä  esi¬ 
merkki  paljastaa  jo  yhden  olennaisen  eron 


Pseudotieteen  erottaminen  tieteestä  ei  ole 
aina  kovin  helppoa,  varsinkaan,  jos  ei  ole 
itse  perehtynyt  tieteen  menetelmiin.  Joukko 
joensuulaisia  Skepsis-aktivisteja  laati  listan 
kysymyksiä,  joita  Joensuun  yliopistossa  työs- 
ken-televä  jjlosojiantutkija,  neuropsykologi 
Timo  Kaitaro  kommentoi  Skepsiksen  yleisöti¬ 
laisuudessa  Joensuussa  21.  lokakuuta  1998. 


tieteen  ja  pseudotieteen  välillä:  neuropsyko¬ 
loginen  teoria  on  kokenut  monia  muodon¬ 
muutoksia  sitten  Bouillaud’n  aikojen,  mutta 
Fenologiaa  opetetaan  edelleen  suunnilleen 
samassa  muodossa,  kuin  missä  Gall  ja  hänen 
oppilaansa  J.  G.  Spurzheim  (1776-1832)  sen 
esittivät  1800-luvun  alussa. 

Grafologia  on  toinen  hyvä  esimerkki: 
Ludwig  Klagesin  (1872-1956)  oletus  per¬ 
soonallisuuden  ja  käsialan  yhteydestä  on  si¬ 
nänsä  kelpo  tieteellinen  oletus  eli  hypoteesi. 
Se  ei  kuitenkaan  ole  saanut  tieteellistä  ja 
tutkimuksellista  vahvistusta.  Siksi  se  on  jat¬ 
kanut  elämäänsä  tieteen  ulkopuolella.  Ru¬ 
pert  Sheldraken  oletus  "morfogeneettisistä 
kentistä”  on  esimerkki  modernista  teoriasta, 
jolle  saattaa  käydä  samoin.  Teoria  on  empii¬ 
risesti  testattavissa  oleva  tieteellinen  oletus. 
Mikäli  se  saisi  riittävästi  kokeellista  vahvis¬ 
tusta,  siitä  tulisi  tiedettä.  Näyttää  kuitenkin 
pahasti  siltä,  että  tällaista  vahvistusta  ei  ole 
tulossa.  Jos  näin  käy,  on  kuitenkin  ennus¬ 
tettavissa,  että  hypoteesi  jatkaa  elämäänsä 
pseudotieteenä. 

Kuten  edellä  kuvatuista  esimerkeistä  voi 
päätellä,  ei  tieteen  ja  pseudotieteen  prob- 

lematiikka  mitenkään  erityisesti  liity  paran- 
ormaaleihin  ilmiöihin.  Skepsis-yhdistyksen 
toiminnassa  nämä  kaksi  aihepiiriä  kuiten¬ 
kin  yhdistyvät.  Tähänkin  löytyy  historiallisia 
syitä.  Paranormaalien  ilmiöiden  kriittisellä 
tutkimuksella  ja  pseudotiedettä  harrastavilla 
”rajatieto”-porukoilla  on  yhteiset  historialli¬ 
set  juuret  1800-luvun  lopulla  perustetuissa 
ns.  psyykkisissä  tutkimusseuroissa  (esimer¬ 
kiksi  brittiläinen  Society  for  Psychical  Rese¬ 
arch).  Näiden  seurojen  sääntöjen  tarkoitus- 
pykälät  ovat  olleet  alunpitäen  suunnilleen 
samanlaisia  kuin  Skepsiksen  vastaavat.  Mer¬ 
kittävä  osa  niistä  on  kuitenkin  enemmän  tai 
vähemmän  etääntynyt  näistä  kriittisistä  ja 
tieteellisyyttä  korostavista  lähtökohdista  niin, 
että  niiden  alkuperäinen  työsarka  on  langen¬ 
nut  skeptikkojärjestöjen  tehtäväksi. 

Myös  kokeellisella  parapsykologialla  on 
juurensa  "psyykkisten  tutkimusseurojen” 
alkuperäisessä  yrityksessä  lähestyä  paranor¬ 
maaleja  ilmiöitä  kriittisesti  ja  tieteellisesti. 
Koska  vakuuttavia  todisteita  paranormaa¬ 
lien  ilmiöiden  puolesta  ei  kuitenkaan  ole 
toistaiseksi  ilmestynyt,  ei  parapsykologiasta 
ole  tullut  tiedettä.  Toistaiseksi  lähimmäksi 
kunnon  evidenssiä  ovat  päässeet  Charles 
Honortonin  Ganzfeld-kokeet  Kokeellisesta 
parapsykologiasta  voisi  tulla  tiede,  jos  nämä 
onnistuttaisiin  toistamaan  ja  jos  alalle  il¬ 
mestyisi  testattavia  teorioita  —  jolloin  tut¬ 
kitut  ilmiöt  luonnollisestikin  lakkaisivat  ole¬ 
masta  paranormaaleja.  Anomalisen,  teorioi¬ 
hin  sopimattoman  havainnon  toteaminen 
ei  kuitenkaan  vielä  riitä  uuden  tieteenalan 
perustamiseen. 

Tiede  ja  arkiajattelu 

Miten  arkiajattelussa  käytetyt  päättelykeinot  voi¬ 
vat  johtaa  harhaan  esimerkiksi  syy-seuraussuhteita, 
tilastollisia  yhteyksiä  ja  todennäköisyyksiä  arvioita¬ 
essa?  Missä  ovat  arkiajattelun  rajat  ja  missä  alkaa 
tieteen  pätevyysalue?  Miksi  monet  huuhaa-teoriat 
vaikuttavat  uskottavilta? 

Erilaisten  parailmiöiden  ja  pseudotieteiden 
kohdalla  toinen  olennainen  kysymys  koskee 
tieteen  ja  arkiajattelun  suhdetta.  Moni  pseu¬ 
dotieteellinen  ajatus  vaikuttaa  arkiajattelun 
puitteissa  uskottavalta,  jopa  kokemuksen 
vahvistamalta. 

Arkiajattelumme  perustuu  usein  eräänlai¬ 
seen  naiviin  induktivismiin:  myönteisen  to¬ 


distusaineiston  systemaattiseen  keräämiseen 
ilman  yrityksiä  hankkia  järjestelmällisesti 
myös  teorian  vastaisia  havaintoja.  Tieteessä 
olennaisempaa  kuin  positiivisen  todistusai¬ 
neiston  kerääminen  on  se,  kestääkö  teoria 
yritykset  osoittaa  se  vääräksi.  Mille  tahansa 
teorialle  on  nimittäin  helppoa  löytää  todis¬ 
teita,  kun  sitkeästi  etsii,  etenkin  jos  ei  ole 
niin  nuuka  käyttämiensä  lähteiden  ja  mene¬ 
telmien  luotettavuudesta. 

Arkiajattelussamme  ei  välttämättä  ole 
mitään  vikaa.  Se  toimii  tietyissä  asioissa  to¬ 
della  tarkoituksenmukaisesti.  Esimerkkinä 
toimivasta  arkiajatteluun  perustuvasta  teo¬ 
riasta  voisi  mainita  psykologisen  teorian, 
jonka  mukaan  tekoja  selitetään  halujen  ja 
aikomusten  avulla.  Tämä  niin  sanottu  "ar¬ 
kipsykologia”  {folk  psychology)  on  joitakin 
poikkeuksia  lukuunottamatta  varsin  hyvin 
toimiva  teoria,  joka  ilmeisestikin  heijastaa 
oikealla  tavalla  ihmismielen  toimintaa. 

Mutta  kun  arkiajattelua  sovelletaan  nii¬ 
den  alueiden  ulkopuolelle,  jotka  ovat  sen 
ominta  toiminta-aluetta,  esimerkiksi  tilas¬ 
tollisten  yhteyksien  tai  syy-seuraussuhteiden 
erittelyyn,  se  toimii  usein  tieteellistä  mene¬ 
telmää  huomattavasti  heikommin.  Onkin 
tärkeää  muistaa  väitteen  sisällön  ja  vaaditta¬ 
van  todistusaineiston  eli  evidenssin  välinen 
yhteys:  tietynlainen  todistusaineisto  voi  olla 
täysin  oikeutettu  tietyssä  yhteydessä,  mutta 
riittämätön  toisessa.  Subjektiivinen  koke¬ 
mus  tai  arkijärki  voi  joissakin  asioissa  toimia 
täysin  riittävänä  ja  oikeutettuna  tuomarina, 
toisissa  se  on  taas  täysin  riittämätön;  se,  että 
joku  hoito  vaikuttaa  ruumiin  "energiakent¬ 
tiin"  tai  parantaa  sairauksia,  vaatii  täysin 
erilaisen  todistusaineiston  kuin  väite,  että 
sama  hoito  aiheuttaa  hyvän  olon  joillekin 
ihmisille. 

Edellä  esitetystä  voi  päätellä,  että  tieteel¬ 
lisen  ja  epätieteellisen  olennaisin  ero  ei  siis 
ole  se,  että  epätieteellinen  teoria  on  epätosi 
ja  tieteellinen  tosi.  Paitsi  että  on  virheel¬ 
lisiksi  osoittautuneita  tieteellisiä  teorioita, 
löytyy  varmasti  myös  paikkaansa  pitäviä  ja 
tosia  epätieteellisiä,  esimerkiksi  arkiajatte¬ 
luun  perustuvia,  teorioita.  Tällaiset  teoriat 
eivät  kuitenkaan  yleensä  esiinny  tieteenä. 
Pseudotieteelle  sen  sijaan  on  olennaista  se, 
että  se  esiintyy  todennettuna  tieteellisenä 
tietona,  sitä  kuitenkaan  olematta.  Tutkimuk¬ 
sellisen  tuen  puute  sitten  aiheuttaa  seurauk¬ 
senaan  sen,  että  tällaiset  teoriat  yleensä  ovat 

myös  epätosia.  Yleensä  ne  koskevat  asioita, 
jotka  nimenomaan  edellyttäisivät  tieteellistä 
evidenssiä  (fysikaalisia  vuorovaikutuksia,  syy- 
seuraus  -suhteita,  todennäköisyyksiä,  tilastol¬ 
lisia  yhteyksiä  jne.). 

Tieteen  tunnusmerkit 

Minkälaiset  asiat  ovat  yleensä  ominaisia  tieteille? 

Onko  olemassa  kaikille  tieteille  yhteiset  kriteerit  vai 

onko  tieteiden  välillä  eroja  niissä  kriteereissä,  jotka 

tekevät  väitteistä  tieteellisiä? 

Tieteenfilosofiassa  on  pitkään  pohdittu  niin 
sanottua  demarkaatio-ongelmaa:  mikä  erot¬ 
taa  tieteen  metafyysisestä  spekulaatiosta  tai 
pseudotieteistä?  Yksittäisestä  selkeästä  kritee¬ 
ristä  -  tai  edes  sellaisen  antamisen  mahdol¬ 
lisuudesta  -  ei  ole  päästy  yksimielisyyteen. 
Tieteiden  moninaisuuden  ja  tieteen  uudis¬ 
tumiskyvyn  huomioiden  tämä  ei  ole  mikään 
ihme.  Samanlaisia  ongelmia  syntyy,  kun  yri¬ 
tetään  määritellä  muita  inhimillisiä  käytän¬ 
töjä,  esimerkiksi  taidetta.  Viimeksi  mainittua 
onkin  luonnehdittu  avoimeksi  käsitteeksi:  se 
sallii  innovaation  ja  täysin  uudenlaisten  ja 
käsitteen  rajoja  siirtävien  taideteosten  luo¬ 
misen.  Vastaavasti  tieteen  menetelmät  ja 
teoriat  kehittyvät  koko  ajan. 

Tieteen  käsitteen  avoimuus  ei  aiheuta  on¬ 
gelmia  normaalitapauksissa:  on  selvää,  että 
fysiikka  on  tiedettä  ja  astrologia  ei.  Ensin 
mainittu  on  niin  sanottu  tyyppitapaus  tai  pa¬ 
radigma-esimerkki  tieteestä  ja  jälkimmäinen 
vastaavasti  pseudotieteestä.  Voidaan  hyvin 
kysyä,  että  jos  fysiikka  ei  olisi  tiedettä,  niin 
mikä  sitten,  tai  jos  astrologia  ei  olisi  pseudo¬ 
tiedettä,  niin  mikä  sitten.  Näiden  selkeiden 
tapausten  ympäriltä  löytyy  sitten  vaikeampia 
tapauksia:  psykoanalyysi,  sosiobiologia,  ko¬ 
keellinen  parapsykologia  ja  niin  edelleen. 
Tässä  yhteydessä  on  kuitenkin  huomattava, 
että  toiminnan  rationaalisuus  ei  ole  kiinni 
siitä,  onko  se  tiedettä:  psykoanalyysi  ja  kir¬ 
jallisuustiede  eivät  ehkä  ole  tiedettä  sanan 
anglosaksisessa  merkityksessä  science  (joka 
viittaa  pääasiassa  luonnontieteisiin).  Silti  ne 
ovat  järkiperäisiä  kulttuurin  alueita,  joihin 
liittyy  systemaattisia  tiedonhankintakeinoja. 
Ne  eivät  ole  myöskään  pseudotieteitä  koska, 
tai  sikäli  kuin,  ne  eivät  väitä  olevansa  muu¬ 
ta,  kuin  mitä  ne  ovat. 

Määritelmän  puutteessa  annan  seuraa- 
vassa  joitakin  tieteen  tunnusmerkkejä,  jotka 


olen  pyrkinyt  valitsemaan  niin,  että  ne  sopi¬ 
vat  luonnontieteisiin  ja  monilta  osin  myös 
humanistisiin  tieteisiin. 

❖  luotettaviksi  todettujen  tieteellisten 
menetelmien  käyttö 

Tämä  pätee  ennen  kaikkea  luonnontie¬ 
teessä  ja  kokeellisessa  ihmistutkimuksessa. 
Tilastolliset  analyysit  ovat  keskeisiä  jälkim¬ 
mäisessä  tutkimuksessa:  ne  toimivat  ha¬ 
vaintojen  edustavuuden,  luotettavuuden  ja 
objektiivisuuden  takeina.  Joskus  väitetään, 
että  tilastolliset  menetelmät  eivät  toimi  esi¬ 
merkiksi  vaihtoehtolääkinnän  tutkimisessa, 
koska  hoito  on  yksilöllistä.  Tämä  ajatus 
perustuu  väärinkäsitykseen.  Tilastomene¬ 
telmillä  voidaan  nimittäin  laskea  muuta¬ 
kin  kuin  keskiarvoja.  Itse  asiassa  tilastolliset 
menetelmät  tarjoavat  parhaimmat  mahdol¬ 
lisuudet  vähäistenkin  yksittäisten  vaikutus¬ 
suhteiden  esille  saamiseen  lukuisten  muut¬ 
tujien  joukosta. 

❖  julkisuus 

Kokeelliselle  tieteelle  on  ominaista,  että 
menetelmät  ja  kokeet  selostetaan  niin,  että 
kuka  tahansa  voi  toistaa  ne.  Humanistisissa 
tieteissä  väitteiden  dokumentaatio,  viittaus- 
käytäntö  ja  lähdekritiikki  takaavat  vastaavan 
tarkistamisen  mahdollisuuden.  Esimerkiksi 
filosofisessa  tutkimuksessa  on  filosofien  op¬ 
peja  koskevat  tulkinnat  perusteltava  tarkoilla 
sivunumeroin  varustetuilla  viittauksilla  läh¬ 
deteoksiin. 

Humanistisissa  tieteissä  viittausjärjestelmä 
pitää  myös  yllä  keskustelun  asiallisuutta  ja 
objektiivisuutta:  tekstien  vääristelyyn  perus¬ 
tuva  kritiikki  on  mahdotonta  tai  ainakin  sen 
jäljet  jäävät  lyhyiksi.  Esimerkiksi  jos  joku  ha¬ 
luaisi  saattaa  nestedynamiikan  harrastuksen 
ja  sukupuoleen  liitettävien  mielikuvien  väli¬ 
sistä  yhteyksistä  tulkinnanvaraisesti  kirjoitta¬ 
van  naistutkijan  kyseenalaiseen  valoon,  voisi 
hän  levittää  tavanomaisessa  lehdessä  väitet¬ 
tä,  että  kyseessä  olevan  naistutkijan  mukaan 
miehet  eivät  harrasta  nestedynamiikkaa,  kos¬ 
ka  heillä  ei  ole  kuukautisia.  Tieteellisessä 
aikakauslehdessä  väite  olisi  dokumentoitava 
ja  perusteltava,  jolloin  jokainen  voisi  tarkis¬ 
taa,  sanooko  kyseinen  tutkija  todella  jotain 
tällaista  ja  onko  kyseinen  tulkinta  tekstistä 
oikea. 

❖  kriittisyys 

Edellä  mainittu  julkisuus  alistaa  tutkimuk¬ 
sen  muiden  kritiikille,  jolloin  mahdolliset 
virheet  paljastuvat  armottomasti.  Lisäksi  kri¬ 
tiikkiä  harjoitetaan  jo  ennen  julkaisemista: 
niin  sanottu  referee-menettely,  artikkelien 
luetuttaminen  ulkopuolisilla  arvioijilla,  jot¬ 
ka  yleensä  saavat  artikkelit  nimettöminä, 
karsii  pois  huonon  tutkimuksen  tai  tuo  esiin 
korjattavissa  olevat  virheet  jo  ennen  kuin 
tutkimus  julkaistaan. 

❖  itsensäkorjaavuus 

Kriittisyys  puolestaan  takaa  sen,  että  virheel¬ 
liset  teoriat  karsiutuvat  ajan  myötä:  kriitikot 
pitävät  siitä  huolen. 

❖  edistyvyys 

Kriittisyys  johtaa  myös  siihen,  että  teorian 
joutuessa  vaikeuksiin,  siitä  luovutaan  pa¬ 
remmin  selittävän  teorian  hyväksi. 

Edistys  ei  kuitenkaan  aina  ole  tiedon  mää¬ 
rällistä  kasaantumista  vaan  ennen  kaikkea 
uusien  ja  entistä  parempien  teorioiden  kek¬ 
simistä.  Vaikka  tieteen  edistyminen  saattaa 
tämän  takia  olla  jossain  mielessä  ongel¬ 
mallinen  käsite  eri  teorioiden  väitetyn  "yh¬ 
teismitattomuuden”  vuoksi,  tämä  on  hyvä 
nyrkkisääntö  tieteen  ja  pseudotieteen  erotta¬ 
miseksi.  Seikka,  että  astrologian  teoriat  ovat 
tuhansia  vuosia  vanhoja  -  johon  astrologit 
usein  vetoavat  oppejaan  puolustaessaan 
-  herättää  pikemminkin  epäilyksiä,  sillä 
pseudotieteille  on  kriittisten  tiedonhankin¬ 
tamenetelmien  puutteen  vuoksi  ominaista 
se,  että  teoriat  eivät  kehity  ja  että  niitä  ei 
hylätä.  Koska  muuten  viimeksi  kuulitte,  että 
jokin  rajatiedon  alueen  teoria  olisi  hylätty 
kriittisen  keskustelun  jälkeen? 

Pseudotieteen  tunnistaminen 

Miten  maallikko  voi  erottaa  tieteelliset  väitteet  epä¬ 
tieteellisistä?  Voiko  hän  ylipäätään  tehdä  sen  vai 

onko  luotettava  sokeasti  asiantuntijoihin? 

Selvien  maallikon  sovellettavissa  olevien 
käyttökelpoisten  ja  yksiselitteisten  kriteerin 
puutteessa  esittelen  joitakin  seikkoja,  joihin 
kannattaa  kiinnittää  huomiota  tieteellisinä 
esiintyviä  väitteitä  arvioitaessa  -  samoin  kuin 


vakuuttavilta  vaikuttavia  seikkoja,  joihin  ei 
kannata  luottaa. 

Ainakin  seuraaviin  seikkoihin  kannattaa 
kiinnittää  huomiota,  jos  epäilee  tieteellisenä 
esitetyn  väitteen  paikkaansa  pitävyyttä: 

❖  Onko  tekstissä  viittausta  siihen,  mis¬ 
sä  ja  kuka  on  asiaa  tutkinut  tai  missä  tutki¬ 
mus  on  julkaistu.  Epämääräisiin  viittauksiin 
"vuosituhansien  kokemus”,  "valtavan  suuri 
havaintoaineisto”,  "tutkimukset  osoittavat 
kiistatta”,  "professori  se  ja  se  on  osoittanut  va¬ 
kuuttavasti”  ja  niin  edelleen  ei  kannata  aina 
luottaa.  On  kuitenkin  huomattava,  että  leh¬ 
distössä  ei  ole  tapana  merkitä  lähteitä,  joten 
niissä  olevista  jutuista  on  jokseenkin  mah¬ 
dotonta  erottaa  väitteen  tieteellisyyttä!  Lisäk¬ 
si  lähteidenkin  luotettavuuden  erottaminen 
vaatii  asiantuntemusta.  Paremman  puutteessa 
on  siis  turvauduttava  lehden  luotettavuuteen: 
Suomen  Kuvalehti  on  hieman  eri  asia  kuin  7- 
päivää  tai  Ultra.  Suomen  Kuvalehteenkin  on 
silti  hyvä  suhtautua  kriittisesti. 

❖  Eysikaalisten  termien  (energiaken¬ 
tät  jne.)  löyhä  käyttö  ei-fysikaalisissa  yhteyk¬ 
sissä  on  usein  oire  teorian  pseudotieteellises¬ 
tä  luonteesta. 

❖  Pseudotieteelle  ovat  myös  ominais¬ 
ta  suuret  lupaukset  ja  ehdottoman  varmuu¬ 
den  esille  tuominen:  sataprosenttisen  varmat 
menetelmät  ja  niin  edelleen.  Tieteelliselle 
tekstille  puolestaan  ovat  ominaista  epävar¬ 
muuden  ilmaukset,  tyyliin  "tutkimuksen  pe¬ 
rusteella  näyttää  siltä,  että  aine  X  vähentää 
syöpäriskiä  ainakin  osalla  väestöä.  Asian  var¬ 
mistaminen  vaatii  lisäselvityksiä”.  Väitteiden 
esittäjän  epävarmuus  onkin  usein  käänteises¬ 
sä  suhteessa  väitteiden  totuudenmukaisuu¬ 
den  ja  luotettavuuden  kanssa.  Jos  joku  teo¬ 
ria  selittää  kaiken  radioaalloista  tieteelliseen 
joogaan  ja  telepatiaan,  on  siihen  siis  aihetta 
suhtautua  varauksellisesti.  Samoin  jos  lääk¬ 
keen  väitetään  parantavan  kihdin,  päänsä¬ 
ryn,  syövän,  epilepsian  ja  närästyksen. 

❖  Pseudotieteellisessä  tekstissä  mieli¬ 
kuvien  luomiseen  tähtäävät  ilmaisut  korvaa¬ 
vat  rationaaliset  perustelut.  Epämääräisillä 
viittauksilla  kokonaisvaltaisuuteen,  luon¬ 
nonmukaisuuteen  ja  vastaavaan  kivalta  kuu¬ 
lostavaan  pyritään  luomaan  positiivisia  mie¬ 
likuvia.  Vaihtoehtolääketiede  väittää  usein 
hoitavansa  "koko  ihmistä”:  tosiasiassa  myös 
niin  sanottu  koululääketiede  tekee  tätä,  vaik¬ 
kei  se  pidä  siitä  vastaavaa  meteliä. 

"Luonnonmukaisen”  käsite  puolestaan 
on  myös  sangen  ongelmallinen:  "luonnon¬ 
mukaiset”  tuotteet  eivät  ole  tulleet  luontais¬ 
tuotekaupan  purkkeihin  ja  kaupan  hyllylle 
luonnostaan.  Tieteen  puolustamisessa  ei 
onneksi  ole  pakko  turvautua  pelkästään  mie¬ 
likuvien  luomiseen:  käytettävissä  ovat  myös 
asialliset  perustelut. 

❖  Pseudotieteen  puolustajien  tekstit 
sisältävät  valituksia  "materialistisesta  tietees¬ 
tä",  joka  ei  hyväksy  pseudotieteellisiä  teorioi¬ 
ta  niiden  vallankumouksellisuuden  vuoksi. 
Tosiasiassa  tieteen  kytkennät  materialismiin 
ovat  sangen  löyhiä.  Materialismi  on  syntynyt 
modernia  tiedettä  ennen  ja  moderni  tiede 
pyrkii  yleensä  välttämään  metafysiikkaa:  fyy¬ 
sikon  ei  tarvitse  ammattia  harjoittaakseen 
olla  materialisti,  eikä  sitä  aina  olekaan.  Toi¬ 
seksi  on  syytä  muistuttaa  myös  siitä,  että  ou¬ 
dotkin  tulokset  pääsevät  arvostettuihin  tie¬ 
teellisiin  julkaisuihin,  jos  ne  on  hyvin  tehty 
(esimerkiksi  Bernin  ja  Honortonin  telepatia- 
kokeet). 

Edellisiin  kriteereihin  voisi  vielä  lisätä  seik¬ 
koja,  joihin  ei  aina  kannata  luottaa: 

❖  Vaihtoehtolääkinnästä  kertovissa 
jutuissa  siteeratuilla  yksittäisillä  paranemisil¬ 
la  ei  ole  merkittävää  arvoa  todistusaineistona 
hoitomenetelmien  tehosta.  Nämä  eivät  si¬ 
sällä  vertailua  hoidettujen  ja  hoitamattomi¬ 
en  potilaiden  välillä:  osa  potilaista  parantuu 
yleensä  joka  tapauksessa. 

❖  Rautaesiripun  takana  tehtyyn  salai¬ 
seen  tutkimukseen  saati  CIA:n  pimittämiin 
tieteellisiin  kokeisiin  on  syytä  suhtautua 
epäilevästi.  Yleensä  tällaiset  salaliittoteoriat 
ovat  vain  yrityksiä  muuttaa  todistusaineiston 
puute  todisteiksi. 

❖  Kannattaa  varoa  myös  tieteellistä 
artikkelia  jäljitteleviä  ilmoituksia  luontais¬ 
tuotteesta  tai  viikkolehteä  jäljittelevää  leh¬ 
teä,  jossa  raja  toimituksellisen  aineksen  ja 
mainosten  välillä  on  tuskin  havaittavissa. 

❖  Akateemisiin  titteleihin  ei  myös¬ 
kään  kannata  luottaa  sokeasti,  etenkin  kun 
asiantuntijat  puhuvat  oman  alansa  ulkopuo¬ 
lisista  asioista:  fyysikko  ei  filosofoidessaan 
välttämättä  aina  tunne  käyttämiensä  käsit¬ 
teiden  merkityksiä,  aivofysiologin  ajatuksil¬ 
la  lastenkasvatuksesta  ei  ole  sen  enempää 
painoarvoa  kuin  kenen  tahansa  pulliaisen 
terveellä  järjellä  ja  psykoanalyytikko  voi  hak¬ 
sahtaa  pahasti  puhuessaan  rekursiivisista 


funktioista.  Esimerkkejä  tiedemiesten  hak- 
sahduksista  oman  tieteenalan  ulkopuolelle 
on  kerätty  Sokalin  ja  Bricmontin  kirjaan 
Impostures  Intellectuelles  (Älylliset  huija¬ 
ukset).  Kirjan  nimestä  huolimatta  tällaisia 
virheitä  ei  ole  kuitenkaan  syytä  pitää  oirei¬ 
na  huijauksesta:  kyse  on  enemmänkin  ama¬ 
töörien  virheistä  ja  kenties  tieteentekijöiden 
vilpittömistä  yrityksistä  pitää  yllä  kadonnutta 
yhteyttä  eri  tieteiden  välillä. 

Itse  asiassa  monet  akateemisesti  korkeasti 
koulutetutkin  ihmiset  haksahtavat  pseudo¬ 
tieteisiin.  Useimmiten  he  tekevät  sen  oman 
alansa  ulkopuolella,  jossa  tiedot  ovat  vähäi¬ 
semmät:  matemaatikon  on  siksi  helpompi 
uskoa  grafologiaan  kuin  psykologin,  sosiolo¬ 
gin  on  helpompi  uskoa  biologiseen  pseudo¬ 
tieteeseen  ja  psykoanalyytikon  kvanttimys- 
tiikkaan.  Paras  lääke  tähän  olisi  lisääntynyt 
tieteiden  välinen  keskustelu. 

Tieteensisäinen  pseudotiede? 

Esiintyykö  pseudotiedettä  myös  akateemisen  tiede¬ 
maailman  sisällä?  Kuuluvatko  tieteensisäiset  kiis¬ 
tat  skeptikoille? 

Aivan  oma  lukunsa  ovat  tieteeseen  perustu¬ 
vat  filosofiset  spekulaatiot  ja  tiedefantasiat. 
Joskus  löyhä  teoretisointi  ja  vertauskuval¬ 
lisuus,  "metaforisointi”  on  tieteessä  tai  sen 
popularisoinnissa  hyödyllistä.  Esimerkiksi 
popularisoidessaan  molekyylibiologiaa  ja 
evoluutioteoriaa  Richard  Davvkins  liittää 
geeneihin  metaforisesti  inhimillisiä  pyrki¬ 
myksiä  puhuessaan  "itsekkäistä  geeneistä”. 
Aivoja  puolestaan  verrataan  usein  tietoko¬ 
neisiin.  Tällaiset  kielikuvat  eli  metaforat 
saattavat  olla  jossain  suhteessa  valaisevia, 
mutta  niitä  ei  tule  ottaa  liian  tosissaan. 
DNA-molekyylien  pätkillä  ei  tosiasiallisesti 
ole  mitään  pyrkimyksiä:  ei  sen  enempää 
altruistisia  kuin  itsekkäitäkään.  Vastaavasti 
aivojen  ja  tietokoneiden  toiminnan  välillä 
on  joidenkin  yhtäläisyyksien  lisäksi  myös 
oleellisia  eroja.  Tällaiset  metaforat  ovat  kui¬ 
tenkin  olennainen  osa  tieteen  kieltä,  eten¬ 
kin  silloin  kun  teoriat  pyritään  saamaan  ym¬ 
märrettäviksi. 

Kaikkea  tieteellistä  spekulaatiota  ei  siis  ole 
syytä  julistaa  huuhaaksi:  mielikuvituksen 
käyttö,  huikeat  oletukset  ja  metaforat  ovat 
joskus  johtaneet  merkittäviin  tieteellisiin 
keksintöihin.  Tiedemiehen  tulisi  kuitenkin 

pitää  jalat  maassa  mielikuvitustaankin  käyt¬ 
täessään,  eikä  oletuksia  ja  spekulaatioita  sai¬ 
si  esittää  jo  todennettuina  tieteen  tuloksina. 

Kyseenalaisia  tieteellisiä  fantasioita  ovat 
erityisesti  erilaiset  yhden  tieteenalan  teori¬ 
oiden  selitysvoimaa  liioittelevat  ohjelmat. 
Hyvä  esimerkki  tästä  on  tieteensosiologinen 
niin  sanottu  "vahva  ohjelma”,  joka  pyrkii 
selittämään  luonnontieteen  kehityksen  pel¬ 
källä  sosiologialla.  Yhtä  kriittisesti  on  syy¬ 
tä  suhtautua  tietenkin  muiden  tieteiden 
edustajien  vastineisiin  vahvasta  ohjelmasta: 
fysiikka  selittää  kaiken  maailmassa  (oman 
historiansa  mukaan  lukien),  psykologia  tai 
biologia  selittää  sosiaaliset  ja  poliittiset  ilmi¬ 
öt  (esim.  sodat),  biologia  selittää  psykologi¬ 
an,  geenit  selittävät  ihmisen  käyttäytymisen, 
älykkyyden  ja  homoseksuaalisuuden  ja  niin 
edelleen.  Tällaisista  yrityksistä  ei  ole  puutet¬ 
ta,  ja  niille  on  yhteistä  pseudotieteen  kanssa 
edellä  kuvatut  liialliset  lupaukset  kaiken  se¬ 
littämisestä. 

Joka  tapauksessa  vaikka  sosiobiologian, 
Sheldraken  morfogeneettisten  kenttien  tai 
psykoanalyysin  tieteellisyydestä  voidaan 
keskustella,  en  olisi  valmis  laittamaan  niitä 
samaan  pussiin  astrologian,  grafologian  tai 
homeopatian  kanssa.  Homeopatian  ja  sosio¬ 
biologian  erottaa  esimerkiksi  se,  että  vaikka 
sosiobiologian  tieteellinen  evidenssi  ja  sen 
yleistettävyys  voi  olla  kyseenalaista,  homeo¬ 
patialla  kelvollista  evidenssiä  ei  ole  juuri 
lainkaan.  Morfogeneettiset  kentät  ovat  testat¬ 
tavissa  oleva  tieteellinen  teoria,  joka  ei  ehkä 
vielä  ole  pseudotiedettä  (mutta  on  tietenkin 
hyvää  vauhtia  muuttumassa  sellaiseksi,  jos 
sen  kannattajat  pitävät  siitä  kiinni,  ilman 
että  nykyistä  parempaa  evidenssiä  ilmestyy). 
Psykoanalyysi  taas  ei  yleensä  pyrikään  esiin¬ 
tymään  (luonnon)tieteenä  vaan  terapiame- 
netelmänä  siihen  liittyvine  systemaattisine 
tiedonhankinta-  ja  tulkintamenetelmineen. 

Selkeitä  pseudotieteitä  löytynee  riittämiin, 
joten  kriteerien  laajentamiseen  ei  liene  tar¬ 
vetta.  Onneksi  suuri  osa  pseudotieteistä  on 
ainakin  Skeptikkoa  ja  skeptistä  kirjallisuutta 
seuraavien  valistuneiden  maallikoiden  jok¬ 
seenkin  helppo  tunnistaa.  Tällaisen  valistu¬ 
neen  maallikkojoukon  laajentaminen  onkin 
Skepsiksen  tärkein  tehtävä.  ■ 

Titilii  korjia  iiirleiiään 

Solujen  synty  elottomasta  aineesta,  opitun  periytyminen,  muistinsiirtokokeet  ovat 
esimerkkejä  biologian  alalta,  joissa  tiede  on  eksynyt  harhapoluille.  Tieteessä  on  kuitenkin 
selvät  menetelmät  virheiden  korjaamiseksi  ja  harhapolkujen  paljastamiseksi. 


redrik  Elfving  (1854-1942)  oli  huo- 
i  mättävä  kasvifysiologi  ja  Helsingin  yli- 
3  opiston  kasvitieteen  professori  vuosina 
jf  1892-1926.  Hän  oli  mielikuvituksekas  ja 
r  tarmokas  tutkija. 

Herneet  ovat  kasvin  siemeniä,  mutta  niis¬ 
sä  uuden  kasvin  kehitys  on  jo  päässyt  alulle 
siemenkuoren  alla.  Elfving  steriloi  herneit- 
ten  ulkopinnan,  siemenkuoren  sublimaat- 
tiliuoksella,  kuumensi  herneitä  60  °C:een, 
jolloin  ne  kuolivat,  jätti  ne  hautumaan  ja  sai 
näin  aikaan  "hernesopan”,  johon  suljetuissa 
koeputkissakin  ilmestyi  sauvabakteereja. 

Elfvingin  katsoi  näin  osoittaneensa  bak¬ 
teerien  syntyvän  vahingoittuneista  ja  kuol¬ 
leista  muiden  kasvien  solukoista.  Hänen 
tutkimuksensa  ”vanhemmattomista  baktee¬ 
reista”,  (Elternlose  Bakterien)  ilmestyivät 
Suomen  Tiedeseuran  julkaisuina  1938  ja 
1941.  Elfving  oli  silloin  87-vuotias.  Näihin 
hänen  tutkimuksiinsa  suhtauduttiin  kohteli¬ 
aalla  vaitiololla. 

Elfvingin  tutkimukset  eivät  muutenkaan 
herättäneet  mielenkiintoa,  kunnes  kymmen¬ 
kunta  vuotta  myöhemmin  kaksi  innokasta 
kasvitieteen  opiskelijaa  yritti  toistaa  ne.  Il¬ 
meisesti  herneen  siemenkuoren  allakin 
on  kuumaa  kestäviä  ja  lämpimässä  hyvin 
lisääntyviä  bakteereja,  joita  siemenkuoren 
ulkopuolinen  sterilointi  ei  tavoita.  Opiske¬ 
lijat  osoittivat  tämän  bakteerien  tai  niiden 
itiöiden  piilopaikan.  Elfving  ei  ollut  kos¬ 
kaan  paneutunut  steriloinnin  tarkistamiseen 
mahdollisesti  herneen  siemenkuoren  alla 
piileviä  bakteereja  eristämällä  ja  viljelemällä 
jo  silloin  ankarin  puhtausvaatimuksin. 

Samoihin  aikoihin  neuvostoliittolainen 
itseoppinut  tutkija  Olga  Lepeshinskaja  oli 
mielestään  osoittanut,  että  eläviä  soluja  syn¬ 
tyy  soluttomasta  kudosviljelynesteestä.  Näis¬ 


säkään  tutkimuksissa  viljelynesteen  solutto- 
muus  ei  ollut  varmaa. 

Molemmissa  tapauksissa  tiedeyhteisö  si¬ 
vuutti  nämä  selvästi  epätyydyttävin  mene¬ 
telmin  saadut  tulokset  vaikenemalla.  Se  on 
edelleenkin  tavallinen  tapa.  Nykyään  tutki¬ 
jat  pyrkivät  julkaisemaan  tärkeät  tuloksensa 
sellaisissa  kansainvälisissä  aikakauslehdissä, 
jotka  tarkistuttavat  painettaviksi  tarjotut  tut¬ 
kimukset  alan  asiantuntijoilla.  Tällöin  aina¬ 
kin  selvimmät  virheet  tulevat  yleensä  havai¬ 
tuiksi  ja  korjatuiksi.  Tarkistajien  puolueetto¬ 
muutta  lisää  jossain  määrin  se,  että  heidän 
nimiään  ei  anneta  tekijöiden  tietoon. 

Hankittujen  ominaisuuksien 
periytyminen 

Kysymys  niin  sanottujen  hankittujen  omi¬ 
naisuuksien  periytymisestä  askarrutti  monia 
1900-luvun  alkupuolen  tutkijoita.  Luther 
Burbank  innosti  vuosina  1920-1940  Yhdys¬ 
valloissa  kasvientuottajia  ja  sai  paljon  tukea, 
kuten  toinenkin  kasvien  viljelyn  harrasta¬ 
ja  Trofim  Lysenko  Neuvostoliitossa  1930- 
1950-luvuilla.  Burbankin  kunniaksi  julkais¬ 
tiin  Yhdysvalloissa  postimerkki  1940. 

Molemmat  pyrkivät  tuottamaan  periyty- 
västi  entistä  kestävämpiä  ja  satoisampia  kas¬ 
veja  erilaisin  lämpötila-  ynnä  muin  käsitte¬ 
lyin  ja  väittivät  näin  yksilöihin  tuotettujen 
ominaisuuksien  periytyvän  niiden  jälkeläi¬ 
sille.  Kummankin  töiden  lähempi  tarkastelu 
osoitti,  ettei  väitettyjä  periytyviä  muutoksia 
ollut  tapahtunut.  Heidän  nauttimansa  ar¬ 
vonanto  omissa  maissaan  kuvasti  aikanaan 
näiden  suurvaltojen  halua  nopeaan  luon¬ 
non  muuttamiseen  ja  taloudellisesti  ja  po¬ 
liittisesti  merkittäviin  kansallisen  tutkimuk¬ 
sen  läpimurtoihin. 

Eräät  merkittävimmistä  hankittujen  omi¬ 
naisuuksien  mahdollista  periytymistä  koske¬ 
vista  tutkimuksista  on  tehty  opitun  käyttäyty¬ 
misen  siirtymisestä  jälkeläisiin.  Brittiläinen, 
Ylidysvaltoihin  siirtynyt  psykologi  William 
McDougall  (1871-1938)  opetti  nuoria  rot¬ 
tia  panemalla  ne  vesiastiaan,  josta  ne  pääsi¬ 
vät  siirtymään  pois  joko  kirkkaasti  valaistua 
ja  tai  valaisematonta  vesitietä  myöten.  Kirk¬ 
kaasti  valaistussa  haarassa  ne  saivat  lievän 
sähköiskun.  Rotat  oppivat  nopeasti  valitse¬ 
maan  valaisemattoman  tien. 

Opetettuja  rottia  risteytettiin  keskenään. 
Jos  tämä  taito  olisi  siirtynyt  opetettujen  rot¬ 
tien  jälkeläisiin,  niiden  olisi  pitänyt  selviytyä 
jo  ensi  koekerroilla  paremmin  kuin  niiden 
vanhempien.  MeDougall  jatkoi  kokeita  32 
rottasukupolven  ajan  (1925-1938),  ja  taidon 
paranemista  ilmeni. 

Eläintieteilijä  W.  E.  Agar  toisti  oppilai- 
neen  tämän  koesarjan  50  rottasukupolven 
ajan  vuosina  1932-1952.  Hän  otti  jo  alun¬ 
perin  kokeisiin  mukaan  myös  samasta  rot- 
takannasta  peräisin  olevat  kontrollieläimet, 
joille  tehtävää  ei  opetettu,  ja  risteytti  myös 
niitä  keskenään.  Myös  opettamattomien 
eläinten  jälkeläisten  suorituksissa  huomat¬ 
tiin  samanlainen  suorituskyvyn  paranemi¬ 
nen  kuin  opetettujen  koe-eläinten  jälke¬ 
läisissä.  Kysymyksessä  ei  siis  ollut  hankitun 
ominaisuuden,  opitun  taidon  periytyminen, 
vaan  Agarin  mukaan  laboratorioeläinkan- 
noissakin  kymmenien  sukupolvien  jaksoilla 
esiintyvä  aktiivisuuden  vaihtelu,  joka  vaikut¬ 
ti  oppimiskykyyn. 

Tässä  tapauksessa  siis  opettamattoman 
kontrolliryhmän  käyttö  (mitä  MeDougall  ei 
tehnyt)  osoitti  hänen  johtopäätöksensä  vää¬ 
räksi.  Hankitut  ominaisuudet  eivät  periyty¬ 
neet.  Vaikka  asianmukaiset  kontrollikokeet 
lisäävät  tutkijoiden  työtä,  ne  ovat  silti  välttä¬ 
mättömiä. 

Muistin  siirto  aivoaineen  mukana 

Kun  perintötekijöiden  sijainti  solujen  tumi¬ 
en  deoksiribonukleiinihapoissa  (DNA:ssa) 
oli  varmistunut  1953,  sai  myös  muistin  ke¬ 
miallisen  perustan  tutkiminen  uutta  intoa. 
Solujen  toinen  nukleiinihappo,  RNA  vaikut¬ 
ti  lupaavalta  "muistin  molekyyliltä”. 

Ruotsalainen  Holger  Hyden  osoitti  1962, 
että  rautalankaa  myöten  kiipeämään  oppi¬ 
neitten  rottien  aivojen  tasapainoaistiin  liit¬ 


tyvien  osien  hermosoluissa  oli  tapahtunut 
RNA:n  koostumuksen  muutoksia.  Samoihin 
aikoihin  yhdysvaltalainen  MeConnell  huo¬ 
masi,  että  jos  yksinkertaisen  tehtävän  oppi¬ 
neiden  lattanamatojen  eli  planarioiden  aivo¬ 
ja  syötettiin  toisille  madoille,  nämä  oppivat 
saman  tehtävän  nopeammin.  Syynä  tähän 
oli  ilmeisesti  vain  ravitsemustilan  muutos, 
mutta  alan  tutkimus  sai  virikkeitä. 

Olen  käsitellyt  näitä  kokeita  muun  mu¬ 
assa  Psykologia-lehdessä  1966  ja  Duodecim- 
lehdessä  1970  sekä  itsekin  yhdessä  muiden 
kanssa  tehnyt  hiirten  "muistinsiirtokokeita”, 
negatiivisin  tuloksin.  Muistin  siirtäminen 
aivoaineen  mukana  sai  huomiota  suoma¬ 
laistenkin  lehtien  uutispalstoilla,  ja  joskus 
vaikutti  siltä  kuin  nopein  ja  tehokkain  opet¬ 
tamistapa  olisi  opettajien  aivojen  syöttämi¬ 
nen  oppilaille! 

Kanadalainen  James  A.  Dyal  julkaisi 
1971  yhteenvedon  siihen  mennessä  tehdyis¬ 
tä  muistinsiirtokokeista.  Dyal  oli  kerännyt 
tietoja  paitsi  julkaistuista  tutkimuksista  myös 
kysymällä  kirjeitse  alan  tutkimustyötä  teh¬ 
neiltä  tutkijoilta  heidän  mahdollisia  julkai¬ 
semattomia  koetuloksiaan. 

Dyalin  tekemän  tulosten  yhdistelyn  eli 
meta-analyysin  mukaan  133  tutkimuksessa 
oli  saatu  aivouutetta  tai  sen  ainesosia  siirtä¬ 
mällä  opetetuista  eläimistä  opettamattomiin 
viiden  prosentin  todennäköisyydellä  parem¬ 
pi  oppimistulos  kuin  siirrettäessä  opettamat- 
tomista,  kontrolleina  toimivista  eläimistä 
vastaavaa  ainetta  toisiin  opettamattomiin. 
115  tutkimuksessa  tällaista  eroa  ei  ollut  ryh¬ 
mien  välillä,  ja  15  kokeessa  tulokset  olivat 
epäselviä. 

Kaikkien  käsiteltyjen  tutkimusten  luku¬ 
määrä  oli  siis  263.  Jos  oletamme,  että  nämä 
tutkimukset  edustivat  kaikkia  alalla  tehty¬ 
jä  kokeita  tasapuolisesti,  viiden  prosentin 
todennäköisyydellä  muistinsiirron  puolesta 
puhuvia  tuloksia  olisi  aineistossa  saanut  olla 
vain  13,  mikäli  mitään  muistinsiirtoa  ei  olisi 
tapahtunut.  Jotain  tiettyä  oppimista  yleisesti 
edistävää  ainetta  näytti  siis  kuitenkin  joskus 
siirtyvän  opetettujen  eläinten  aivouutteiden 
mukana. 

Kokeita  on  tehty  monenlaisilla  eläimil¬ 
lä,  lähinnä  rotilla,  hiirillä  ja  kaloilla.  Aivo- 
homogenaatteja  ja  -uutteita  on  käsitelty  eri 
tutkimuksissa  eri  tavoin,  ja  joskus  on  siirtoja 
tehty  eri  lajienkin  välillä.  Tulokset  osoitta¬ 
vat,  että  jos  jotain  siirtyy,  se  on  melko  epä- 

spesifistä  eikä  ainakaan  RNA:ssa  olevaa. 

Varmimmalta  näyttää  pimeään  menemistä 
ehkäisevän  aineen  ja  yleistä  aktiivisuutta  li¬ 
säävän  aineen  siirtyminen.  Nämä  voivat  olla 
peptidejä  tai  muita  hormonimaisia  aineita. 
Varsinaista  tietyn  tehtävän  oppimista  ei  ole 
pystytty  uuttein  siirtämään  eläimestä  toiseen, 
eivätkä  nämä  kokeet  osoita  muistin  kiinnitty¬ 
mistä  aivosolujen  RNA-molekyyleihin.  Näis¬ 
sä  tutkimuksissa  on  siis  tehty  paljon  toistoja 
ja  käytetty  monia  erilaisia  koejärjestelyjä. 

Miten  epäily  toteutuu  tieteessä? 

Edellä  olevat  esimerkit  ovat  1920-1970-lu- 
kujen  biologiasta.  Niitä  vastaavia  löytyy  var¬ 
masti  muiltakin  aloilta.  Ensimmäisessä  esi¬ 
merkissämme  tulokset  vastaanotettiin  niistä 
vaikenemalla  ja  sivuuttamalla  ne.  Tämä 
ei  ole  hyvä  tapa,  koska  se  jättää  ongelman 
epäselväksi  ja  arvokkaita  tuloksia  voi  jäädä 
huomiotta. 

Toinen,  nykyään  yleinen  tapa  on  asiantun¬ 
tijoiden  käyttö  jo  ennen  tulosten  julkistamis¬ 
ta.  Yleisesti  tunnetut,  mutta  asianomaiselta 
tekijältä  huomaamatta  jääneet  seikat  voivat 
näin  tulla  esille  hänelle  suoraan  annetulla 

palautteella.  Se  voi  tapahtua  tietysti  myös  jo 
tutkijan  lähipiirinsä  kanssa  käymissä  keskus¬ 
teluissa. 

Kolmas,  toisessa  esimerkissä  ilmennyt 
tapa  on  kokeiden  toisto  ja  asianmukaisten 
kontrollien  käyttö.  Neljäs  tapa,  joka  ilmenee 
viimeisessä  esimerkissä,  on  käyttää  monia 
erilaisia  saman  ongelman  ratkaisuun  tähtää¬ 
viä  koejärjestelyjä. 

Tieteen  itseään  korjaavat  vaikutukset  vaa¬ 
tivat  usein  paljon  työtä  ja  aikaa.  Emme  vielä 
osaa  sanoa,  kuinka  paljon  epäilyä  ja  työtä 
tarvitaan  1990-luvun  tutkimuksen,  esimer¬ 
kiksi  ihmisen  eri  ominaisuuksien  oletettuja 
geenejä  koskevien  tulosten  selvittelyyn. 

Maailmankuulu  suomalainen  fysiologi 
Robert  Tigerstedt  päätti  1919  viimeisen  kir¬ 
jansa  Vetenskaplig  kritik  {Tieteellistä  kritiik¬ 
kiä,  1920)  sanoihin:  Sanningen  uppenbarar 
sig  blott  för  den  som  tviflar.  Totuuden  löytää 
vain  se  joka  epäilee.  ■ 

pienille  ja  keskisuurille  yrityksille.  Nopean 
Internet-yhteyden  peruspalveluineen  saa  heti 
käyttöön  kaikille  lähiverkon  käyttäjille. 

Paketti  sisältää  sähköpostilaatikot  ja  -osoitteet 
10  henkilölle  sekä  www-kotisivutilan  yrityksen 
sivuille.  Sitä  on  myös  helppoa  ja  edullista 
laajentaa  käyttötarpeenmukaan. 

EUnetOfficesta  on  saatavana  kaksi  versiota,  joko 
Ciscon  ISDN-reitittimellä  tai  ilman. 

Paketin  voi  noutaa  ja  ottaa  käyttöön  tietotekniikka- 
myymälöistä  vaikka  samantien. 


Lassi  Kurkijärvi 


iuoreii  IlVertlieriii  epäilihet 

eli  miksi  nuorenkin  pitäisi  tutkia  ja 
ajatella  asioita  pintaa  syvemmältä 


Ö^  ari  kuukautta  sitten  tapasin  bussissa 
vanhan  ystäväni,  jonka  kanssa  olin  vuo¬ 
sia  sitten  pohtinut  elämän  perimmäi¬ 
siä  kysymyksiä.  Päädyimme  keskustelemaan 
vanhoista  ”viisausopeista”,  joihin  hän  oh  in¬ 
nokkaasti  perehtynyt.  Ystäväni  tietomäärä  me¬ 
ditaation,  luontaisparantamisen  ja  astrologian 
aloilta  teki  minuun  syvän  vaikutuksen. 

Yllätyin  kuitenkin  siitä,  kuinka  kritiikittö¬ 
mästi  hän  oli  opinkappaleensa  hyväksynyt. 
Yksinkertaisella  argumentaatiolla  herätin  ys¬ 
tävässäni  epäilyn  siemenen.  Kyseessä  ei  ollut 
mikään  pieni  asia.  Aatteet,  joihin  hän  oli  pe¬ 
rustanut  maailmankuvansa,  osoittautuivat  to¬ 
tuuspohjaltaan  hatariksi. 

Myöhemmässä  keskustelussamme  pohdim¬ 
me  sitä,  kuinka  harvoin  huomaa  kyseenalais¬ 
taa  väitteitä,  jotka  kuulostavat  liian  hyviltä  ol¬ 
lakseen  totta.  Todellisuuden  synkät  realiteetit 
taas  halutaan  unohtaa,  kuten  tiedemies  ja  tie¬ 
teiskirjailija  Isaac  Asimov  sanoo: 

Pseudotieteiden  sopukoissa  kyhjöttävä  löytää  tur- 
varievun,  peukalon,  jota  imeä,  hameen,  josta  pitää 
kiinni.  Mitä  meillä  on  tarjottavana  tilalle?  Epävar¬ 
muutta!  Turvattomuutta! 

Tieteestä  unohdetaan  ihmeellisyys 

Jälkimodernin,  järjen  ylivaltaa  vastaan  hyök¬ 
käävän  tieteenkritiikin  ja  "pehmeiden  arvojen” 
vaikutus  tieteen  arvostukseen  näkyy  nuorten¬ 
kin  keskuudessa.  "Luonnonläheisen”  ja  "hen¬ 
kisen”  noustua  muoti-ilmaisuiksi  kovina  näh¬ 
dyt  luonnontieteet  jätetään  syrjään  tylsämieli¬ 
sinä  matemaattisina  kuvauksina  maailmasta, 
jonka  ajatellaan  olevan  paljon  enemmän  kuin 
"tieteen  todellisuus”. 

Valistuksen  projektin  kritiikki  ruohonjuuri¬ 
tasolla  lähtee  lauseista  "järjellä  ei  voi  selit¬ 
tää  kaikkea”  ja  "maailma  on  enemmän  kuin 
osiensa  summa”.  Ihminen  halutaan  nähdä  ko¬ 
konaisvaltaisesti,  henkisenä  olentona,  ei  suin¬ 
kaan  eläimenä  materiaalisessa  maailmassa. 

Suhde  tieteeseen  muotoutuu  peruskoulun 
ja  lukion  aikana.  Kuten  Carl  Sagan  kirjoittaa. 


"toivoisin  voivani  kertoa  innostavista  opettajis¬ 
ta  kouluvuosien  ajoilta,  mutta  niitä  ei  ollut”. 
Koululaiset  painavat  mieleensä  alkuaineiden 
jaksollisen  järjestelmän,  fotosynteesin  ja  ma¬ 
temaattiset  kaavat  siinä  kuin  Siinain  vuorilta 
kannetut  käskyt.  Tieteen  ihmeellisyys  ja  tutki¬ 
muksen  pitkä  ja  rikas  historia  unohtuvat  jonne¬ 
kin  opettajanoppaiden  takasivuille.  Oppilaan 
työnä  on  usein  vain  painaa  mieleen  se,  mitä 
hänen  käsketään  muistaa  (Sagan  1996,  s.  4). 

Maailmamme  esihistorian  ihmeelliset  ta¬ 
rinat  ja  maailmankaikkeutemme  biljoonat 
tähdet  miljardeissa  galakseissaan  eivät  valaise 
ihmettelyn  ja  innostuksen  polkua  opetuksessa. 
Evoluutioteorian  perustava  merkitys  jää  ristey- 
tyskaavioiden  jalkoihin,  koska  niiden  piirtämi¬ 
nen  on  ylioppilaskokeissa  tärkeää,  eikä  moni¬ 
kaan  koskaan  ymmärrä,  miksi  jokaisen  pitäisi 
opiskella  vähän  kemiaa  ja  fysiikkaa. 

Joka  tapauksessa  kiinnosti  se  tai  ei,  tiede  on 
perustava  lähtökohta  elämällemme  modernis¬ 
sa  yhteiskunnassa.  Samalla  tavoin  kuin  antii¬ 
kin  Kreikassa,  meillä  on  oltava  riittävä  enkyk- 
los  paideia,  yleissivistys,  jotta  voimme  osal¬ 
listua  politiikkaan  ja  yhteisölliseen  elämään. 
Yhä  useammat  yhteiskunnalliset  kysymykset 
vaativat  tieteellistä  ymmärrystä.  Ydinvoima  ja 
ympäristöongelmat  ovat  pari  esimerkkiä  asi¬ 
oista,  joiden  mekanismit  ja  merkitykset  mei¬ 
dän  tulisi  ymmärtää.  Maailman  ongelmia  ei 
voi  -  eikä  tule  yrittää  -  paeta  romanttisiin 
haavekuviin  yliluonnollisista  ja  henkisistä 
maailmoista. 

Arvod  totuudelle 

Tottakai  maailma  olisi  paljon  mukavampi  ja 
ihmeellisempi,  jos  ufoja  todellakin  olisi  ole¬ 
massa,  jos  muokattavissa  olevat  näkymättömät 
energiakentät  aiheuttaisivat  sairauden  ja  jos 
lopulta  jokin  korkeampi  voima  pitäisi  ihmis¬ 
kunnasta  huolta.  Vakuuttavia  todisteita  tällais¬ 
ten  ilmiöiden  olemassaolosta  ei  kuitenkaan 
ole  koskaan  tarjottu.  Miljardit  silti  uskovat  näi¬ 
den  väitteiden  olevan  totta.  Miksi  sitten  ei  saisi 

uskoa  siihen,  mihin  haluaa? 

Itse  en  hyväksy  tällaista  ylisuvaitsevaista  rela¬ 
tivistista  kantaa.  Meidän  uskomuksemme  hei¬ 
jastuvat  miljoonien  muiden  ihmisten  elämään. 
Samalla  tavalla  kuin  eettisiin  valintoihin,  myös 
maailmankuvan  valintaan  liittyy  vastuu  muita 
ihmisiä  kohtaan.  En  haluaisi  käydä  lääkärillä, 
joka  uskoo  parantavaan  kosketukseen  ja  luon¬ 
taishoitoihin,  tai  elää  valtiossa,  jonka  presi¬ 
dentti  tekee  ratkaisunsa  astrologin  ennustusten 
perusteella. 

Paljon  puhutussa  "informaatioyhteiskunnas¬ 
sa”  kriittisyyttä  kaivataan  entistä  enemmän. 
Tieto  on  erotettava  valtavasta  informaatiomää¬ 
rästä,  jota  muilta  ihmisiltä  ja  medioilta  virtaa. 
Skeptistä  asennetta  ja  kulttuuriymmärrystä  tar¬ 
vitaan,  jotta  neulat  heinäsuovasta  löytyvät. 

Entistä  enemmän  on  korostunut  myös  tieto- 
käsitys,  jossa  jokaisella  on  oikeus  kertoa  omat 
mielipiteensä.  Ei  kuitenkaan  ole  opettajan  asia 
opettaa  luomisoppia  evoluution  sijaan,  tai  esit¬ 
tää  astrologian  ja  telepatian  toimivan  todiste¬ 
tusti.  Valheita  ei  saa  oikeuttaa. 

Pseudotieteiden  viehätys 

Monet  nuoret  etsivät  ahkerasti  vastauksia  niin 
arkipäivän  kuin  globaalisiinkin  ongelmiin. 
Tyypillisiä  haavekuvia  ovat  ajatukset  siitä,  kuin¬ 
ka  keskiajalla  elämä  oh  helpompaa  ja  kuinka 
luonnonläheiset  arvot  pelastavat  maailman. 
Ajattelu  on  usein  ristiriitaista;  tieteen  ja  tek¬ 
nologian  ajatellaan  olevan  pahan  alku,  mutta 
modernin  maailman  hyödykkeistä  ei  missään 
nimessä  oltaisi  valmiita  luopumaan. 

Pseudotieteet  tarjoavat  keinoja  -  vaikkakin 
epämääräisiä  sellaisia  -  maailman  jäsentämi¬ 
seen  ja  helpompaan,  toivorikkaaseen  elämään. 
Astrologien  uskonnollinen  fatalismi  vie  epä¬ 
varmuuden  tulevaisuudesta,  huuhaatieteilijät 
kertovat,  kuinka  aivojen  kapasiteetista  vain 
kymmenen  prosenttia  on  käytössä  (ja  kuinka 
tuhannen  markan  ihmemeditaatio  antaa  lo¬ 
punkin  käyttöön).  Television  kautta  voi  tilata 
itselleen  sähköstimulaattorin,  joka  antaa  täy¬ 
delliset  lihakset  ilman  vaivaa. 

Tyyppiesimerkki  loistavasta  kokonaisvaltai¬ 
sesta  elämänlaadunparantajasta  on  myyttinen 
itsesuggestio,  meditointi.  Mielenrauhan  lisäksi 
siitä  luvataan  seuraavan  "kasvavaa  oppimisky¬ 
kyä,  luovuuden  lisääntymistä,  sairauksien  en¬ 
naltaehkäisyä  ja  niistä  paranemista  sekä  suu¬ 
rempaa  kunnioitusta  itseään  ja  muuta  elävää 
ja  elotonta  kohtaan”.  Mikä  olisikaan  muka¬ 
vampaa,  jos  kaiken  tämän  saavuttaisi  hetken 
meditoinnin  avulla! 

Nuorena  tarttuu  valmiisiin  ideologioihin. 


niitä  sen  kummemmin  kritisoimatta.  Niin  ra¬ 
dikaalin  ympäristöaatteen,  skientologien,  kir¬ 
kon  kuin  natsienkin  mukaan  tempautuu  hel¬ 
posti,  eikä  huomaa  kyseenalaistaa  niiden  pe¬ 
rustana  olevia  opinkappaleita.  Tässä  suhteessa 
skeptisyys  on  turvallinen  lähtökohta:  se  ei  ole 
ideologia  vaan  metodi.  Epäilyn  kautta  oppii 
näkemään,  mikä  maailmassa  on  totta  ja  mikä 
silmän-  ja  mielenlumetta.  Skeptikko  ja  tiede¬ 
maailma  eivät  kumpikaan  pidä  maaihnanku- 
viaan  valmiina  ja  lopullisina  vaan  eroavat  sekä 
itseensä  kohdistuvalla  että  ulospäinsuuntau- 
tuvalla  kriittisyydellä  muista  maailmanselitys¬ 
malleista. 

Tietämisen  tuska  ja  onnellinen  sika 

"Kaikki  ihmiset  etsivät  luonnostaan  tietämis¬ 
tä”,  kirjoitti  hlosoh  Aristoteles  Metafysiikka- 
teoksessaan.  Olemme  evoluution  virittämiä 
selittämään  ympäröivää  maailmaa.  On  selvä 
hengissäsäilymisen  edellytys,  että  ymmärräm¬ 
me,  mitä  seuraa  jyrkänteeltä  putoamisesta  tai 
että  syömme  vain  niitä  kasveja,  jotka  eivät  ole 
myrkyllisiä. 

Nykypäivänä  tähän  listaan  kuuluu  tarve  saa¬ 
da  yhä  luotettavampia  tietoja  niin  elottoman 
kuin  elollisenkin  luonnon  laeista  sekä  niistä 
mekanismeista,  jotka  ohjaavat  ihmisen  mieltä 
ja  toimintaa  (Mustelin  1997,  s.  8). 

Epäilys  ja  tutkimus  ovat  ainoa  tie,  johon 
vapaa  yhteiskunta  voi  perustua.  "Ibi  dubidium 
ibi  libertas”,  "missä  on  epäilyä,  on  myös  va¬ 
pautta”,  on  pätevä  ohje  tänäkin  päivänä.  Wat¬ 
son  Davis,  populaaritiedekirjailija  lausuu  yti¬ 
mekkäästi:  "tieteellinen  tie  on  demokratian 
tie”. 

Saarnaajan  kirjassa  lausutaan  "joka  tietoa 
lisää,  se  tuskaa  lisää”.  Ihmisen  osaan  kuuluu 
väistämättä  ymmärrys  tulevaisuuden  riippu¬ 
vuudesta  omista  teoista,  oma  kuolevaisuus  ja 
vastuu  muista.  Pseudotieteet  ovat  pakotie  inhi¬ 
millisestä  elämästä,  turvariepu,  johon  tarttua. 

Filosoh  John  Stuart  Mill  tiivistää  näennäis¬ 
tieteen  ja  totuuden  suhteen  kuuluisassa  mie¬ 
telmässään:  "On  parempi  olla  kärsivä  Sokrates 
kuin  onnellinen  sika".  I 

Lähteet: 

Mustelin,  Nils  (1997):  Tiede,  maailmankuva  ja  yhteis¬ 
kunta.  Skeptikko  2/97 

Sagan,  Carl  (1996):  The  Demon-Haunted  World.  Lon¬ 
don,  Headline  Book  Publishing 


Kirjoittaja  on  18-vuotias  toimittaja,  joka 
OPISKELEE  FILOSOFIAA  Tampereen  yliopistossa. 

Ilpo  Kojo 


, ,  Mili  Olat. 

ullioiinai 

mibin  niitä  voisi  käittää? 


Aivojen  ja  mielen  toiminnoista  kiinnostuneiden  maallikoiden  suosittu  puheen¬ 
aihe  viime  aikoina  ovat  olleet  niin  sanotut  selkounet.  Aihetta  on  pohdittu  niin 
lehtien  palstoilla  kuin  internetin  keskusteluryhmissä,  ilmiö  ei  kuitenkaan  ole 
uusi,  se  on  tunnettu  jo  tuhansia  vuosia.  Paljon  on  tiedetty  jo  aiemmin,  mutta 
myös  nykyaikaisella  unitutkimuksella  on  asiasta  uutta  sanottavaa. 


mitä  selkounet  sitten  ovat  -  ja  mitä 
ne  eivät  ole?  Asian  ymmärtämiseksi 
aihetta  on  tarkasteltava  sekä  subjek¬ 
tiivisen  kokemuksen  että  tutkimuksen  kaut¬ 
ta.  Selkounille  on  tyypillistä  se,  että  unen 
näkijä  on  unta  nähdessään  tietoinen  siitä, 
että  hän  näkee  unta.  Hän  voi  myös  valve¬ 
tilassa  ollessaan  muistaa  uniensa  sisällön 
vastaavasti  kuin  normaalin  valvetilan  tapah¬ 
tumat.  Tavallisten  unien  jälkeiset  muistot 
häipyvät  mielestä  melko  nopeasti,  ellei  niitä 
aktiivisesti  kertaa  (esim.  kirjoittamalla  muis¬ 
tiin  heti  heräämisen  jälkeen  tms.). 

Selkounille  on  ominaista  paitsi  se,  että 
ihminen  on  tietoinen  unennäöstään  myös 
se,  että  hän  voi  tietoisesti  vaikuttaa  uniensa 
sisältöihin  unta  nähdessään.  Tällöin  unen 
näkijä  ikään  kuin  ohjaa  omaa  untaan  ha¬ 
luamaansa  suuntaan.  Unessa  unen  näkijä 
kokee  itsellään  olevan  oman  unikehon,  jon¬ 
ka  hän  tietää  olevan  unikeho,  mutta  joka 
kuitenkin  tuntuu  selkeästi  omalta.  Hän  voi 
hallita  unikehoaan  samalla  tietäen,  että  to¬ 
dellinen  keho  on  nukkumassa  sängyssä. 

Selkounet  (englanninkielinen  nimi  on 
”lueid  dream”  (lueid  =  kirkas,  selvä,  selväjär¬ 
kinen)  sekoitetaan  arkikeskusteluissa  usein 
muihin  unennäkemisen  tiloihin.  Tällaisia 
ovat  muun  muassa  tilanteet,  jolloin  unen 
näkijä  hetkeksi  havahtuu  unesta  valvetilaan 
ja  jatkaa  sitten  samaa  unta  uudelleen  nu- 
kahdettuaan.  Selkounet  poikkeavat  selkeästi 


myös  nukahtamista  edeltävistä  (hypnagogi- 
sista)  ja  hermisen  aikaisista  (hypnopompisis- 
ta)  unista,  joiden  aikana  henkilö  on  yhtäai¬ 
kaa  osittain  hereillä  ja  unessa. 

On  ilmeistä,  että  ihmiset  vertaavat  omia 
unikokemuksiaan  siihen,  mitä  he  kuulevat 
tai  lukevat  selkounista  ja  ainakin  osittain 
tulkitsevat  kerrottua  oman  kokemuksensa 
mukaan.  Tässä  yhteydessä  tarkastellut  sel¬ 
kounet  ovat  kokemuksellisesti  kuitenkin 
muista  edellä  esitetyistä  unennäön  muodois¬ 
ta  selkeästi  poikkeavia.  Oman  kokemukse¬ 
ni  mukaa  selkounia  näkevät  tunnistavat  ne 
helposti  kuvauksesta,  mutta  ihmisille,  joilla 
selkounikokemuksia  ei  ole,  niiden  olemusta 
on  vaikeampi  kuvailla. 

Ikivanha  tieto 

Selkounet  on  tunnettu  -  eri  nimisinä  tosin 
-  jo  muutama  tuhat  vuotta.  Niistä  kirjoitti 
jo  Aristoteles  aikoinaan  ja  sen  jälkeen  niitä 
ovat  pohtineet  monet  filosofit  ja  mystikot. 
Tieteellisessä  unien  tutkimuksessa  selkou¬ 
net  sen  sijaa  ovat  viime  vuosiin  asti  olleet 
lähinnä  anekdoottien  tasolla,  johtuen  kah¬ 
desta  seikasta.  Ensimmäinen  on  se,  että  ne 
ovat  melko  harvinaisia  ja  näin  ollen  niitä  on 
vaikea  tavoittaa  unitutkimuslaboratorioissa. 
Toinen  on  se,  että  vaikka  unilaboratoriossa 
nukkuja  näkisikin  selkounta,  niin  unitutkija, 
joka  tarkkailee  nukkujaa,  ei  mitenkään  voi 


20  SIEPTIHB  4/lSJS 


tietää,  että  nukkuja  on  nähnyt  juuri  selkoun- 
ta.  Sama  ongelma  on  kyllä  muissakin  unien 
sisältöjä  koskevissa  tutkimuksissa. 

Nukkumista  on  pitkään  tutkittu  aivojen 
sähköistä  toimintaa  (EEG)  ja  monia  muita 
kehon  toimintoja  mittaamalla.  Eräässä  re¬ 
kisteröinnissä  1970-luvun  lopulla  havaittiin, 
että  nukkuja  liikutti  silmiään  erittäin  voi¬ 
makkaasti  edestakaisin,  oikealta  vasemmalle. 
Kun  nukkuja  herätettiin,  hän  kertoi  seuran¬ 
neensa  unessaan  pöytätennisottelua  pöydän 
sivulta.  Tämä  oli  ensimmäisiä  kertoja,  kun 
unen  sisällön  ja  nukkujan  kehosta  rekiste¬ 
röityjen  fysiologisten  tapahtumien  välillä 
on  havaittu  näin  selkeä  yhteys.  Selkounista 
innostunut  Stanfordin  yliopiston  silloinen 
väitöskirjaa  tekevä  jatko-opiskelija  ja  nykyi¬ 
nen  tutkija  Stephen  LaBerge  keksi  yhdistää 
tavanomaisen  unenaikaisten  fysiologisten 
toimintojen  mittauksen,  hyvin  harjoitellun 
selkounien  näkemisen  ja  silmänliikkeiden 
aiheuttamat  voimakkaat  silmänliikevasteet 
keskenään. 

Jo  tuolloin  LaBerge  oli  opetellut  lisää¬ 
mään  selkouniensa  esiintymistä  huomatta¬ 
vasti.  Niinpä  oli  perusteltua  käyttää  unilabo¬ 
ratorion  kalliita  laitteita  myös  selkounien  et¬ 
simiseen.  LaBergen  menetelmä  oli  yksinker¬ 
tainen:  hän  oli  valvetilassa  ollessaan  päättä¬ 
nyt  (ja  sopinut  kokeen  valvojan  kanssa),  että 
heti  tultuaan  tietoiseksi  unestaan,  hän  yk¬ 
sinkertaisesti  liikuttaa  silmiään  voimakkaas¬ 
ti  edestakaisin,  oikealta  vasemmalle.  Keino 
osoittautui  toimivaksi  ja  niinpä  myöhemmät 
selkounien  tutkijat  ovat  voineet  käyttää  sitä 
hyväkseen  tutkiessaan  unien  sisältöön  liitty¬ 
viä  kehontoimintoja.  Se  toimii  esimerkiksi 
seuraavasti.  Nukkujalle  annetaan  ohje  lä¬ 
hettää  silmänliikeviesti  heti,  kun  hän  pääsee 
selkouneen.  Seuraavaksi  hän  valmistautuu 
(vaikkapa)  sadan  metrin  juoksuun.  Lähdön 
tapahtuessa  hän  lähettää  uuden  silmänlii- 
kekoodin,  samoin  kuin  maaliin  tullessaan. 
Näin  unen  fysiologiset  muutokset  voidaan 
yhdistää  suoraan  vastaaviin  unien  sisältöihin. 
Lukuisten  erilaisten  unien  aikana  suoritetut 
fysiologiset  mittaukset  viittaavat  samaan  lop¬ 
putulokseen. 

Sisällöiltään  tunnettujen  selkounien  aika¬ 
na  nukkujien  keho  toimii  samoin  kuin  vas¬ 
taavissa  todellisissa  tilanteissa.  Niinpä  sadan 
metrin  juoksun  uneksiminen  lisää  sydämen 
toimintaa,  hengitystä  ja  niin  edelleen.  Yksi 
tärkeä  poikkeus  tästä  kuitenkin  on:  unessa 


nähdyn  aktiivisen  toiminnan  aikana  nukkuja 
ei  liikuta  kehoaan  ja  raajojaan.  Niitä  oh¬ 
jaavat  aivomekanismit  kyllä  toimivat  unen 
sisältöjen  mukaisesti,  mutta  motoriikan  oh¬ 
jaussignaalit  pysähtyvät  aivorunkoon  {loc  us 
coeruelus  -nimisen  tumakkeen  toiminnasta 
johtuen),  eivätkä  ne  näin  saavuta  lihaksia 
(lukuunottamatta  silmiä  liikuttavia  lihaksia). 
Nukkujan  ja  hänen  ympäristönsä  kannalta 
tämä  on  tietysti  turvallista:  unissaan  myös 
lihaksiaan  käyttävä  tappelija  olisi  vaarallinen 
sekä  itselleen  että  ympäristölleen.  Tällais¬ 
ta  unen  aikaista  toimintaa  on  havaittu  sekä 
koe-eläimillä  että  kyseisen  tumakkeen  vauri¬ 
oitumisesta  kärsivillä  potilailla. 

Unta  voi  harjoitella 

Normaalin  valvetilan  aikaisten  kehon  toi¬ 
mintojen  aikana  aivot  saavat  jatkuvaa  pa¬ 
lautetta  muun  muassa  lihasten  ja  aistien  toi¬ 
minnasta.  Selkounen  aikaisen  toiminnan  ai¬ 
kana  ei  tapahdu  lihastoimintaa  ja  aistienkin 
kautta  tuleva  informaatio  on  huomattavasti 
vähentynyt  (esim.  silmät  ovat  kiinni).  Aivot 
eivät  saa  palautetta  toiminnastaan  (joka  puo¬ 
lestaan  muistuttaa  paljon  valvetilan  aikais¬ 
ta  toimintaa  vastaavissa  tilanteissa).  Tällöin 
unessa  koettu  perustuu  muistiin  ja  aivojen 
syntetisoimaan  informaatioon.  Tämä  selittä¬ 
nee  myös  unennäkijän  kokeman  eron  "uni- 
kehon”  ja  todellisen  kehon  välillä. 

LaBerge  kumppaneineen  on  tutkinut  myös 
selkounien  aikaisia  kognitiivisia  toimintoja, 
muistamista,  ajattelua,  ajan  arviointia  ja  niin 
edelleen.  Myös  ne  muistuttavat  hämmästyt¬ 
tävän  paljon  normaalissa  valvetilassa  tapah¬ 
tuvia  vastaavia  toimintoja.  Aikojen  kuluessa 
on  kehitetty  lukuisia  menetelmiä  selkounien 
esiintymisen  lisäämiseksi.  On  ilmeistä,  että 
jotkut  oppivat  näkemään  selkounia  hyvinkin 
helposti  kun  taas  monet  tarvitsevat  pidem¬ 
piaikaista  harjoittelua.  Joillakin  selkounien 
runsas  näkeminen  tuntuu  olevan  itsestään 
syntynyttä  tai  opittua.  Kun  kesällä  1998  kir¬ 
joitin  selkounista  Helsingin  Sanomien  tiede- 
palstalla,  monet  kertoivat  minulle  kokemuk¬ 
sistaan.  Kolme  heistä  näkee  selkounia  lähes 
päivittäin,  aina  halutessaan,  ja  monet  muut 
silloin  tällöin. 

LaBergen  mukaan  selkounet  esiintyvät 
vain  niin  sanotun  REM-unen  aikana.  Sille 
on  ominaista  paitsi  nukkujan  nopeat  silmän- 
liikkeet  niin  myös  se,  että  REM-periodien 

määrä  ja  kesto  lisääntyvät  aamua  kohden 
mennessä.  Niinpä  riittävän  pitkät  aamu-unet 
ovat  tärkeä  selkounien  esiintymisen  edelly¬ 
tys.  LaBerge  korostaa,  että  vaikka  nukkuja 
normaalisti  kokee  unensa  ikäänkuin  totena, 
hän  voi  oppia  oivaltamaan  näkevänsä  unta. 
Tämä  vaatii  kuitenkin  harjoittelua. 

LaBerge  kehottaa  ihmisiä  kirjoittamaan 
unensa  muistiin  aina  heti  herättyään.  Tut¬ 
kimalla  unien  erityisominaisuuksia  ja  ver¬ 
taamalla  niitä  omiin  arkikokemuksiin  oppii 
erottamaan  unen  ja  valveen  toisistaan.  Riit¬ 
tävästi  valvetilassa  harjoitettuna  oppi  siirtyy 
myös  uniin,  joissa  unennäkijä  oivaltaa  nä¬ 
kevänsä  unta,  erityisesti  silloin,  kun  uni  on 
outo  normaaliin  valvekokemukseen  verrat¬ 
tuna. 

Myös  teknisiä  apuvälineitä  selkounien  nä¬ 
kemisen  lisäämiseksi  on  kehitetty.  LaBerge 
suosittelee  käytettäväksi  kehittämäänsä  sil¬ 
mälapuilta  näyttävää  laitetta,  joka  rekisteröi 
nukkujan  silmien  liikkeitä  ja  lähettää  laitetta 
käyttävän  nukkujan  silmiin  välkkyvää  valoa. 
Välkkyvä  valo  läpäisee  nukkujan  aistimu- 
sinhibition  ja  tulee  osaksi  hänen  untaan. 
Harjoittelun  myötä  selkouniopiskelija  oppii 
(edelleen  LaBergen  mukaan)  unessaan  tun¬ 
nistamaan  vilkkuvalon  ja  siitä  tiedostamaan 
uneksimisensa.  LaBergen  mukaan  tällainen 
harjoittelu  lisää  selkounien  näkemistä  huo¬ 
mattavasti,  kun  tutkitaan  monien  nukkujien 
keskiarvoja.  Muutama  tietämäni  laitteella 
tehty  suomalaiskokeilu  ei  ole  tulosten  suh¬ 
teen  yhtä  optimistinen. 

Mitä  hyötyä? 

Onko  selkounien  näkemisestä  jotain  hyö¬ 
tyä  näkijälleen?  LaBergen  mukaan  niitä  voi 
käyttää  tietoisesti  hyödyksi  ja  huviksi.  Hän 
kertoo,  että  aivojen  ja  unen  suhteen  tieteel¬ 
lisen  tutkimuksen  lisäksi  selkounia  käytetään 
terapeuttisesti  muun  muas¬ 
sa  painajaisunien  paranta¬ 
miseen.  Kun  painajaisista 
kärsivä  oppii  tiedostamaan, 
että  hän  näkee  unta,  hän 
voi  unessaan  kohdata  uni- 
mörkönsä  ja  saada  paina- 
jaisensa  kulkemaan  itse 
haluamaansa  suuntaan, 
jolloin  painajainen  lakkaa 
olemasta  painajainen. 

Selkounia  voi  käyttää  myös  harjoitteluun. 


Urheilija  voi  unessaan  nähdä  itsensä  ylit¬ 
tämässä  oman  ennätyksensä,  laulaja  lau¬ 
lamassa  parhaan  aariansa  tai  luennoitsija 
pitämässä  ennen  näkemättömän  loistavan 
esitelmän.  LaBergen  mukaan  uneksumisen 
vaikutus  on  samankaltainen  kuin  tosielä¬ 
mänkin  harjoittelun,  joskin  helpompaa  ja 
joskus  monipuolisempaa.  Tällöin  se  toimii 
samankaltaisesti  kuin  esimerkiksi  joidenkin 
urheilijoiden  mielikuvaharjoittelu. 

Suosittu  selkounien  käyttömuoto  on  silkka 
huvittelu.  Osaava  selkounennäkijä  voi  unes¬ 
saan  liikkua  menneisyydessä  ja  tulevaisuu¬ 
dessa,  vierailla  vieraissa  aurinkokunnissa  ja 
tutkia  atomien  ytimiä.  Hän  voi  valita  seksi- 
partnerikseen  kenet  tahansa,  joko  olemassa 
olevan  tai  olleen  tai  sitten  pelkästään  fiktii¬ 
visen  henkilön.  Hän  voi  ylittää  fysikaalisen 
ja  sosiaalisen  todellisuuden  asettamat  rajoit¬ 
teet.  Selkounissa  voi  myös  kuvitteellisesti 
siirtyä  tulevaisuuteen  ja  katsoa  siellä  vaikka 
seuraavan  viikon  lottoarvontaa.  Tällä  tavoin 
"nähdyn”  lottorivin  sijoittaminen  arvontaan 
on  tietysti  yhtä  kannattava  kuin  lottoaminen 
muutenkin,  joskus  saattaa  voittaa. 

Kuulostaako  liian  hyvältä  tai  kenties  pelot¬ 
tavalta?  LaBergen  mukaan  pelko  on  turhaa, 
ihminen  viettää  REM-univaiheessa  vain 
muutaman  tunnin  yössä  ja  siitäkin  vain  osa 
on  selkounta,  parhaimmillaankin.  Selkounet 
ovat  pääsääntöisesti  miellyttäviä  ja  niistä  jää 
hyvä  olo.  LaBerge  toivookin,  että  selkouniin 
pääsemismenetelmien  kehittymisen  myötä 
niistä  tulisi  yhtä  arkipäiväisiä  kuin  vaikkapa 
lukutaito  tai  sähkön  käyttö  ovat  nykypäivän 
ihmisille.  I 


Kirjoittaja  toimii  erikoistutkijana 
Työterveyslaitoksen 

AIVOTYÖLABORATORIOSSA 


Kirjoituksen  selkounia  koskevat  osat  perustuvat  Stephen  LaBergen 
huhtikuussa  1998  Tucsonissa  (KL)  olleessa  kongressissa  ”Towards 
the  Seience  of  Consciousness  III”  pitämiin  esityksiin  ja  hänen 
kirjoihinsa.  Yleisempi  unen  näkemiseen  liittyvä  on  perusneurofy- 
siologiaa.  Lisäksi  olen  kertonut  muutamia  omia  kokemuksiani,  ne 
kuitenkin  selvästi  mainiten. 

Aiheesta  enemmän:  http://www.lucidity.com/.  Stephen  LaBergen 
kirjoja  saa  helposti  ainakin  www.amazon.com  ‘in  kautta  alle  kym¬ 
menen  dollarin  kappalehintaan  (+  postituskulut). 

T  V  ienenä  sitä  uskoi  innokkaasti  joulu- 
f  M  pukkiin,  tonttuihin  ja  lentäviin  poroi- 
hin.  Uskoi  huolella,  vaikka  porot  puk¬ 
ki  oli  aina  jättänyt  nurkan  taakse.  Pukkikin 
oli  joskus  vähän  kauhtunut  ja  tutunoloinen 

-  reissussa  rähjääntyy,  ymmärtäähän  sen. 

Tonttujakaan  ei  koskaan  näkynyt  muualla 

kuin  aikuisten  silmäkulmissa.  Vasta  nyt  ym¬ 
märrän  miksi.  Punanutut  olivat  opiskelleen 
KGB:n,  CIA:n  ja  Mossadin  laitoksissa.  Ei 
sellaisia  jannuja  näe.  Ja  jos  näkee,  ei  ton¬ 
tuiksi  älyä. 

Koulunpenkissä  pukkiusko  haihtui.  Kave¬ 
ripiirin  herättämä  epäilyksen  siemen  versoi 
viimeistään  havaitessani,  että  saamillani  lah¬ 
joilla  oli  enemmän  yhteyttä  läheiseen  lelu¬ 
kauppaan  ja  vanhempieni  talouteen  kuin 
Korvatunturin  alkeelliseen  pajaan,  jossa 
kuvien  mukaan  nikkaroitiin  pelkkiä  puuhe¬ 
vosia. 

Niinpä  ekaluokalla  Petteri  Punakuono 
vaihtui  Moosekseen  ja  Jeesukseen.  Ihme- 
miehet  häätivät  veden  merestä,  heruttivat 
sen  takaisin  kalliosta,  kävelivät  sen  päällä  ja 
lopulta  muuttivat  viiniksi,  kertoi  opettaja. 
Oli  siinä  meillä  ja  vesilaitoksella  ihmettele¬ 
mistä  kun  näitä  vuosi  toisensa  jälkeen  apri¬ 
koitiin.  Porukalla  koitettiin  miettiä  selityksiä¬ 
kin,  mutta  ne  tyssäsivät  opettajan  tuomioon 

-  ihmeitä  ei  voi  selittää. 

Jossain  teini-iän  varrella  alkoi  epäilyksen 
hento  taimi  kasvattaa  lehteä.  Luettiin  ka¬ 
vereiden  kanssa  von  Dänikeniä  ja  ufo-tari¬ 
noita.  Hehkuva  humanoidi  vaikutti  esi-isä- 
nä  jonkin  verran  (noin  kvadriljoona  kertaa) 
houkuttelevammalta  kuin  paratiisi  urakkan¬ 
sa  kussut  Aatami.  Vielä  tätäkin  vähemmän 
suosiota  ehdokasvaalissa  sai  ryppyinen  kirp- 
pujaan  kaiveleva  apina. 

Viimeistään  lukiossa  evoluution  viralli¬ 
seen  oppiin  oli  alistuminen.  Luonnontie¬ 
teellisen  tiedon  tiivistyessä  jonnekin  voiman 
ja  massan,  jaksollisen  järjestelmän  ja  ba- 
naanikärpäsen  tiimoille,  oli  vaihtoehdoilla 


kuitenkin  yhä  kasvunsijaa.  Ja  niitähän  riitti. 
Maailmalle  kun  pääsi,  haistoi  heti,  että  to¬ 
tuus  on  jäänyt  kertomatta. 

Ja  senhän  tiesi  sanomattakin,  että  Kiinan, 
Tiibetin  ja  Intian  vuorilla,  viidakoissa  ja 
luostareissa  on  korkeampaa  viisautta  yllin 
kyllin  kätkettynä.  Siitä  mihin  Taika-Jim  lo¬ 
petti,  jatkoivat  Herman  Hesse  ja  muut  kor¬ 
keakulttuurin  mestarit  ammentaessaan  sivis¬ 
tystä  päähäni. 

Niinpä  sitten  viisaustieteiden  pariin  käy¬ 
dessäni  vanhat  uskomukset  sedimentoituivat 
aina  uusien  ja  sivistyneempien  kasautuessa 
päälle.  Epäilyksen  puu  kasvoi  kuin  korkki- 
ruuvi  milloin  mihinkin  suuntaan  kääntyen. 
Jos  kohta  Joulupukilla,  Mooseksella  ja  ufo- 
miehillä  ei  sen  juurella  sijaa  ollutkaan,  niin 
Lreudilla  ja  Murphyllä  kumminkin. 

Tätä  sitten  kertaalleen  ajauduttiin  ihmet¬ 
telemään.  Että  kuinka  paksua  pajunköyttä 
kukin  meistä  on  nöösivuosista  lähtien  saa¬ 
nut  niellä.  Ihme,  että  siitä  on  järjen  valossa 
selvitty,  todettiin  yhdessä.  Kouluajan  ker¬ 
tomuksiin  ja  aikuisiän  satuihin  verrattuna 
vakoojatontut  olivat  kärpäsen  surinaa. 

-  Ja  aatelkaa,  että  tästä  porukasta  ei  ku¬ 
kaan  usko  menninkäisiin,  enkeleihin,  noi¬ 
tiin,  humanoideihin  ja  homeopatiaan,  sanoi 
yksi  entisistä  koulukavereistani. 

-  Loppujen  lopuksi  on  erinomainen  saa¬ 
vutus,  että  kukaan  ei  aidosti  luule,  että  kuu 
on  juustoa  ja  että  Marsissa  olisi  älyllistä  elä¬ 
mää,  säesti  toinen. 

Niinpä.  Parempi  olla  tyytyväinen  sii¬ 
tä  vähästäkin,  mietin.  Niinhän  meitä  on 
opetettu.  Vetäisin  mielessäni  moottorisa¬ 
han  käyntiin  ja  sahasin  korkkiruuvipuuni 
määrämittaisiksi  paloiksi.  Niistä  saisi  hyviä 
ovenkahvoja. 

Itseeni  tyytyväisenä  poistuin  pimeään  il¬ 
taan.  Jouluvalot  loistivat  ikkunoissa.  Mielee¬ 
ni  tuli  mitä  olin  sanonut  esikoiselle  aamiais¬ 
pöydässä: 

-  Tonttuko  siellä  kurkisti? 

Hannu  Karttunen 


Manin  kasvot 


Viime  vuosisadan  loppupuolella  mo¬ 
net  havaitsijat  kuvittelivat  näkevän¬ 
sä  Marsin  pinnalla  tummia  juovia, 
kanavia.  Marsia  pidettiin  paikkana,  jossa 
elämää  olisi  voinut  kehittyä,  ja  jotkut  kuvit¬ 
telivat  kanavien  olevan  keinotekoisia  kaste- 
lukanavia.  Luotainten  ottamissa  lähikuvissa 
kanavista  ei  näy  jälkeäkään.  Mikään  ei  kui¬ 
tenkaan  ole  pystynyt  tappamaan  ajatuksia 
marsilaisesta  sivilisaatiosta. 

Kesällä  1976  Marsia  kiertänyt  Viking  1 
-luotain  kuvasi  Marsin  pintaa.  Kuvien  avul¬ 


la  etsittiin  sopivaa  laskeutumispaikkaa  hie¬ 
man  myöhemmin  saapuvan  Viking  2:n  las- 
keutumisosalle.  NASAn  tiedottajat  halusivat 
julkaista  jonkin  kuvan,  jossa  näkyisi  jotakin 
suurta  yleisöä  kiinnostavaa,  mielellään  siis 
muutakin  kuin  lohduttomia  kiviröykkiöitä. 
Sellaiseksi  valittiin  kuva  hieman  ihmiskasvo- 


Mars  Global  Surveyorin  5.4.1998 

OTTAMA  KUVA  MARSIN  KASVOISTA.  (KUVA 

Malin  Space  Science  Systems/ NASA). 


T 

ja  muistuttavasta  muodostumasta.  Tuskiupa 
NASAu  PR-heukilöt  osasivat  aavistaa,  mil¬ 
laiset  voimat  he  tulivat  laskeueeksi  valloil- 
leeu.  Kasvot  uähtiiu  oitis  merkkiuä  Maau 
ulkopuolisesta  älyllisestä  elämästä.  Joideu- 
kiu  mielestä  kyseessä  ei  millääu  voiuut  olla 
luouuolliueu  muodostuma,  vaau  seu  täytyi 
olla  keiuotekoiueu. 

Marsiu  kasvoja  esittävä  kuva  ou  otettu 
25.7.1976  lähes  kahdeutuhauueu  kilomet- 
riu  etäisyydeltä.  Se  esittää  kalliomuodos- 
tumaa,  jouka  läpimitta  ou  uoiu  1,5  kilo¬ 
metriä.  Kalliota  valaisee  matalalta  paistava 
Auriuko.  Alkuperäisestä  luotaimeu  lähettä¬ 
mästä  kuvasta  kasvoja  olisi  kuiteukiu  vaikea 
löytää.  Kuva  oukiu  tulosta  pitkästä  kuvaukä- 


sittelystä,  jolla  ou  poistettu  vialliset  kuvaele- 
meutit,  muutettu  geometriaa  ja  vahvistettu 
koutrastia. 

Huhtikuussa  1998  Mars  Global  Surveyor 
-luotaiu  kuvasi  "kasvot”  paljou  suuremmal¬ 
la  erotuskyvyllä  kuiu  Vikiug.  Kasvoille  kävi 
samoiu  kuiu  kauaville.  Vauhojeu  epätarkko- 
jeu  kuvieu  siloposkiueu  uaamataulu  muut¬ 
tui  ryppyiseksi  maastoksi,  josta  kasvoja  ei 
pysty  hahmottamaau  tavallista  vilkkaammal- 
lakaau  mielikuvituksella.  Kauavieu  tapaau 
kasvotkiu  katosivat  havaiutojeu  tarkeutuessa. 

Uudemmissa  tiedotteissaau  NASA  ou  jo 
varovaisempi.  Niihiu  ou  liitetty  varoitus, 
että  tällaiset  uopeasti  julkaistut  kuvat  eivät 
ole  tieteellistä  aiueistoa.  Sellaista  ovat  vasta 
perusteellisemmau  käsittelyu  ja  aualyysiu 
jälkeeu  tieteellisissä  aikakauslehdissä  ilmes- 
tyueet  artikkelit.  Tällaiueu  tieteelliueu  varo¬ 
vaisuus  ei  valitettavasti  vaiu  ole  toimittajieu 
eikä  suureu  yleisöu  mieleeu. 

Teeupä  tässä  euuustukseu.  Kohta  var- 
maaukiu  joku  väittää  (ehkä  ou  jo  väittäuyt- 
kiu),  että  uudet  kuvat  ovat  vaiu  juoui,  jolla 
yritetääu  peitellä  totuutta.  ■ 


tBOMt 

terapian 

ivnila 

”s|iläD,  sielu 

ja  aistit 

**  ..... 

lati 

lloltseaat" 


Zskulause  eteerisistä  öljyistä  valmistettu¬ 
ja  tuotteita  markkinoivan  yrityksen  esit¬ 
teessä  kertoo,  miksi  sinun  ja  minun  pi¬ 
täisi  ryhtyä  harrastamaan  aromaterapiaa:  se 
edistää  niin  kehon  kuin  mielenkin  harmoni¬ 
aa  ja  hyvinvointia.  Öljyjen  sanotaan  muun 
muassa  laukaisevan  lihasjännitystä,  selkeyt¬ 
tävän  ajatuksia  ja  lisäävän  aistinautintoja. 

Itsehoitoon  tarkoitettujen  tuotteiden 
markkinoinnissa  ei  yleensä  painoteta  öljyjen 
lääkinnällisiä  ominaisuuksia,  vaikka  mie¬ 
luusti  korostetaankin  sitä,  että  "aromaterapia 
on  tuhansia  vuosia  vanhaa  lääketiedettä”. 
Sen  sijaan  luodaan  mielikuvaa  "kokonaisval¬ 
taisesta  kauneudenhoidosta”,  jossa  öljyjen 
avulla  hoidetaan  sekä  sisäistä  että  ulkoista 
kauneutta. 

Aromaterapiaa  ammatikseen  harjoittavat 
eivät  tyydy  näin  ylimalkaisiin  lupauksiin. 
Patrick  Pietronin  koko  perheen  itsehoi¬ 
to-oppaassa  Vaihtoehtoinen  terveydenhoito 
(Gummerus  1996)  aromaterapialla  hoidet¬ 
tujen  vaivojen  lista  on  pitkä:  astmasta  ja 
lasten  kiukunpuuskista  syöpään  ja  aidsiin. 

Aromaterapiassa  käytetään  hyvin  voi¬ 
makkaita  aineita,  joita  ei  pitäisi  ainakaan 
laimentamattomina  omin  päin  ryhtyä  ko¬ 
keilemaan.  Joillekin  henkilöille  ne  voivat 
aiheuttaa  allergisia  reaktioita,  vähentää  lää¬ 
keaineiden  vaikutuksia  ja  aiheuttaa  esimer¬ 
kiksi  pienille  lapsille  tukehtumistilanteen. 
Aineita  ei  myöskään  suositella  raskaana  ole¬ 
ville  ja  imettäville  äideille. 

Mistä  aromaterapiassa  sitten  oikeastaan  on 
kyse,  ja  miten  siihen  pitäisi  suhtauhia?  Pyy¬ 
simme  vastauksia  näihin  kysymyksiin  kah¬ 
delta  aromaterapiaan  perehtyneeltä  asian¬ 
tuntijalta.  Rohdoskasveja  tutkinut  dosentti 
Yvonne  Holm  Helsingin  yliopistosta  lähes¬ 
tyy  kysymyksiä  farmakologian  näkökulmas¬ 
ta.  Lääkelaitoksen  ylilääkäri,  dosentti  Veijo 
Saano  puolestaan  pohtii  terapian  hoidollisia 
vaikutuksia. 


Marketta  Ollikainen 

Yvonne  Holm 

K^teeriset  öl^^t 


HN^ei 

^  Moi 


^misiä  ovat  kautta  aikojen  kiehto- 
'^neet  myrkkykasvit  ja  tuoksuvat  yrtit. 
Monet  myrkkykasvit  ovat  tunnettu¬ 
ja  lääkekasveja,  esimerkiksi  sormustinkukka, 
oopiumunikko  ja  marjakuusi,  samoin  kuin 
monet  tuoksuvat  kasvit,  kuten  timjami,  pi¬ 
parminttu  ja  neilikka.  Tuoksuvia  yrttejä  on 
käytetty  ja  käytetään  edelleen  hajua  ja  ma¬ 
kua  parantamaan  erilaisissa  valmisteissa. 

Tuoksut  ovat  peräisin  kasvien  sisältämistä 
eteerisistä  öljyistä,  jotka  ovat  monimutkai¬ 
sia,  helposti  höyrystyviä,  nestemäisiä  seoksia. 
Eteeriset  öljyt  sisältävät  pääasiassa  kahden 
aineryhmän  aineita,  terpeenejä  ja  fenyyli- 
propaneeja,  aina  muutamasta  noin  sataa- 
nviiteenkymmeneen.  Yleisimpien  öljyjen 
koostumukset  tunnetaan  tänä  päivänä  hy¬ 
vinkin  tarkasti. 

Nimitys  aromaterapia  tulee  sanoista  aromi 
(aromi  =  ominaisuus,  josta  saadaan  vaiku¬ 
telma  hajuaistin  kautta,  suomalainen  sanas¬ 
to)  ja  terapia  =  hoito.  Jo  vanhat  egyptiläiset 
käyttivät  esimerkiksi  mirhamia;  samoin  Jee- 
suslapsen  sanotaan  saaneen  kolmelta  tie¬ 
täjältä  lahjaksi  kultaa,  mirhamia  ja  pyhää 
suitsuketta. 

Suitsukkeella  ymmärretään  nykyisin 
frankincense-  tai  olibanum-nimellä  tunnet¬ 
tua  eteeristä  öljyä.  Englannin  kielen  sana 
incense  tarkoittaa  suitsuketta.  Mirhami  on 
voimakkaasti  antiseptisesti  vaikuttava  öljy 
ja  suitsuketta  käytettiin  levittämään  hyvää 
tuoksua  huoneisiin. 

Aromaterapia-nimitystä  ruvettiin  käyttä¬ 
mään  vasta  1930-luvulla,  kun  tämän  hoito¬ 
muodon  perustajaksi  sanottu  ranskalainen 
kemisti  R.  Gattefosse  huomasi  eteeristen 
öljyjen  antiseptiset  ominaisuudet  ja  niiden 
hyvän  ihon  läpäisykyvyn.  Tarina  kertoo,  että 
hän  työskennellessään  laboratoriossaan  polt¬ 
ti  kätensä  ja  upotti  sen  lähinnä  olevaan  asti¬ 
aan,  jossa  sattui  olemaan  laventeliöljyä. 

Vuonna  1989  G.  Buchbauer  määritteli 


aromaterapian  seuraavasti:  "Aromaterapia 
on  tuoksuaineiden  käyttöä  pelkästään  inha- 
laation  muodossa  ehkäisemään,  lievittämään 
tai  parantamaan  sairauksia,  infektioita  tai 
muita  vaivoja.”  Buchbauerin  mielestä  etee¬ 
risten  öljyjen  käyttö  hieronnassa  ei  ole  aro- 
materapiaa.  Hän  perustelee  kantaansa  sillä, 
että  tuoksumolekyyliä  ei  voida  hieroa  ihoon, 
vaan  se  pitää  saada  elimistöön  hajuaistin 
kautta.  Tämän  johdosta  muodostuukin  aro¬ 
materapian  kannattajien  keskuudessa  kaksi 
koulukuntaa;  ne  jotka  pitävät  aromaterapia- 
na  pelkästään  inhalaationa  (sisäänhengittä- 
misenä)  käytetyt  eteeriset  öljyt  ja  ne  jotka 
käyttävät  hierontaa. 

Farmakologisia  kokeita 

Aromaterapiahieronta  tulee  Britanniasta, 
jossa  se  on  hyvin  suosittua,  ja  se  on  myös 
Pohjoismaissa  vallalla  oleva  suuntaus.  Ra¬ 
janveto  näiden  kahden  koulukunnan  välil¬ 
lä  ei  kuitenkaan  ole  aivan  yksiselitteinen. 
Hierottaessa  ihoon  eteeristä  öljyä  prosessin 
aikana  tapahtuu  öljykomponenttien  höyrys¬ 
tymistä  ihon  lämmön  johdosta  ja  tuoksu¬ 
ja  hengitetään,  joten  aineita  imeytyy  eli¬ 
mistöön  kahta  tietä;  ihon  läpi  ja  hajuaistin 
kautta. 

Buchbauerin  kannattama  niin  sanottu 
"tieteellinen  aromaterapia”  pyrkii  selittä¬ 
mään  eteeristen  öljyjen  vaikutuksia  elimis¬ 
tössä  farmakologisin  kokein.  Ensimmäisiä 
tämän  suuntaisia  tutkimustuloksia  julkais¬ 
tiin  vuonna  1983,  kun  Wohlfahrt  tutkimus¬ 
ryhmineen  vahvisti  humalankäpyjen  sedatii- 
visen  vaikutuksen.  Humalaahan  on  käytetty 
pitkään  kansanlääkinnässä  rauhoittavana  ja 
unentuloa  helpottavana  rohdoksena. 

Wohlfahrtin  tutkimusryhmä  eristi  huma¬ 
lasta  pienimolekyylisen,  haihtuvan  aineo¬ 
san,  dimetyylivinyylikarbinolin,  joka  farma¬ 
kologisissa  testeissä  osoittautui  sedatiiviseksi. 


Appelsiininkukkä 
Appekiininkukan 
sanotaan  symbolisoi¬ 
van  viattomuutta  ja 
ikuista  rakkautta.  Se 
lisää  mielenrauhaa  ja 
eroottisia  mielihaluja. 

Bergamontti 
Sisiliassa  kasvavasta 
sitrushedelmästä  eris¬ 
tettyä  öljyä  käytetään 
kuulemma  voodoossa 
suojelemaan  onnetto¬ 
muuksilta  ja  vaaroilta. 
Se  lisää  itsevarmuut¬ 
ta,  vitaalisuutta  ja 
elämännälkää  sekä 
raikastaa  kehoa. 

Eukalyptus 
Puun  lehdistä 
tislatun  öljyn  pitäisi 
kirkastaa  mieltä, 
lisätä  päättäväisyyttä 
sekä  puhdistaa  kehoa 
ja  laukaista  kehon 
jännitystiloja. 

Geranium 
Viktoriaanisessa  Eng¬ 
lannissa  geraniumeja 
eli  pelargonioita 
istuttiin  portaikkojen 
sivustoille,  jotta  naiset 
pitkissä  hameissaan 
saattoivat  ohimen¬ 
nessään  pyyhkäistä 
kukkien  tuoksut 
valloilleen.  Kasvin 
kukista  ja  lehdistä 
peräisin  olevan  öljyn 
uskotaan  vapauttavan, 
harmonisoivan  ja  ta¬ 
sapainottavan  mieltä, 
piristävän  kehoa  sekä 
lisäävän  positiivista 
elämänasennetta. 


SIEPTIHO  4/läll  27 


Jasmiini 
Hindujen  rakkauden 
jumalan.  Kaman, 
kerrotaan  kantavan 
mukanaan  jasmiinin 
kukilla  kastettuja  nuo¬ 
lia,  jotka  lävistävät 
sydämen  intohi¬ 
molla.  Siksi  kukan 
uskotaankin  lisäävän 
mielen  avoimuutta, 
seikkailunhalua, 
itsevarmuutta  ja 
sosiaalisuutta.  Se 
myös  rentouttaa  kehoa 
ja  herättää  eroottisia 
haluja. 

Kamomilla 
Myös  kamomillaa  on 
perinteisesti  käytetty 
lemmentaioissa.  Kui¬ 
vatuista  kukista  tisla¬ 
tun  öljyn  katsotaan 
kuitenkin  lisäävän 
ennen  muuta  mielen 
tasapainoisuutta  ja 
mielenrauhaa.  Sen 
avulla  rauhatonkin 
mieli  pääsee  levolli¬ 
seen  uneen. 

Laventeli 
Vähän  saman  tapai¬ 
sia  vaikutuksia  kuin 
kamomillalle  luvataan 
myös  laventelille, 
jonka  sanotaan  edistä¬ 
vän  unensaantia, 
helpottaan  uupu-mus- 
ta  ja  lievittävän 
rasittuneita  lihaksia. 

Piparminttu 
Kerrotaan,  että  An¬ 
tiikin  Kreikassa  kiellet¬ 
tiin  piparmintun 
käyttö  sota-retkillä, 
koska  se  olisi  lisännyt 
liikaa  sotilaiden 
eroottisia  haluja.  Pi¬ 
parminttu  terävöittää 
ja  selkeyttää  mieltä, 
lisää  valppautta  ja 
motivaatioita.  Se 
viilentää,  kun  on  liian 
kuuma  ja  lämmittää 
jos  on  liian  kylmä. 


Kovarin  tutkimusryhmä  (1987)  taas  testasi 
rosmariiniöljyä  ja  sen  pääkomponenttia  1,8- 
sineolia  antamalla  hiirten  hengittää  niitä. 
Näiden  aineiden  inhalaatio  lisäsi  selvästi  ja 
annosriippuvaisesti  hiirten  motorista  aktii¬ 
visuutta. 

Buchbauer  tutkimusryhminen  (1991, 
1993)  testasi  yhteensä  44  tuoksuainetta,  jois¬ 
ta  yhdeksän  eteeristä  öljyä,  hiirillä.  Hiiret 
saivat  hengittää  tuoksuja  ja  niiden  motoris¬ 
ta  aktiivisuutta  seurattiin.  He  totesivat,  että 
seuraavat  aineet  alensivat  motorista  aktiivi¬ 
suutta:  laventeliöljy,  linalooli,  linalyyliase- 
taatti,  neroliöljy,  sitronellaali,  2-fenyylietyyli- 
asetaatti  ja  santeliöljy.  Rauhoittava  vaikutus 
varmennettiin  kontrollieläimillä,  jotka  olivat 
ennen  testausta  saaneet  kofeiinia  (piristä¬ 
vä).  Lisäksi  koe-eläinten  verestä  pystyttiin 
osoittamaan  kyseessä  olevat  aineet  tai  öljy¬ 
jen  pääkomponentit.  Motorista  aktiivisuutta 
taas  lisäsivät  seuraavat  aineet:  jasmiiniöljy, 
patchouliöljy,  fenkoni,  ylang-ylangöljy,  pi- 
parminttuöljy  ja  bentsyyliasetaatti.  Vaikutus 
havaittiin  selvästi  ennen  koetta  diatsepaa- 
mia  (rauhoittava  lääke)  saaneilla  eläimillä 
(Buehbauer  1993). 

Vaikutuksia  elimistöön 

Hardy  työtovereineen  (1995)  kokeili  laven- 
teliöljyä  vanhainkodin  asukkaisiin  ja  totesi, 
että  heidän  unen  laatu  ja 
kesto  parani  merkitseväs¬ 
ti,  kun  makuuhuoneissa 
höyrystettiin  laventeliöl- 
jyä.  EEG-mittauksissa 
a-altojen  osuus  lisääntyi, 
kun  ihmiset  hengittivät 
joko  laventeli-  tai  santeli- 
puutuoksua.  a-aallot  ovat 
tyypillisesti  vallitsevia  ren¬ 
toutuneessa  ja  lepotilassa 
(Sugano  1992). 

Eteeristen  öljyjen  kom¬ 
ponentit  myös  imeytyvät 
ihon  läpi,  muun  muassa 
hieronnan  aikana.  Esi¬ 
merkiksi  laventeliöljyn 
komponentit,  linalooli  ja 
linalyyliasetaatti,  saavut¬ 
tavat  huippupitoisuutensa  plasmassa  20  mi¬ 
nuutin  jälkeen  kun  laventeliöljyä  hierotaan 
ihoon  (Jäger  et  ai.  1992).  Verenkierron  mu¬ 
kana  komponentit  tulevat  aivoihin,  joissa 


ne  vaikuttavat  esimerkiksi  motoriikkaa  sää¬ 
televään  keskukseen.  Sama  ilmiö  nähdään 
myös,  kun  öljy  annetaan  inhalaation  avulla. 

Aromaterapiahieronnassa  on  tietenkin 
oma  merkityksensä  myös  hieronnasta  saa¬ 
tavalla  subjektiivisella  hyvän  olon  tunteella 
sekä  sillä  tosiasialla,  että  kun  tiettyä  kohtaa 
hierotaan,  verenkierto  paranee  ja  jo  se  on 
omiaan  lievittämään  esimerkiksi  päänsärkyä 
ja  lihassärkyä. 

Eteeristen  öljyjen  vaikuhiksia  sileään  li¬ 
hakseen  (=  ei-tahdonalaiseen),  jota  on  esi¬ 
merkiksi  suolistossa,  on  myös  hitkittu.  Tutki¬ 
muksessa  lähtökohtana  on  ollut  öljyn  kemi¬ 
allinen  koostumus  ja  aromaterapeutin  arvio 
sen  vaikutuksesta.  Öljyn  sileää  lihasta  relak- 
soivaa  tai  stimuloivaa  vaikutusta  tutkittiin 
marsun  ohutsuolipreparaatilla  ja  verrattiin 
saatuja  tuloksia  kemialliseen  koostumukseen 
ja  aromaterapeutin  arvioon. 

Yleensä  öljyt,  jotka  sisälsivät  runsaasti 
monoterpeenejä  (hyvin  helposti  höyrysty¬ 
viä,  pienimolekyylisiä  aineita)  stimuloivat 
sileää  lihasta  eli  aiheuttivat  supistuksia  kun 
taas  runsaasti  seskviterpeenejä  (yleiskaava 
CjjH^^)  sisältävät  öljyt  relaksoivat  sileää  li¬ 
hasta  eli  toimivat  spasmolyyttisesti  (Tauluk¬ 
ko  1).  Poikkeuksen  muodostivat  1,8-sineolia 
sisältävät  öljyt,  esimerkiksi  eukalyptusöljy, 
joiden  vaikutus  ei  ollut  ennakoitavissa. 

Lis-Balchin  ja  Hart  (1996)  tutkivat  myös 


eteeristen  öljyjen  vaikutusta  kohdun  sile¬ 
än  lihaksen  supistuvuuteen.  Monet  eteeri¬ 
set  öljyt  ja  niiden  komponentit  vähensivät 
kohdun  supistuksia,  vaikka  ne  stimuloivat 


Öljy 

Marsun  ileum 

Kem.  Arvio 

Aromaterapeutin 

arvio 

Frankincense 

S 

S 

R 

Kamferi 

S 

S 

S 

Kataja 

R 

S 

S 

Laventeli 

R 

R 

R 

Ylang  ylang 

R 

R 

R 

Santelipuu 

R 

R 

R 

Vetivert 

R 

R 

R 

Ruusupuu 

R 

R 

R 

Eukalyptus 

R 

S 

S 

Valeriana 

R 

R 

R 

Muskotti 

S 

S 

R 

Taulukko  1 .  Valikoitujen  eteeristen  öljyjen  vaikutus  marsun  ohutsuo- 
lipreparaattiin  ja  niiden  arvioidut  vaikutukset  kemiallisen  rakenteen 
ja  aromaterapeutin  arvion  perusteella,  R  =  relaksoiva  ja  S  =  stimuloi¬ 
va  (Lis-Balchin  Ö  Hart  1996). 


28  SUPTII» 


ohutsuolta.  Tutkijat  toteavatkin,  että  kohtu 
on  huomattavasti  vaikeampi  tutkimuskohde 
kuin  ohutsuoli,  koska  sen  supistuvuuteen 
vaikuttavat  kuukautiskierron  aikana  estro¬ 
geeni  ja  progesteroni  sekä  lisäksi  synnytyk¬ 
sen  aikana  prostaglandiinit  ja  oksitosiini. 
Yhteenvetona  todettiin,  että  tarvitaan  lisää 
tutkimuksia  ennen  kuin  eteeristen  öljyjen 
käyttöä  synnytyksen  ja  raskauden  aikana  voi¬ 
daan  pitää  turvallisena. 

Varoituksen  sanoja 

Eteeristen  öljyjen  fysiologiset  vaikutukset 
voidaan  siis  jakaa  rauhoittaviin  ja  stimuloi¬ 
viin  oli  sitten  kyseessä  aivot  (verenkierron 
vilkastuminen  tai  tyrehtyminen  jollakin  alu¬ 
eella,  EEGissa  havaittavat  sähköiset  muu¬ 
tokset)  tai  sileä  lihas  (supistuminen  tai  re- 
laksoituminen).  Kaikkiin  muihin  väittämiin, 
kuten  väsymyksen  poistamiseen,  mielialan 
kohentamiseen,  elämänlaadun  parantami¬ 
seen  ja  iriin  edelleen,  täytyy  suhtautua  epäil¬ 
len.  Itse  aromaterapiahieronta-hoitotilanne 
voi  jo  sinänsä  vaikuttaa  positiivisesti. 

Muutama  varoituksen  sana  on  kuitenkin 
paikallaan,  ennen  kuin  ryhtyy  kokeilemaan 
aromaterapiaa  omin  päin.  Raskaana  olevien 
ja  imettävien  äitien  on  syytä  välttää  aroma¬ 
terapiaa.  Pienille  lapsille  ei  sovi  ainakaan 
piparminttuöljy  ja  mentoli,  koska  ne  voivat 
pahimmassa  tapauksessa  aiheuttaa  tukehtu- 
mistilanteen.  Yleensä  lapset  eivät  edes  pidä 
niin  voimakkaista  tuoksuista. 

Eukalyptusöljyn  tiedetään  stimuloivan 
maksaentsyymejä,  jotka  pilkkovat  vierasainei¬ 
ta,  ja  voi  näin  nopeuttaa  esimerkiksi  tärkeän 
lääkkeen  hajoamista  niin,  että  terapeuttista 
pitoisuutta  ei  edes  saavuteta,  jolloin  vaikutus 
jää  myös  saamatta.  Eteeristä  öljyä  ei  pidä 
käyttää  sellaisenaan  iholla,  paitsi  laventeli- 
ja  tea  tree  -öljyjä,  joita  pidetään  turvallisina. 
Öljy  sekoitetaan  aina  rasvaöljyyn,  esimer¬ 
kiksi  manteliöljyyn  ennen  käyttöä  iholla. 
Aromaterapiahieronta  kannattaisi  kuitenkin 
jättää  asiantuntijan  tehtäväksi  ja  tyytyä  ko¬ 
tona  aromikiviin  ja  -lamppuihin  tai  tiputtaa 
muutama  tippa  öljyä  kylpyveteen. 

Puristamalla  tuotetut  sitruskuoriöljyt  ja 
väinönputkiöljy  saattavat  sisältää  kumariine- 
ja,  joita  ei  normaalisti  ole  eteerisissä  öljyissä. 
Ne  saattavat  auringonvalossa  aiheuttaa  niin 
sanotun  fototoksisen  reaktion  eli  punoitusta, 
kirvelyä  ja  jopa  rakkuloita  kyseisessä  ihokoh- 


dassa.  Allergiaa  ei  myöskään  sovi  unohtaa. 
Asterikasvit,  Asteraceae,  on  kasviheimo,  joka 
tunnetusti  aiheuttaa  allergisia  oireita  monil¬ 
le  ihmisille.  Tähän  heimoon  kuuluu  muun 
muassa  pujo,  jonka  eteeristä  öljy  ei  kuiten¬ 
kaan  käytetä,  ilmeisesti  sen  pahan  hajun 
vuoksi.  Tähän  kasviheimoon  kuuluvia  öljyjä 
saadaan  kuitenkin  kamomillasta  (sininen  tai 
saksalainen  kamomilla),  siankärsämöstä  ja 
roomalaisesta  kamomillasta. 

Herkkäihoisten  kannattaa  myös  kokeilla 
öljyjä  hyvin  pienellä  ihoalueella  ja  katsoa 
miten  iho  reagoi,  ennen  kuin  laajentaa  käyt¬ 
töä.  Eteerisiin  öljyihin  tulee  suhtautua  kun¬ 
nioittavasti  ja  noudattaa  kaikkia  varotoimen¬ 
piteitä,  jotta  vältytään  ikäviltä  seurauksilta. 


Rosmariini 
Voimakkaan 
kamferia  muis-tutta- 
van  öljyn  uskotaan 
edistävän  verenkiertoa, 
lisäävän  keskitty¬ 
miskykyä,  antavan 
varmuutta 
ja  terävänäköisyyttä. 


Ruusu 

Kukan  sanotaan 
tuovan  mielen  hel¬ 
lyyttä,  tyytyväisyyttä, 
lämpöä,  vapautta 
ja  iloa.  Sekin  toimii 
eroottisesti  stimu¬ 
loivana. 

Kirjoittaja  on  Helsingin  yliopiston 
DOSENTTI.  Hän  toimii  tutkijana 
YLIOPISTON  Farmasian  laitoksella 


Santelipuu 
Jauhetusta  puun 
sisäosista  tislaamalla 
erotettu  öljy  lisää 
mielen  herkkyyttä, 
intuitiota,  viisautta 
ja  tyyneyttä, 
ren-touttaa  kehoa, 
lisää  aistillisuutta  ja 
eroottisuutta. 

Sitruuna 
Hedelmän  kuoresta 
erotettu  öljy  selkeyttää 
ja  terävöittää  mieltä, 
lisää  keskitymis- 
kykyä  sekä  virkis¬ 
tää  kehoa. 

Ylang  ylang 
Indonesiassa  ylang 
ylangin  terälehtiä 
on  tapana  sirotella 
vastanaineiden 
vuoteelle  hääyön 
ilojen  varmista¬ 
miseksi.  Aistillisten 
ulottuvuuksien  lisäksi 
se  auttaa  paran-ta- 
maan  ilmaisu-kykyä, 
avoimuutta 
ja  itseluottamusta. 

Tiedot  eri  öljyjen 

OLETETUISTA 

vaikutuksista  on 
POIMITTU  The  Body 
Shopin  aroma- 
terapia-sarjan 
esitteistä. 

Marketta  Olli¬ 
kainen 

Veijo  Saano 


A^romaterabian  hoidallisista  arpöista 


romaterapiaa  tarjotaan  mitä 
moninaisimpiin  tarkoituksiin. 
luackwatchin  kotisivulla  lis- 
,  ,  tataan  1169  erilaista 

www.quackwatch.com  'Vaihtoehtohoitoa”,  jois¬ 
ta  aromaterapia  on  yksi.  Esimerkiksi  aroma- 
terapian  käyttötarkoituksista  otetaan  Los  An¬ 
gelesissa  Yhdysvalloissa  toimiva  Arome  Vera 
Ine.  yhtiö,  joka  väittää  aromaterapian  muun 
muassa  puhdistavan  hengitysilmaa,  rentout¬ 
tavan  ja  piristävän,  pehmentävän  ja  terävöit¬ 
tävän  aistejamme,  revitalisoivan  solujamme 
ja  energisoivan  sympaattista  hermojärjestel¬ 
määmme. 

Lisäksi  tuotekohtaisesti  luvataan  muun 
muassa  lievää  euforiaa  (keinotekoisesti  ai¬ 
kaansaatu  hyvänolon  tunne),  toksiinien 
poistumista  (elimistöstä),  jatkuvaa  älyllisten 
voimien  ja  keskittymisen  ylläpitoa,  keuhko¬ 
jen  ja  korkeampien  energiakeskusten  avau¬ 
tumista  ja  liiallisen  nesteen  poistumista. 

Quackwatehin  katsaus  aromaterapiaan  lai¬ 
naa  aromaterapian  oppikirjoja,  joista  The 
Aromatherapy  Workbook  luettelee  yli  sata 
käyttötarkoitusta.  Suomenkielinen  aromate¬ 
rapian  valmisteiden  luettelo  Eteeriset  öljyt 
yrttilääkinnässä  listaa  82  käyttötarkoitusta, 
jotka  vaihtelevat  nuhasta,  hikoilusta  ja  hil¬ 
seestä  psoriaasiin,  reumaan,  korkeaan  veren¬ 
paineeseen  ja  shokkiin. 

Näytön  vaatimukset 

Nykyisessä  lääkinnässä  hoidon  jokaisesta 
käyttötarkoituksesta  vaaditaan  laajoilla,  hy¬ 
vin  suunnitelluilla  ja  toteutetuilla,  potilail¬ 
le  tehdyillä  tutkimuksilla  hankittu  näyttö. 
Näyttö  kertoo,  mikä  on  hoidon  paras  mää¬ 
rä  (esimerkiksi  lääkkeen  annos)  ja  antotapa 
(mitä  kautta,  kuinka  usein,  kuinka  pitkään), 
ja  onko  hoidolla  kyseisessä  käyttötarkoituk¬ 
sessa  tehoa  (enemmän  kuin  lumelääkkeen 
aikana  ilmenevä  näennäinen,  pääasiassa 
spontaaniin  paranemiseen  perustuva  vaste), 
kuinka  paljon  tehoa  on  (oltava  sen  verran, 
että  hoito  on  potilaalle  merkityksellistä)  ja 
mitkä  ovat  hoitoon  liittyvät  haitat  (esimer¬ 
kiksi  sivuvaikutukset). 

Kuten  dosentti  Holmin  kirjoituksesta 
huomaamme,  aromaterap iästä  nämä  näytöt 


puuttuvat.  Saatavilla  on  vain  yhden  ihmisille 
tehdyn  hoitotutkimuksen  tulokset,  jotka  ker¬ 
tovat  laventeliöljyn  suotuisasta  vaikutuksesta 
uneen.  Tämä  näytön  niukkuus,  useimpien 
käyttötarkoitusten  osalta  täydellinen  puute 
jo  riittää  perusteeksi  sille,  että  aromaterapiaa 
ei  käytetä  lääketieteeseen  perustuvassa  lää¬ 
kinnässä,  vaan  kyseistä  hoitotapaa  pidetään 
uskomuslääkintänä. 

Toinen  uskomuslääkinnän  tunnusmerkki 
on  käyttötarkoitusten  laatu.  Aromaterapiasta 
luvataan  asioita,  jotka  edustavat  muinaisia 
käsityksiä  elimistön  toiminnasta  (esim.  tok¬ 
siinien  poistaminen).  Kytkennät  käsitteisiin 
energiakeskuksista,  ja  toisaalta  lupaukset  hy¬ 
västä  olosta  ja  nautinnoista,  jopa  euforiasta, 
ovat  tyypillistä  uskomuslääkintää. 

Prekliiniset  vaikutukset 

Prekliiniset  (so.  ei  ihmisille  tehdyt  kokeet, 
eli  tutkimukset  soluja,  eristettyjä  elimiä  ja 
koe-eläimiä  käyttäen)  tutkimukset  kertovat 
eteeristen  öljyjen  vaikutuksista,  muun  mu¬ 
assa  sedatiivisesta  eli  rauhoittavasta,  sekä 
stimuloivasta  eli  piristävästä  vaikutuksesta, 
sekä  vaikutuksista  marsun  ohutsuoliprepa- 
raattiin  sekä  kohdun  sileään  lihakseen. 

Tulokset  eivät  ole  yllättäviä,  sillä  mitä  mo¬ 
ninaisimmat  aineet  ovat  kuvatulla  tavalla 
aktiivisia.  Tällaisten  aineiden  hoidollinen 
kelpoisuus  on  ilman  laajoja  jatkotutkimuksia 
tuntematon.  Uutta  lääkeainetta  kehite  Itäes¬ 
sä  tuhansista  farmakologisesti  aktiivisista,  siis 
vaikkapa  kohtulihasta  relaksoivista  aineista 
vain  muutama  pääsee  kliinisten  tutkimusten 
tasolle,  ja  vain  0-2  johdosta  pääsee  kliini¬ 
seen  käyttöön  asti.  Muut  karsiutuvat  preklii- 
nisissä  tutkimuksissa  eri  syistä. 

Sama  näyttää  pätevän  myös  kansanomai¬ 
sessa  lääkinnässä  käytettyihin  aineksiin.  Osa 
syistä  on  kaupallisia,  suurin  osa  liittyy  kuiten¬ 
kin  aineiden  ongelmallisiin  ominaisuuksiin. 

Hankalia  antotapoja 

Yksi  tällainen  ominaisuus  on  käytettävänä 
oleva  antotapa.  Aromaterapian  tapaukses¬ 
sa  se  on  inhalaatio,  sisäänhengittäminen. 
Jos  aine  hierotaan  ihoon,  josta  se  haihtuu 

siihen  ilmatilaan,  jossa  potilas  hengittää, 
on  oikea  annostelu  erittäin  vaikeaa.  Nyky- 
vaatimukset  hallitusta  ja  tehokkaasta  lääke¬ 
hoidosta  edellyttävät,  että  potilaalle  voidaan 
antaa  mahdollisimman  tarkasti  oikea  annos 
vaikuttavaa  ainetta.  Aromaterapiassa  se  on 
mahdotonta.  Lisäksi  on  otettava  huomioon 
myös  terapeutti;  hänen  olisi  kestettävä  koko 
työpäivä  hengittäen  erilaisia  aktiivisia  ainei¬ 
ta. 

Niinpä  on  käytettävä  pieniä,  useimmiten 
tehottomia  annoksia,  joten  hoidon  koettu 
teho  perustuu  suuresti  hoitotapahtuman 
muille  aineksille,  aromaterapiaan  kuuluville 
selityksille  vaivan  luonteesta  ja  lupauksil¬ 
le  parantavista  vaikutuksista,  kosketukselle, 
hieronnalle,  hajuaistimuksille,  koko  hoito¬ 
tilanteen  luomalle  terapeuttiselle  kokemuk¬ 
selle. 

Jos  käsittelyyn  liittyy  inhaloidusta  aineesta 
saatu  pieni  psykoaktiivinen  vaikutus,  olkoon 
se  sitten  väsyttävä,  euforisoiva  tai  stimuloiva, 
voi  potilas  olla  hyvin  vaikuttunut  hoidon 
tehosta,  vaikka  kyseinen  vaikutus  ei  liittyisi 
itse  sairauden  tai  vaivan  luonteeseen  mil¬ 
lään  tavoin.  Terapeutti  saattaa  olla  jo  kehit¬ 
tänyt  sietokyvyn  kyseistä  vaikutusta  kohtaan 
ja  kestää  työpäivänsä  ongelmitta.  En  kui¬ 
tenkaan  yllättyisi,  jos  asiaa  tutkittaessa  to¬ 
dettaisiin  aromaterapeuteilla  vieroitusoireita 
viikonloppujen  aikana  -  tällaista  on  todettu 
liuottimien  kanssa  työskentelevistäkin. 

Ei  ole  yllättävää,  että  aromaterapiassa  in- 
halaatioon  on  yhä  vahvemmin  kytkeytynyt 
transdermaalinen  antotapa,  vaikuttavan 
aineen  saattaminen  elimistöön  ihon  läpi. 
Annostelultaan  hallittu  ja  ihoa  vahingoitta- 
maton  läpäiseminen  farmakologisesti  aktii¬ 
visella  aineella  on  kuitenkin  vaikeaa.  Ear- 
maseuttiselle  tutkimukselle  on  ollut  hankala 
tehtävä  kehittää  kliiniseen  käyttöön  sopivia 
iholle  applikoitavia,  vaikuttavaa  ainetta  koko 
elimistöön  levittäviä  lääkevalmisteita.  Vasta 
viimeisten  10-20  vuoden  aikana  sellaisia  on 
saatu  käyttöön. 

Lääketiedettä  ja  aromaterapiaa, 
erikseen 

Archives  of  Dermatology  -lehdessä  (voi.  1 34, 
sivut  1349-1352,  1998)  raportoitiin  äskettäin 
pälvikaljuisuuden  hoidosta  eteeristen  öljyjen 
seoksella,  jota  hierottiin  päänahkaan.  Näin 
saatiin  seitsemän  kuukauden  hoidolla  44 
prosentille  potilaista  hiuskasvua  kaljuuntu¬ 
neisiin  kohtiin.  Vertailualueille,  joita  hierot¬ 
tiin  vain  apuaineina  käytetyillä  öljyillä,  tuli 
kasvua  vain  1 5  prosentille  potilaista. 


Jos  kuvattu  hoito  yleistyisi,  sitä  tuskin  kut¬ 
suttaisiin  aromaterapiaksi.  Kyseessähän  on 
lääkkeellinen  vaikuttaminen  ihoon  ja  siinä 
oleviin  hiusnystyihin  hieromalla  eteeristen 
öljyjen  seosta  päänahkaan.  Myös  minoksidii- 
lia  sisältävää  lääkettä  hierotaan  päänahkaan 
kaljuuntumisen  estämiseksi.  Lääkkeen  haju 
tuntuu  selvästi  hengitysilmassa  tuolloinkin, 
mutta  kukaan  ei  ole  keksinyt  antaa  tälle  lää¬ 
ketieteellisesti  kehitetylle  hoidolle  aroma- 
tai  muuta  erityistä  terapianimeä. 

Aromaterapiaan  edellä  kuvatulla  vaikutuk¬ 
sella  on  yhteyttä  oikeastaan  vain  käytetty¬ 
jen  aineiden,  eteeristen  öljyjen  osalta.  Näin 
vanhan  kansanomaisen  tai  jopa  nykyisen 
uskomuslääkinnän  käyttämistä  aineista  voi¬ 
daan  lääketieteellisellä  tutkimuksella  joskus 
jalostaa  näyttöön  perustuvaa  lääkintää.  In¬ 
dikaatio  eli  käyttötarkoitus  on  tuolloin  viral¬ 
liselle  lääkinnälle  ominainen.  Potilaalle  ei 
luvata  energisyyttä  eikä  yleistä  hyvää  oloa, 
vaan  käyttötarkoitus  on  tarkasti  rajattu  ja 
lupaus  tehosta  on  pidättyväisen  realistinen 
-  yli  puolelle  potilaista  ei  hiuskasvua  tällä 
hoidolla  tullut. 

Aromaterapeutit  käyttävät  tuotteitaan  il¬ 
man  tarkkaa  käyttötarkoituksen  määrittelyä, 
luottaen  vaistoonsa  ja  uskomuksiin,  luvaten 
kaikkea  hyvää  yhtä  aikaa.  Tässä  muodossaan 
aromaterapia  jatkaa  olemassaoloaan  usko¬ 
muslääkinnän  puolella.  Sitä  mainostetaan 
entiseen  tapaan  sopivaksi  lähes  mihin  ta¬ 
hansa  vaivaan  ja  lisäksi  myös  tarkoituksiin, 
jotka  eivät  lääkintään  kuulu.  Aromaterapia 
on  hyvä  esimerkki  nykyisin  suosiossa  ole¬ 
vista  "hyvän  olon”  palveluista  ostokykyisille 
kansalaiselle. 

Tämä  "hyvän  olon”  myyminen,  feel-goo- 
dism,  on  muuten  varsin  tuore.  Yhdysvallois¬ 
ta  tuotu  markkinointikeino.  Tällaisia  mie- 
lihyväpalveluita  ei  pidä  sekoittaa  oikeaan 
terveydenhoitoon  vaan  pitää  ne  erossa  ter¬ 
veydenhuollosta,  selvästi  omalla  alueellaan 
kuten  vaikkapa  parturien  ja  kosmetologien¬ 
kin  palvelut  ovat. 

Aromaterapiaa  tarjotaan  myös  lapsille  ja 
raskaana  oleville  naisille  tai  imettäville  äi¬ 
deille.  Kuten  dosentti  Holmin  kirjoitukses¬ 
ta  ilmenee,  tällöin  otetaan  riskejä,  joita  ei 
etukäteen  tunneta.  Tässä  on  kolmas  usko¬ 
muslääkinnän  tunnusmerkki,  hoidon  turval¬ 
lisuuden  riittämätön  selvittäminen.  ■ 


Kirjoittaja  ON  farmakologian  dosentti 
Kuopion  yliopistossa  sekä 
Lääkelaitoksen  ylilääkäri. 

Veikko  Näntö 


'Ihmeaine'' 

NONI 


”NONI  is  perhaps  the  most  important 
HEALTH  discovery  in  years.  Buy  Tahitian 
NONI  Juice  Now! 

...  These  statements  have  not  been  evaluated  hy  the 
Food  and  Drug  Administration.  Thus  no  curative 
or  other  claims  are  made  at  this  site...” 


www.nonidrink.com 


Ylläoleva  mainoslause  ja  siihen  liitetty  pie¬ 
nellä  painettu  huomautus  on  lainattu  Ta¬ 
hitian  Noni  Juice-nimisen  hedelmämehun 
"riippumattoman  verkostomyyntiiakeliianj 
internet-sivulta.  Mehua 
tuottaa  ja  markkinoi  yh¬ 
dysvaltalainen  yritys  ja  sitä  on  myyty  Suo¬ 
messa  verkostomarkkinoinnin  keinoin  hy¬ 
vällä  menestyksellä  alkukesästä  1998  alkaen. 
Mehulla  väitetään  olevan  sairautta  ehkäise¬ 
viä,  hoitavia  tai  parantavia  vaikutuksia.  Lu¬ 
ettelo  vaivoista  ja  sairauksista,  joihin  Nonin 
sanotaan  auttavan,  on  todella  laaja  ulottuen 
syövästä  ja  sokeritaudista  nivelkipuihin  ja 
syyliin  (Taulukko  1,  viite  7). 

Noni-mehu  on  tuotu  maahan  hedelmä¬ 
mehuna  eli  se  luetaan  elintarvikkeeksi  ja 
sellaisena  se  on  elintarvikelain  säännösten 
alainen.  Koska  terveyteen  liittyvien  väittä¬ 
mien  ja  lääkkeellisten  tietojen  esittäminen 
elintarvikkeesta  on  kiellettyä(l),  Elintar- 
vi-  kevirasto  määräsi  26.11.98  tekemällään 
päätöksellä  Noni-mehun  maahantuonnin, 
maastaviennin,  kaupanpidon,  tarjoilun  ja 
muun  luovutuksen  keskeytettäväksi  siihen 
saakka,  kunnes  sen  markkinoinnin  ja  myyn¬ 
nin  yhteydessä  annettavat  esitteet  ja  muut 
tiedot  on  korjattu  elintarvikemääräysten 
mukaisiksi(2).  Elintarvikevirastosta  myös  va¬ 
kuutettiin,  että  se  tulee  seuraamaan  tarkoin 
päätöksen  noudattamista. 


Nonistako  lääke? 

Kysymyksessä  on  matarakasveihin  {Rubiace- 
ae)  kuuluvan  Morinda  citrifolian  hedelmistä 
valmistettu  mehu.  M.  citrifoliaa  ja  sen  su- 


Elintarvikevirasto  kielsi  26.  marraskuuta  ipp8 
Noni-nimisen  hedelmämehun  markkinoinnin  ja 
maahantuonnin  elintarvikemääräysten  vastai¬ 
sena.  Mehua  oli  kaupattu  verkostomarkkinoinnin 
keinoin  300  markan  litrahintaan  ihmeaineena, 
joka  parantaa  vaivan  kuin  vaivan.  Suomessa 
mehuun  olivat  tykästyneet  varsinkin  urheilijat 
olympiavoittaja  Mika  Myllylän  johdolla. 
Mistä  Nonissa  itse  asiassa  on  kyse,  siitä  emeritus¬ 
professori  Veikko  Näntö  tekee  selkoa  oheisessa 

artikkelissaan. 


kulaisia  (mm.  M.  officinalis)  esiintyy  laajalti 
trooppisilla  ja  subtrooppisilla  alueilla  Afri¬ 
kasta  Polynesiaan  ja  Länsi-Intiaan.  Nimitys 
”noni”  tulee  Havaijilla  käytetystä  nimestä. 
Nonipuu  lähisukulaisineen  on  ikivanha 
hyötykasvi:  esimerkiksi  Intiassa  sitä  on  vil¬ 
jelty  juuresta  ja  kuoresta  saatavien,  kankaan 
värjäyksessä  käytettyjen  väriaineiden  vuoksi. 
Sen  hedelmää  on  käytetty  ruoaksi  (kypsä  he¬ 
delmä  saattaa  sisältämiensä  rasvahappojen 
ansiosta  olla  erittäin  iljettävänkin  makuinen 
ja  hajuinen,  mutta  tämä  vaihtelee  kasvualu¬ 
een  mukaan). 

Kansanparantajat  ovat  kaikkialla  tunteneet 
nonin:  juurta,  lehtiä,  kuorta  ja  hedelmää 
on  käytetty  erilaisten  vaivojen  ja  sairauksien 
hoitoon.  Amerikkalaisten  sanotaan  saaneen 
ensimmäisen  joukkokosketuksen  nonipuu- 
hun  ja  siihen  liittyviin  lääke-  ja  terveysvai- 
kutususkomuksiin  jo  toisen  maailmansodan 
aikana,  jolloin  Polynesiassa  palvelleet  soti¬ 
laat  söivät  nonin  hedelmää  "voiman”  saa¬ 
miseksi. 

Havaijilla  näyttää  yleisön  mielenkiinto 
Noniin  lääkekasvina  lisääntyneen  1990-1 li¬ 
vun  alussa.  Havaijilainen  yritys  Herbs  kui¬ 
vasi  nonihedelmän  (Maui  Noni),  jauhoi 
jauheeksi  ja  pakkasi  kapseleihin.  He  esitti¬ 
vät  mainonnassaan  liian  paljon  terveysväit¬ 
tämiä,  jolloin  Yhdysvaltain  lääke-  ja  elintar¬ 
vikevirasto  (Eood  and  Drug  Administration, 

FDA)  määräsi  tuotteelle  1992  myyntikiel-  sen  sanotaan  olevan  alkaloidi,  jonka  on  en- 
lon.  Kolmen  vuoden  kuluttua  tuote  hyväk-  simmäisenä  ananas-hedelmässä  todennut 
syttiin,  mutta  vain  elintarvikkeena  myytä-  biokemisti  R.  Heinicke  Havaijin  yliopistos- 
väksi.  ta  Honolulusta.  Hänelle  on  1980-luvulla 

Tahitilla  alkoi  vuonna  1993  ryhmä  yhdys-  myönnetty  kaksi  patenttia,  jotka  koskevat 
valtalaisia  liikemiehiä  kehittää  nonihedel-  kseroniinin  ja  sen  esiasteen  prokseroniinin 
mästä  mehua.  Kolme  vuotta  myöhemmin  eristys-  ja  määritysmenetelmiä  sekä  kolmas 
heidän  perustamansa  yritys,  Morinda,  Inc.,  patentti  menetelmälle  kseroniinin  tuottami- 
alkoi  myydä  tuotetta  seksi  suuressa  mittakaavassa  tekniseen 

-  Tallihan  Noni  Juice  www.morinda.com  tarkoitukseen(4,  5). 

-  verkostomarkkinoinnin  menetelmiä  käyt-  Sen  enempää  Heinicke  kuin  kukaan  muu- 
täen.  Elokuussa  1998  FDA  antoi  Morindal-  kaan  ei  ole  kuitenkaan  tieteellisissä  aika- 


le  Noni-mehun  myyntikiellon  harhaanjoh¬ 
tavien  terveysväittämien  esittämisen  vuoksi. 
Kilpaileva  yhdysvaltalaisyritys,  Jauer  Noni 
Products,  myy  Mani  Noni-kapseleita. 

Mystinen  kseroniini 

Mitä  nonipuusta  ja  siitä  peräisin  olevista 
aineista  sitten  tiedetään?  Puun  eri  osista 
on  eristetty  ja  tutkittu  useita  fytokemiallisia 
aineita  (Taulukko  2).  Eläin-  ja  soluviljely- 
kokeet  ovat  osoittaneet,  että  useilla  nonin 
juuresta  eristetyillä  aineilla  on  antituumori- 
,  kivunpoisto-  ynnä  muita  ominaisuuksia. 
Itse  nonihedelmästä  tai  nonimehusta  ei  ole 
paljon  tutkimuksia:  tohtori  A.  Hirazumi  Ha¬ 
vaijin  yliopistosta  totesi  vuonna  1997  väitös¬ 
kirjatyössään,  että  hedelmämehusta  etanoli- 
saostuksessa  saatu  sakka  estää  eläinkokeissa 
koe-eläimiin  ruiskutettuna  tuumorin  kasvua 
aktivoimalla  eläimen  omaa  immuunijärjes- 
telmää(3). 

Kumariiniyhdiste  skopoletiinilla,  jota 
esiintyy  Noni-hedelmämehussa,  tiedetään 
olevan  farmakologisia  vaikutuksia,  mutta 
nonimehusta  niitä  ei  ole  tutkittu. 

Missään  tutkimuksissa  ei  kuitenkaan  mai¬ 
nita  kseroniinia,  joka  on  ollut  Noni-hedel- 
mämehun  markkinoinnin  avainsana.  Sen 
väitetään  olevan  yhdiste,  jonka  biokemial¬ 
liset  ja  fysiologiset  ominaisuudet  selittävät, 
kuinka  on  mahdollista,  että  Noni-mehu  voi 
vaikuttaa  sairauksien  koko  kirjoon,  aidsis¬ 
ta  ja  sokeritaudista  masennukseen  ja  nil¬ 
kan  nyrjähdykseen.  Tieteellinen  kirjallisuus 

-  sen  enempää  kemian,  biokemian  kuin  lää¬ 
ketieteenkään  hakuteokset  ja  tietokonehaut 

-  eivät  edes  tunne  nimeä  kseroniini.  Tohto¬ 
ri  Hirazumi  ei  mainitse  sitä  nonihedelmän 
koostumusta  koskevassa  yhteenvedossaan(3). 

Kseroniinia  koskevaa  tekstiä  löytyy  lopul¬ 
ta  Yhdysvaltain  patenttiviraston  papereista: 


kauslehdissä  julkaissut  mitään  kseroniinista. 
Tohtori  Heinicke  vahvistaa  tämän  itse  omia 
tutkimuksiaan  koskevassa  kriittisessä  haas¬ 
tattelussa,  jonka  aikaisemmin  mainittu  Mo¬ 
rinhan  kilpailijayritys  esittää  internet-sivul- 
laan.  Tohtori  Heinicken 

1  ,  ,,  1  ■  ■  www.xeronine.com 

haastatteluja  ja  muita 

kirjoituksia  on  sen  sijaan  kylläkin  esitelty 
laajasti  Noni-juoman  markkinointiesitteissä. 
Vuonna  1998  Heinicken  haastatteluista  jul¬ 
kaistiin  -  markkinointitarkoituksissa  -  pieni 
kirjanen(6). 

Tohtori  R.  Heinicke  väittää  keksineen¬ 
sä  kseroniinin  osallistuttuaan  1950-luvulta 


lähtien  ananas-hedelmästä  eristettyjen  fy- 
tokemiallisten  yhdisteiden  tutkimukseen 
eri  lääketehtaiden  projekteissa  Havaijin 
yliopistossa.  Tutkiessaan  bromeliinia,  joka 
on  papaiinin  tapainen  proteolyyttinen  ent¬ 
syymi,  ja  eräitä  sen  elintarvikekemiallisia 
ja  lääketieteellisiä  sovellutuksia  hän  väittää 


löytäneensä  aikaisemmin  tuntemattoman 
alkaloidin,  ja  antoi  sille  nimen  kseroniini. 


Tämä  yhdiste  on  niin  labiili,  ettei  sen  ke¬ 
miallista  rakennetta  ole  saatu  yksityiskohtai¬ 
sesti  selvitettyä,  eikä  muun  muassa  massa¬ 
spektrometrinen  tutkimus  sen  vuoksi  täysin 
onnistunut.  Kseroniinin  stabiilia  esiastetta, 
prokseroniinia,  väitetään  olevan  kaikissa  ra¬ 
vintoaineissa.  Erityisesti  paljon  sitä  pitäisi 
olla  nonipuun  hedelmässä. 

Kirjasessaan  Heinicke  sanoo,  että  ksero- 
niini-alkaloidia  esiintyy  kaikissa  eläimissä, 
kasveissa  ja  mikrobeissa  ja  että  se  on  elämäl¬ 
le  välttämätön.  Hän  väittää  sen  vaikuttavan 
proteiinimolekyylin  rigiditeettiin  ja  siten 
osallistuvan  molekyylin  tertiäärisen  raken¬ 
teen  säätelyyn  ja  optimointiin  (structure/ac- 
tivity-relationship) . 

Solumembraanin  proteiinien  kanssa  rea¬ 
goiva  kseroniini  vaikuttaa  Heinicken  mukaan 
monella  tavalla  solun  toiminnan  säätelyyn: 

ionikanavien  toiminta,  hormonireseptorit, 
aivojen  endorfiinireseptorit  ja  niin  edelleen. 
Sitä  ei  hänen  mukaansa  kuitenkaan  pystytä 
osoittamaan  kudoksissa  eikä  määrittämään, 
koska  se  on  liian  labiili  eristettäväksi  ja  kos¬ 
ka  sitä  esiintyy  kudoksissa  niin  pieninä,  piko- 
gramma-tason  pitoisuuksina  (10’'^  g/g),  ettei 
tavanmukaisten  kemiallisten  määritysmene¬ 
telmien  herkkyys  riitä. 

Heinieke  päätyy  toteamaan,  että  ”on  täysin 
mahdollista,  että  moni  nykyajan  sairauksista 
johtuu  kseroniinin  puutteesta  kehossamme. 
Jos  näin  on,  silloin  lisääntynyt  prokseronii- 
nin  saanti  vastustaa  ja  jopa  parantaa  nämä 
sairaudet.  Tähän  perustuvat  monet  nonime- 
husta  annetut  positiiviset  todistukset  (testi- 
monials).” 

Ei  julkaistuja  tutkimuksia 

Tohtori  Heinieke  kaavailee  sellaista  yhte¬ 
näistä  biologista  järjestelmää,  jossa  ksero- 
niinilla  on  keskeinen  biokemiallinen  ja  fy¬ 
siologinen  merkitys,  ja  jonka  avulla  myös 
useimpien  sairauksien  synty  ja  kseroniinin 
vaikutus  niihin  voidaan  selittää.  Hän  esittää 
kuitenkin  varauksen,  ettei  kseroniinin  anta¬ 
minen  aina  auta.  Hän  myös  ihmettelee  sitä, 

Sinuiitti,  astma,  bronkiitti 
Maha-  ja  pohjukaissuolihaavat,  gastriitti,  ruo¬ 
ansulatushäiriöt 

Autoimmuunisairauksia:  reuma,  psoriasis, 
diabetes  tyyppi  2,  tyreoidiitti 
Immuunipuutossairauksia:  HIV,  Ebstein-Barr, 
krooninen  candidiasis 

Infektioita:  herpes,  krooninen  hepatiitti,  virus- 

tyreoidiitti,  hiiva-  ja  sienisairaudet 

Pankreatiitti 

Kuukautiskivut 

Niveltulehdukset 

Nivelten  nyrjähdykset,  muut  traumat 

Ateroskleroosi 

Depressio 

Iän  aiheuttama  seniliteetti 
Nikotiini-  ja  huumeriippuvudet 
Kipu 


Taulukko  1.  Sairauksia  ja  tiloja,  joiden  on  väi¬ 
tetty  johtuvan  kseroniininpuutteesta  (kts.  viite  7) 


ettei  biokemian  moderni  tutkimus  tunne 
kseroniinia. 

Heinieke  on  kirjoittanut  kseroniinin  ja 
prokseroniinin  eristys-  ja  analyysimenetel¬ 
mistä  ja  muista  varhaisista  kokeellisista  tut¬ 
kimuksistaan  ainoastaan  edellämainituissa 
patenttipapereissa,  joissa  hän  on  myös  se¬ 
lostanut  alustavia  käsityksiään  kseroniinin 
funktioista  ja  merkityksistä.  Niitä  kokeita  lu¬ 
kuunottamatta  hänen  käsityksensä  perustu¬ 
vat  kokonaan  spekulaatioille.  Esitetyillä  bio¬ 
kemiallisilla  ja  fysiologisilla  väitteillä  ei  ole 
mitään  tiedossa  olevaa  kokeellista  taustaa, 
eikä  niistä  ole  mitään  julkaistu  tieteellisessä 
kirjallisuudessa. 

En  ole  löytänyt  kenenkään  muun  tutki¬ 
jan  julkaisuja,  joissa  olisi  toistettu  mitään 
hänen  kokeistaan  tai  muuten  käsitelty  niitä 
tai  hänen  esittämiään  väitteitä.  Mielipitee¬ 
ni,  joka  tosin  perustuu  vain  kirjallisuuden 
läpikäymiseen,  on  se,  että  tohtori  Heinieken 
käsityksissä  kseroniinin  biokemiallisesta  ja 
fysiologisesta  merkityksestä  ei  voi  olla  mi¬ 
tään  perää. 

Tuntuu  siltä  ikäänkuin  yllämainittujen 
kseroniini-spekulaatioiden  pohjalta  olisi 
nonituotteiden  markkinointia  varten  pyritty 
luomaan  eräänlaista  biokemiallis-lääketie- 


Hedelmä:  (mm.) 

terpeeni-yhdisteitä 

rasvahappoja 

skopoletiinia  ja  sen  esiastetta  skopoliinia 

asperulosidia 

polysakkarideja 

karoteenia,  vitamiineja 

Lehdet:  (mm.) 
alkaloideja 
antrakinoneja 
beta-sitosterolia 

runsaasti  karoteenia,  vitamiineja 

Juuret,  kuori:  (mm.) 

väriaineita  (morindoni  ja  morindadioli) 

alitsariinia 

damnacanthalia 

nordamnacanthalia 

lucidinia 

rubiadinia 

sorandijiolia 

steroleita 

Taulukko  2.  Noni-kasvissa  esiintyviä  fytokemial- 
lisia  yhdisteitä  Hirazumin  mukaan  (viite  3) 

teellistä  "Suurta  Yhtenäisteoriaa”:  monilla 
täysin  erilaisilla  sairauksilla  on  yhteisenä 
tekijänä  kseroniininpuute,  ja  kaikkia  nii¬ 
tä  voidaan  myös  hoitaa  yhdellä  ja  samalla 
menetelmällä,  nauttimalla  prokseroniinia 
sisältävää  nonimehua  kseroniinin  saannin 
lisäämiseksi.  On  outoa,  että  nämä  käsitykset 
näyttävät  saaneen  jalansijaa  ainakin  Yhdys¬ 
valloissa  myös  lääketieteellisen  koulutuksen 
omaavien  joukossa  (kts.  esim.  viite  7). 

Pohdintaa 

Nonin  niinkuin  muunkin  uskomuslääkinnän 
markkinoinnissa  on  käyttäjien  lausunnoilla 
ja  todistuksilla  (testimonials)  keskeinen  osa. 
Omakohtaisten  kokemusten  esittämisellä  on 
aina  huomattavan  suuri  teho,  kun  epävar¬ 
ma  asiakas  halutaan  saada  vakuuttumaan 
esitetyn  asian  totuudesta.  Tällaisille  todis¬ 
tuksille  ei  sellaisenaan  voi  panna  mitään 
lääketieteellistä  painoa,  koska  sairauden  tai 
tilan  diagnoosista,  kulloisestakin  vaiheesta, 
plaeebo-  eli  lumevaikutuksen  osuudesta  to¬ 
dettuun  vaikutukseen  ei  voi  saada  mitään 
käsitystä.  Todistuksen  hyväksikäyttäjälläkään 
ei  tavallisesti  ole  kontrollimahdollisuuksia: 
tekaistujakaan  todistuksia  ei  voi  poissulkea. 

Nykyisin  tuotteen  valmistaja/jakelija  usein 
kerää  kertomuksia  internetin  kautta.  Ilmei¬ 
sesti  ajatellaan,  että  käyttämällä  todistajia, 
jotka  itse  kukin  puhuvat  vain  omista  koke¬ 
muksistaan,  voidaan  kiertää  viranomaisten 
antamia  lääkinnällisten  väitteiden  esittämi¬ 
sen  kieltoja.  Todistusten  esiintymisen  erilai¬ 
sissa  myynti-  ja  markkinointitilanteissa  pitäisi 
olla  ensimmäinen  ja  voimakas  hälytyskello 
epäluotettavasta  markkinoinnista(  8) . 

Uskomuslääkintää  mainostettaessa  tavalli¬ 
sesti  selitetään,  kuinka  tieteellisen  tutkimuk¬ 
sen  tulokset  tukevat  esitettyä  informaatiota 
tai  ovat  sen  perustana  (usein  yhdistetään 
ikivanha  tieto  ja  traditio  viimeisimpään  tie¬ 
teelliseen  tietoon  kuten  Noni-mehunkin 
tapauksessa).  Tyypillistä  on  se,  että  asioita 
yhdistellään  sattumanvaraisesti  ja  asiantun- 
temattomasti  eikä  ymmärretä  niiden  yhteyk¬ 
siä  tai  yhteyksien  puutetta.  Perusteetonta  tai 
väärää  tutkimustietoa  voidaan  myös  esittää 
todellisena,  josta  tässä  kirjoituksessa  käsitelty 
Noni-mehun  vaikutuksia  selittävä  kseronii- 
ni-spekulaatio  muodostaa  erinomaisen  esi¬ 
merkin. 

Verkostomarkkinoinnin  etuihin  kuuluu 


vähäisten  kiinteiden  kulujen  ohessa  se,  että 
asiakkaat  usein  muuttuvat  innostuneiksi 
myyjiksi,  kun  he  mainosinformaation,  todis¬ 
tusten  ja  satunnaisen  oman  kokemuksensa 
perusteella  toisaalta  vakuuttuvat  tuotteesta 
ja  haluavat  levittää  hyvää  sanomaa  ja  toisaal¬ 
ta  kiinnostuvat  helpon  lisäansion  mahdol¬ 
lisuudesta  ja  kaikista  muista  eduista,  mitä 
päämies  tarjoaa.  Tarjoukset  saattavat  kuiten¬ 
kin  olla  kuluttajan  kannalta  ylimitoitettuja, 
ja  lupaukset  rikastumisesta  voivat  pettää. 

Monia  uskomuslääkinnän  tuotteita  pyri¬ 
tään  myymään  verkostomarkkinoinnin  kei¬ 
noin.  Morindan  Noni-mehu  -verkosto  tar¬ 
joaa  tästä  hyvän  esimer¬ 
kin.  Kuluttajavirasto  on 
julkaissut  verkosto  myyn¬ 
tiä  koskevan  kuluttajan 
oppaan  (9).  Hyödyllistä  verkostoja  koskevaa 
tietoa  ja  linkkejä  saa  myös  osoitteesta: 

www.kolumhus.fi/teemu.maniynen/pyramarkisto 

Uskomustuotteen  tai  -menetelmän  kaup¬ 
piailla  ei  tavallisesti  ole  väitteittensä  tukena 
luotettavia  tutkimustuloksia  esimerkiksi  klii¬ 
nisestä  tutkimuksesta  eikä  mitään  muitakaan 
tosiasioita,  joilla  käydä  keskustelua  ja  torjua 
heihin  suunnattua  kritiikkiä.  Usein  he  pää¬ 
tyvätkin  puolustamaan  omaa  "oikeuttaan” 
yleisön  harhauttamiseen  vetoamalla  asiak¬ 
kaittensa  perusoikeuksiin  kuten  valinnan 
vapauteen. 

Suomalaiset  viranomaiset  ovat  osoittaneet 
kiitettävää  aktiviteettia  puuttuessaan  nope¬ 
asti  Tallihan  NONI  Juieen  markkinointiin 
liittyneisiin  virheisiin.  Ongelmaksi  tulee 
varmaankin  muodostumaan  korjattujen 
markkinointitapojen  tehokas  valvonta.  Yh¬ 
dysvalloissa  vaadittiin  Morindaa  viime  elo¬ 
kuussa  lopettamaan  lääke-  ja  terveysväittei- 
den  esittäminen,  mutta  ainakaan  sen  omilla 
ja  markkinoijien  internet-sivuilla  ei  näytä 
suuria  muutoksia  tapahtuneen  -  ellei  sitten 
riittävänä  reaktiona  pidetä  mainosotsikoiden 
alle  pienellä  painettua  tekstiä,  jossa  maini¬ 
taan,  että  PDA  ei  ole  terveysväittämiä  hyväk¬ 
synyt.  Suomalaisten  jakelijoiden  internet¬ 
sivut  näyttivät  vielä  joulukuun  1998  lopussa 
olevan  ennallaan.  ■ 

Kirjoittaja  on  kliinisen  kemian  emeri¬ 
tusprofessori  Turun  yliopistosta 


Hoitava  pesuneste  sebameii 


-  säilyttää  ihon  luonnollisen,  happaman  suojan 

-  puhdistaa  tehokkaasti  mutta  hellästi 

-  koko  kehon  pesuun 

-  intiimibygieniaan 

-  sopii  myös  akneihoisille  ja  psoriaatikoille 

Sebamed-pesuneste  säilyttää  ihon  luonnollisen,  happaman 
suojakerroksen,  joka  suojaa  ihoa  mm.  haitallisilta  baktee¬ 
reilta  ja  sieniltä.  Sebamed  huuhtelee  epäpuhtaudet  iholta 
tavallista  saippuaa  syvemmältä,  mutta  mietojen,  puhdista¬ 
vien  aineiden  lisäksi  se  sisältää  ihon  kuivumista  estäviä  öl¬ 
jyjä  ja  luonnollisia,  kosteuttavia  aineita. 

Sebamed-pesuneste  vähentää  hajujen  muodostumista  ihol¬ 
la  ja  se  soveltuu  hyvin  sieni-ihottumista  kärsivien  pesunes¬ 
teeksi. 

Alkalittomiin  pesuaktiivisiin  aiheisiin  perusmvaa  Sebame- 
dia  voidaan  usein  käyttää  myös  silloin,  kun  saippuan  käyt¬ 
töä  ei  suositella,  esim.  ihottumaisen  ihon  pesemiseen,  sillä 
se  ei  ärsytä  rikkinäistä  ihoa  kuten  saippua. 

Pakkaukset:  200  ja  500  ml  ja  300  ja 

1000  ml  pumppupullot.  ^^RION 

APTEEKISTA 

Olli  Jokinen 


Oma  köli 

"kosmisten. )i,oimieii" 
armoilia 

Oman  kodin  rakentamisessa  ei  riitä  se,  että  asunto  on  toimiva,  viihtyisä  ja  omiin 
tarpeisiin  soveituva.  Täytyy  tietää,  miten  "kosmiset"  energiavirrat  ja  pianeettojen 
asennot  vaikuttavat  eri  sisustusratkaisuihin.  Näin  sanoo  vanha  kiinalainen  feng  shui 
-jiiosofia,  joka  on  kovasti  tunkemassa  myös  suomalaiseen  sisustussuunnitteluun. 


JL  eng  shui  on  vanha  kiinalainen  elä- 
jP  mäntapafilosofia.  Siihen  perustuva 
i  feng  shui  -sisustussuunnittelumetodi 
m  olettaa,  että  kaikki  elementit  ympäris- 
p  tössämme  vaikuttavat  elämäämme 
joko  tukien  tai  vastustaen  pyrkimyksiäm- 
me.  Kun  tunnetaan  ruumiissamme  ja  maa¬ 
ilmankaikkeudessa  vaikuttavat  energiavirrat, 
voidaan  feng  shuin  mukaan  työ-  ja  asuinym¬ 
päristö  järjestää  siten,  että  nämä  energiavir¬ 
rat  tukevat  ihmistä  hänen  pyrkimyksissään. 

Feng  shuissa  on  useita  koulukuntia.  Suo¬ 
messa  julkaistuissa  oppikirjoissa  käsitellään 
viittä  osa-aluetta:  ehi-energia,  jin  ja  jang,  vii¬ 
si  elementtiä,  kahdeksan  ilmansuuntaa  sekä 
feng  shui  -astrologia. 

Feng  shui  on  nopeasti  alkanut  saada  huo¬ 
miota  suomalaisissa  tiedotusvälineissä  ja  ai¬ 
nakin  yksi  safalainen  arkkitehti  on  julkisesti 
esiintynyt  feng  shui  -konsulttina.  Feng  shui 
-metodi  ei  kestä  tieteeseen  perustuvaa  tar¬ 
kastelua.  Vaikka  tämän  metodin  esittely  jo 
sinänsä  puhuu  hyvin  selvästi  itseään  vas¬ 
taan,  olen  esittänyt  jokaisesta  osa-alueesta 
myös  kritiikkiä. 

Chi-energia 

Chi  on  feng  shuin  mukaan  maailmankaik¬ 
keudessa  virtaavaa  näkymätöntä  energiaa. 
Ympäristömme  ehi-energia  vaikuttaa  mieli¬ 
alaan,  tunteisiin,  fyysiseen  toimintakykyyn 
ja  lopulta  terveyteen.  Chi  syntyy  materiasta: 
auringosta,  kuusta  sekä  maasta  ja  muista 


planeetoista.  Maanpinnan  muodot,  joet, 
kasvillisuus,  maaperän  koostumus  ja  lopulta 
rakennusten  muodot  ohjaavat  tätä  energiaa. 

Chi-energiasta  tulee  mieleen  joidenkin 
fyysikkojen  ideatasolla  esittämät  painovoi¬ 
ma-aallot.  Painovoima  ei  ole  kuitenkaan 
aalto-ideassakaan  niin  herkkä  voima,  että 
sen  vaikutus  muuttuisi  havaittavasti  erittäin 
pienten  massojen  (maastomuoto,  rakennus 
tai  rakennusosa)  vaikutuksesta.  Chi  on  hie¬ 
novaraisempi  ja  sitä  voidaan  feng  shuin  mu¬ 
kaan  manipuloida.  Chi-energian  vaikutus 
ihmisruumiissa  jakautuu  tietyn  kaavion  mu¬ 
kaan  aina  vain  hienojakoisemmin  ja  päätyy 
lopulta  solutasolle  vaikuttaen  näin  tervey¬ 
teemme.  Chi-energia  voi  olla  pysähtynyttä 
tai  turbulenttista,  molemmissa  tapauksissa 
haitallista.  Chin  pitää  olla  rauhallisesti  vir¬ 
taavaa,  jotta  ihmisellä  olisi  hyvä  olla.  Tä¬ 
män  vuoksi  ympäristössä  pitää  tehdä  ehi- 
saneeraus. 

jin  ja  jang 

Jin  ja  jang  ovat  kaksi  perusluonnetta,  jotka 
hallitsevat  kaikkea  ympärillämme.  Kaikki 
ajankohdat,  ympäristöt,  esineet,  materiaalit 
ja  värit  ovat  joko  jin  tai  jang.  Jin  on  passiivi¬ 
nen  ja  jang  aktiivinen.  Nämä  käsitteet  ovat 
suhteellisia  eli  kaikki  asiat  ovat  enemmän 
tai  vähemmän  jin  tai  jang  riippuen  siitä, 
mihin  niitä  verrataan. 

Maailmanlaajuinen  jin  ja  jang  ovat  riip¬ 
puvaisia  vuodenajasta,  kuun  vaiheista  ja 

vuorokauden  ajasta.  Asuinseutujen  jin  ja 
jang  määräytyvät  maisemaelementtien  ja 
rakennusten  perusteella.  Asunnon  eri  osat 
ovat  ilmansuuntien  mukaan  jin-  tai  jang- 
luonteisia.  Myös  materiaalit,  muodot  ja  värit 
ovat  jin  tai  jang.  Jopa  itse  ihmisissä  on  jin 
ja  jang  piirteitä.  Nämä  kaksi  luonnetta  ovat 
kaikenkattavat.  Feng  shuin  mukaan  meidän 
tulee  menetellä  siten,  että  jinin  ja  jängin 
säätelyn  avulla  luomme  pyrkimyksiämme 
tukevan  ympäristön. 

Viisi  elementtiä 

Sisustusaiheet  jaotellaan  viiteen  elementtiin: 
puu,  tuli,  maa,  metalli  ja  vesi.  Luokat  ovat 
kattavia  eli  kaikki  sisustusaiheet  kuuluvat 
johonkin  viidestä  luokasta.  Viiden  elemen¬ 
tin  systeemissä  eri  elementeillä  on  toisiaan 
tukeva  tai  tuhoava  vaikutus.  Sisustus  tulee 
järjestää  siten,  että  tiettyjä  elementtejä  esiin¬ 
tyy  oikeissa  ilmansuunnissa  ja  että  asuntoa 
myötäpäivään  kierrettäessä  siirrytään  aina 
sellaisiin  elementteihin,  joille  edellinen  an¬ 
taa  tukevaa  ehi-energiaa. 

Tuhoavaa  siirtymistä  tulee  välttää.  Toisaal¬ 
ta  liian  voimakasta  ehi-energiaa  voidaan  tal¬ 
tuttaa  tuhoavalla  siirtymisellä.  Materiaalit 
sinänsä  edustavat  tiettyä  elementtiä.  Eri  ele¬ 
menteillä  on  myös  niille  ominaisia  värejä  ja 
muotoja.  Lisäksi  eri  elementit  symbolisoivat 
erilaisia  elämän  ominaisuuksia.  Viittä  ele¬ 
menttiä  käytetään  feng  siruissa  huoneiden 
luonteen  muokkaamiseen. 

Kahdeksan  ilmansuuntaa 

Kahdeksan  ilmansuuntaa  ovat  meille  tutut 
pohjoinen,  itä,  etelä,  länsi  ja  näiden  väli-il¬ 
mansuunnat.  Jokaiseen  ilmansuuntaan  liit¬ 
tyy  joukko  ominaisuuksia:  ilmansuunnalle 
ominainen  ehi-energia,  i  ehing  -trigrammi 
(määrittelee,  millä  tavalla  asiat  ovat  jin  ja 
jang),  jokin  edellä  mainituista  viidestä  ele¬ 
mentistä,  tietty  perheenjäsen,  astrologinen 
luku,  väri,  vuorokaudenaika  ja  vuodenaika. 
Myös  kompassin  keskustalla  on  oma  ehi- 
energiansa,  mutta  se  on  voimakasta  ja  sen 
kanssa  tulee  olla  varovainen. 

Kahdeksaa  ilmansuuntaa  käytetään  siten, 
että  määritellään  tontin,  asunnon  ja  huo¬ 
neiden  keskipisteet  ja  näitä  kiintopisteenä 
käyttäen  sijoitetaan  eri  ilmansuuntiin  niiden 
luonteiden  mukaisia  sisustusaiheita. 


Feng  shui  -astrologia 

Feng  shui  -astrologiassa  yhdistetään  erään¬ 
lainen  3x3  -numeromatriisi  ja  kahdeksan 
ilmansuunnan  kaavio.  Näistä  kehitetään 
yhdeksän  vuoden  välein  toistuvat  niin  sano¬ 
tut  vuosikartat,  joista  kukin  edustaa  erilaista 
ehi-energiaa 

Vuosikarttojen  avulla  saadaan  feng  shuin 
mukaan  selville  henkilön  syntymävuoden 
ehi-energian  laatu  ja  edelleen  oman  ehi- 
energian  luonne  eri  vuosina. 

Tiedon  välittäjänä  astrologiasta  kahdeksan 
ilmansuunnan  metodiin  käytetään  henkilö¬ 
kohtaista  astrologista  lukua.  Lukuun  liittyy 
lisäksi  henkilölle  ominainen  väri  ja  feng 
shui  -elementti.  Astrologisen  luvun  avulla 
saadaan  selville  muun  muassa  mihin  ilman¬ 
suuntaan  kulloinkin  kannattaa  muuttaa  ja 
minä  ajankohtana  kannattaa  asunnossa  teh¬ 
dä  muutoksia. 

Kritiikkiä 

Pahan  chi-energian  torjuminen  sisältää  jou¬ 
kon  toimenpiteitä,  jotka  koostuvat  yksinker¬ 
taisista  hygieniaan  kuuluvista  asioista.  On 
selvää,  että  henkilö,  joka  tekee  elämässään 
ehi-saneerauksen,  voi  paremmin,  koska  hän 
tulee  tehneeksi  tosiasiassa  erittäin  tärkeitä 
siisteyteen  ja  sisustukseen  liittyviä  parannuk¬ 
sia.  Tieteellisin  perustein  toimiessaan  hän 
voi  vähintään  yhtä  hyvin  (kun  tekee  vastaa¬ 
van  saneerauksen)  ja  toimii  vankemmalla 
pohjalla  sekä  voi  vapaammin  muokata  ym¬ 
päristöään.  Oikea  tieto  lisää  vapautta;  väärin 
perustein  luotu  metodi  (ehkä  toimivakin) 
pakottaa  dogmaattisuuteen. 

]in  ja  jang  on  tunnettu  ja  kaunis  teoria. 
Sen  pyrkimys  kaikenkattavuuteen  tuottaa 
kuitenkin  tieteellisesti  kestämättömiä  ajatuk¬ 
sia,  esimerkiksi  väitteen  kuun  vaikutuksesta 
olotilan  luonteeseen.  Ajatus  jinistä  ja  jängis¬ 
tä  on  perin  suppea.  Asioiden  luonneskaala 
on  paljon  rikkaampi  ja  pitäytyminen  kahden 
energian  vuorovaikutuksessa  sulkee  pois  mo¬ 
nia  mielenkiintoisia  asioita:  Barokki  hersytte- 
li  muodoilla  ja  harrasti  visuaalisia  illuusioita; 
bauhausin  koulukunnalle  oli  ominaista  pe¬ 
riaate  materiaalin  ja  muodon  yhdistämisestä 
siten,  että  esine  sai  valmistusmateriaalinsa 
luonteelle  ominaisen  muodon  ja  värin;  post¬ 
modernismi  leikitteli  historiallisilla  muistu¬ 
milla.  Kaikki  tuottivat  omilla  tavoillaan  upei- 

ta  saavutuksia  ja  heijastivat  mielenkiintoisel¬ 
la  tavalla  yhteiskunnallista  tilannetta. 

Teoria  viiden  elementin  ehi-energioiden 
vuorovaikutuksesta  on  hieman  monipuo¬ 
lisempi  kuin  jin  ja  jang,  mutta  sekin  on 
suppea  ja  rajoittava.  Se  vastaa  perinteisiä 
kansanomaisia  käsityksiä  erilaisten  element¬ 
tien  yhteensopivuudesta  tai  yhteensopimat¬ 
tomuudesta,  mutta  on  ajatusleikkinä  hie¬ 
nostuneempi  ja  kiehtovampi.  Tieteellisesti 
kestävän  suunnittelumetodin  mukainen 
vapaa  liikkuminen  monilla  akseleilla  (läm¬ 
min  -  kylmä,  aktiivinen  -  passiivinen,  kova 

-  pehmeä,  pimeä  -  valoisa,  murrettu  väri 

-  puhdas  väri,  karkea  -  sileä  ...)  ja  operoi¬ 
minen  näiden  yhdistelmillä  tuottaa  huomat¬ 
tavasti  monipuolisemman  keinovalikoiman 
ja  laajemman  joukon  tavoiteltavissa  olevia 
mahdollisuuksia. 

Kahdeksan  ilmansuuntaa  on  edellisiin 
nähden  vielä  monipuolisempi  järjestelmä  ja 
sitä  kautta  vielä  enemmän  "tyhjän  päällä”, 
erityisesti  silloin  kun  jonkun  ilmansuunnan 
katsotaan  edustavan  jotakin  perheenjäsentä 
riippumatta  tämän  perheenjäsenen  henki¬ 
lökohtaisista  luonneominaisuuksista  sekä 
silloin  kun  ilmansuuntaan  ja  yleensä  suun¬ 
nitteluun  kytketään  astrologiaa. 

Feng  shui  -astrologia  on  yhtä  lailla  vailla 
tieteellistä  pohjaa  kuin  astrologiat  yleensä. 
Erilaisten  ehi-energioiden,  lukujen,  värien 
ja  feng  shui  -elementtien  liittäminen  feng 
shui  -astrologiaan  lisää  siihen  toisen  annok¬ 
sen  täysin  perustelematonta  mielikuvituksen 
tuotetta. 

Käännöskirjallisuuden  ongelmana  on  aina 
kulttuurien  erilaisuus.  Feng  shuita  ei  ole  so¬ 
vitettu  mitenkään  pohjoisen  maan  oloihin 
käännöstyön  yhteydessä,  vaikka  feng  shuin 
mukaan  erityisesti  vuodenajoilla  on  suuri 
merkitys.  Käyttämieni  lähteiden  mukaan  esi¬ 
merkiksi  talven  pitäisi  olla  kostea  ja  viileä. 
Suomessa  se  on  kuitenkin  yleensä  kuiva  ja 
kylmä.  (Kosteus  asunnoissa  alle  40%,  ul- 
kolämpötila  0...-30  astetta.)  Feng  shui  ei 
myöskään  anna  mitään  ohjeita  valoi-sien 
kesäöiden  ja  pimeiden  talvipäivien  huomi¬ 
oon  ottamiseksi,  vaikka  paljon  hienovarai¬ 
semmillakin  tekijöillä  sanotaan  olevan  suuri 
vaikutus  terveyteemme. 

Tieteen  näkökulmasta 

Feng  shui  soveltuu  parhaiten  taidehistorioit¬ 
sijoiden  käyttöön  kiinalaisten  suunnitelmi¬ 


en  tulkitsemiseen;  sen  avulla  ymmärrämme 
paremmin  meille  vieraita  ratkaisuja.  Am- 
mattisuunnittelijat  käyttävät  meikäläiseen 
käsitteistöön  perustuvaa  menetelmää.  Fän- 
simaista  arkkitehtuuria  voidaan  analysoida 
ja  luoda  seuraavien  tieteellisesti  kestävien 
käsitteiden  avulla: 


Ominaisuus:  Ominaisuutta 

jäsentävä  käsite 

Geometria:  piste,  viiva,  pinta, 

massa/tila 

Pintakäsittely:  struktuuri,  tekstuuri,  väri 
Vuorovaikutus:  kontrastit,  mittasuhteet 
Järjestys:  rivi,  kehä,  sädemuoto, 

rypäle,  polku 

Esittävyys:  esittävä,  viittauksellinen, 

symbolinen,  abstrakti 
Elämysmekanismi: 

henkilösidonnainen,  kult¬ 
tuurisidonnainen,  lajisi- 
donnainen 


Käsitteistö  on  laaja.  Tässä  on  vain  hieman 
pintaa.  Käsitteiden  käyttely  suunnittelun 
apuvälineenä  vaatii  samanlaista  harjaan- 
tuneisuutta  kuin  feng  shui  -käsitteidenkin 
käyttö,  ei  sen  enempää.  Hienoa  menetel¬ 
mässä  on  se,  että  se  pätee  kaupunkitaiteesta 
esinesuunnitteluun.  Metodi  siis  on  mate¬ 
maatikkojen  tarkoittamassa  mielessä  yleinen. 
(Tässä  on  tietenkin  kysymys  estetiikasta,  eikä 
esimerkiksi  toiminnallisesta  suunnittelusta.) 

Eänsimaisen  menetelmän  avulla  voidaan 
luoda  haluttuja  asioita,  ei  tarvitse  pitäytyä 
kaavamaiseen  muutaman  "energian”  tasa¬ 
painoon;  ainahan  ei  edes  haluta  harmoniaa. 
Hyvä  (ja  arkkitehtuuriin  perehtymättömien¬ 
kin  tuntema)  esimerkki  länsimaisen,  "bau- 
hausilaisen”  menetelmän  käytöstä  on  Alvar 
Aallon  suunnittelema  koti:  Villa  Mairea. 
Mielenkiintoista  siinä  on  myös  se,  että  se 
todennäköisesti  saisi  hyvän  arvosanan  myös 
feng  shuin  kriteereillä  arvioituna.  I 


Kirjoittaja  on  tamperelainen  arkkitehti 

Raportti  syyskokouksesta 

Skepsis  vaiktoi 
puheenjohtajaa 


Puheenjohtaja  Ilpo  V.  Salmi  ei  suostunut 
enää  jatkamaan  yhdistyksen  puheenjohtajan 
tehtävissä,  koska  "faaraot  odottavat”,  kuten 
hän  itse  asian  ilmaisi.  Tunnettu  egyptologi¬ 
an  harrastaja  ja  Skepsiksen  perustajajäsen 
ehti  olla  yhdistyksen  puheenjohtajana  neljä 
vuotta  ja  hallituksen  jäsenenä  yhteensä  seit¬ 
semän  vuotta.  Salmi  lupautui  kuitenkin  ole¬ 
maan  jatkossakin  yhdistyksen  käytettävissä 
aina  kun  faaraoiltaan  ehtii. 

Syyskokouksessaan  18.  marraskuuta  1998 
Skepsis  valitsi  yhdistyksen  uudeksi  pu¬ 
heenjohtajaksi  psykologian  maisteri  Jukka 
Häkkisen,  joka  on  ollut  aiemmin  mukana 
hallituksessa  kaksi  kautta.  Häkkinen  toimii 
tutkijana  Helsingin  yliopiston  psykologian 
laitoksella. 

Skepsis  rukkasi  muutoinkin  hallitustaan. 
Työesteisiin  vedoten  Arto  Siitonen  ja  Kari 
Enqvist  kieltäytyivät  jatkamasta  hallituksesta 
ja  heidän  tilalleen  syyskokous  valitsi  Matias 
Annolan  Jyväskylästä  ja  Sami  Tetrin  Oulus¬ 
ta.  Kolmannelle  hallituksesta  vapautuneelle 
paikalle  valittiin  Göran  Törnvvall. 

jäsenmaksu  ennallaan 

Tulo-  ja  menoarviota  seuraavalle  vuodelle 
hyväksyessään  syyskokous  päätti  pitää  yhdis¬ 
tyksen  jäsenmaksun  ennallaan,  eli  aikuiselta 
jäsenmaksu  on  110  markkaa  ja  alle  20-vuoti- 
ailta  55  markkaa.  Myös  henkilöjäsenen  kan¬ 
natusjäsenmaksu  (500  mk)  ja  yhteisöjäsen- 
maksu  (1  000  mk)  pidettiin  ennallaan. 

Mitään  suurempia  muutoksia  yhdistyksen 
toimintaan  ei  tulevalle  vuodelle  ole  luvassa. 
Yleisötilaisuudet  jatkuvat  entiseen  malliin 
kerran  kuukaudessa  lukukausien  aikana,  jä¬ 


senille  on  luvassa  kesäretki  ja  lehtikin  ilmes¬ 
tyy  neljä  kertaa  vuoden  aikana. 

Kuluneen  vuoden  aikana  hyvin  käynnis¬ 
tynyttä  aluetoimintaa  (Jyväskylä,  Oulu,  Jo¬ 
ensuu)  pyritään  laajentamaan  myös  muihin 
kaupunkeihin  pääkaupunkiseudun  ulkopuo¬ 
lelle,  erityisesti  Tampereelle  ja  Turkuun, 
joissa  toimintaa  onkin  yritetty  jo  viritellä. 
Vuoden  lopulla  jaetaan  Huuhaa-  ja  Sokra- 
tespalkinnot,  mikäli  riittävän  kunnostautu¬ 
neita  ehdokkaita  vuoden  aikana  ilmenee. 
Myös  perinteisille,  syksyllä  Helsingissä  jär¬ 
jestettäville  Hengen  ja  tiedon  messuille  yh¬ 
distys  lupaa  osallistua. 

Uusi  käsikirja  tulossa 

Suomen  kulttuurirahaston  pienen  apurahan 
turvin  Skepsis  on  työstänyt  vuoden  mittaan 
skeptistä  tietosanakirjaa,  joka  saataneen 
valmiiksi  tulevan  vuoden  aikana.  Kirja  jul¬ 
kaistaan  suomeksi  ja  englanniksi  sähköisessä 
muodossa  yhdistyksen  www-sivuilla.  Tarkoi¬ 
tus  on,  että  kirjasta  otettaisiin  paperipainok¬ 
sia  vain  tarvittaessa. 

Ainakaan  toistaiseksi  Skeptikosta  ei  olla 
tekemässä  verkkoversiota.  Sen  sijaan  lehden 
ulkoasua  ja  sisältöä  pyritään  aktiivisesti  ke¬ 
hittämään.  Taloudellisia  resurssejakin  leh¬ 
den  kehittämiseen  yhdistyksellä  on  ehkä  ai¬ 
empaa  hieman  enemmän,  sillä  jäsenmäärän 
odotetaan  kasvavan  tulevan  vuoden  aikana 
ainakin  1  500:aan  (ja  mikäli  kaikki  jäsenet 
maksavat  jäsenmaksunsa).  Yhdistyksen  toi¬ 
minta  tulee  jatkossakin  nojaamaan  pääsään¬ 
töisesti  jäsenmaksutulojen  varaan. 

Marketta  Ollikainen 

Skeptikko-lehti  toivottaa  Skepsiksen 

VETÄYTYVÄLLE  PUHEENJOHTAJALLE  ILPO  V. 

Salmelle  onnea  ja  menestystä  "faara¬ 
oiden  parissa”  ja  kiittää  lehden  koko 

OLEMASSAOLON  AJAN  JATKUNEESTA  AKTIIVI¬ 
SESTA  TUESTA. 

jlf  I  I 


Huuhaa-palkinto 

leskisuoDiahiselle 


Skepsis  ry  päätti  myöntää  vuoden  1998 
Huuhaa-palkinnon  Keskisuomalainen-sa- 
nomalehdelle  kohdistettuna  erityisesti  sen 
Kunnonsuomalainen-lntteelle.  Joka  toinen 
viikko  ilmestyvässä  liitteessään  lehti  oli 
Skepsiksen  mielestä  täysin  kritiikittömästi 
esitellyt  ja  markkinoinut  uskomuslääkintää 
ja  mystistä  new  age  -maailmankatsomusta. 
Palkinto  julkistettiin  Skepsiksen  12.  joidu- 
kuuta  Tieteiden  talolla  Helsingissä  järjes¬ 
tämässä  "Todellisuuden  monet  kasvot”  -se¬ 
minaarissa. 

Skepsiksen  mukaan  lehden  valitsema  linja 
oli  huolestuttava,  koska  "liite  pyrkii  esiin¬ 
tymään  lukijoita  palvelevana  tietolähteenä 
niinkin  vakavassa  asiassa  kuin  terveys  ja  lää¬ 
ketiede”.  Yhdistyksen  mukaan  arveluttavaksi 
asian  tekee  se,  että  jutut  on  julkaistu  muu¬ 
toin  journalistisesti  luotettavaksi  tunnetussa 
lehdessä. 

-Kunnonsuomalainen  liitteessä  ei  ole  tyy¬ 
dytty  esittelemään  ainoastaan  kiistanalaisia 
ja  siksi  huonosti  tunnettuja  uskomuslääkin- 
nän  muotoja,  vaan  täysin  perusteettomia 
diagnosointi-  ja  terapiamenetelmiä.  Esi¬ 
merkkinä  mainittakoon  hivenainetasapai- 
non  määrittäminen  "kristalliheiluria”  hei¬ 
luttamalla,  "aiempien  elämien”  traumoja 
poistavat  energiahoidot,  ihmisen  "elämän¬ 


voimaa”  hyödyntävä  metamorfinen  vyöhy¬ 
keterapia  ja  homeopaattiset  rohdosvalmis¬ 
teet.  Liitteen  toimittajat  ovat  kirjoittaneet 
kolumneja,  joissa  he  puolustavat  näiden  ja 
lukuisten  muiden  hoitomuotojen  käyttöä 
vaihtoehtoina  nykyaikaiselle  lääketieteelle”, 
palkinnon  perusteluissa  todetaan. 

Skepsis  ry:n  mielestä  yleisön  pitäisi  voida 
odottaa  merkittävältä  kustantajalta  suhteel¬ 
lisuudentajua  ja  vastuuntuntoa,  erityisesti 
elämän  peruskysymysten  kuten  terveyden 
äärellä  liikuttaessa.  -  Tilanne  on  erityisen 
vakava,  jos  uskomuslääkintää  esitetään  aino¬ 
ana  "vaihtoehtoisena”  hoitokeinona  erilai¬ 
siin  sairauksiin,  se  toteaa. 

Yhdistys  korostaa  kuitenkin  sitä,  ettei  se 
palkitsemisellaan  halua  suinkaan  kieltää  us- 
komuslääkinnästä  kirjoittamista.  -  Sen  sijaan 
toivomme,  että  kirjoituksissa  huomioidaan 
tällaisiin  menetelmiin  kohdistettu  kritiikki, 
jotta  ihmiset  voisivat  tehdä  hoitovalintansa 
nykytieteen  uusimpia  tuloksia  hyödyntäen, 
perusteluissa  painotetaan. 

Toimitus  närkästyi 

Tieto  Huuhaa-palkinnon  myöntämisestä 
oli  Kunnonsuomalaisen  toimituksessa  otettu 
-  ymmärrettävistä  syistä  -  nuivasti  vastaan. 

Toimittaja  Eija  Kiiskinen  kyseli  kolumnis¬ 
saan  16.  joulukuuta  Kunnonsuomalainen- 
liitteessä,  että  "saakohan  palkinnosta  kieltäy¬ 
tyä,  koska  rahaa  ei  tule,  eikä  juhliinkaan  ole 
kutsuttu”. 

Kiiskisen  mukaan  Skepsis  olisi  saanut  pi¬ 
tää  palkintonsa  itse,  sillä  se  oli  harhateillä 
väittäessään  Kunnonsuomalaisen  hämärtä¬ 
neen  valetieteellisten  väitteiden  ja  tutkittu¬ 
jen  tosiasioiden  välistä  rajaa.  "Miten  rajaa 
voi  hämärtää  koska  se  on  jo  luonnostan  ihan 
hämärän  peitossa.  Viralliseksi  tieteeksi  hy¬ 
villä  arvosanoilla  hyväksytyissä  tutkimuksissa 
on  samasta  asiasta  niin  paljon  erilaisia  tulok¬ 
sia,  että  väkisinkin  joutuu  elämään  epävar¬ 
muuden  hyväksymänä.  Tuskinpa  muut  kiis¬ 
televät  keskenään  isoista  ja  pienistä  asioista 
siinä  määrin  kuin  tieteen  harjoittajat  itse”, 
Kiiskinen  kirjoittaa. 

Kiiskinen  osoittaa  kolumnissaan  muutoin¬ 
kin  tietämättömyytensä  tieteellisen  tutki¬ 
muksen  ja  tiedon  luonteesta,  kun  hän  perää 
tutkijoilta  lopullisia  totuuksia.  "Niin  kau¬ 
an  kuin  asioista  ei  tule  ihan  varmaa  tietoa 
joltain  yliluotettavalta  taholta  -  enkä  nyt 


tarkoita  ainoastaan  reippaita  tiedeuskovaisia 
-  joudun  itse  ajattelemaan  ja  nöyrästi  esit¬ 
telemään  asioita,  jotka  ovat  olemassa  siitä 
huolimatta,  että  niitä  ei  ole  tieteellisesti  to¬ 
distettu  tai  että  minä  en  niistä  henkilökoh¬ 
taisesti  pidä”,  hän  kirjoittaa. 

Kiiskinen  perustelee  näkemystään  sillä, 
että  yhdessä  lehtijutussa  ei  voi  kaikkia  asioita 
kertoa.  Hän  näyttää  kuitenkin  unohtaneen 
sen  journalismin  perusajatuksen,  että  toimit¬ 
tajan  pitäisi  pitäytyä  tarkistetuissa  tosiasiois¬ 
sa  kirjoittaa  hän  sitten  tieteestä,  taloudesta, 
urheilusta  tai  mistä  tahansa  ihmisiä  kiin¬ 
nostavasta  aiheesta.  Lukija  ei  välttämättä 
useinkaan  pysty  arvioimaan  tietojen  oikeel¬ 
lisuutta,  vaikka  Kiiskinen  näin  tuntuu  ajatte- 
levankin.  Hän  kirjoittaa:  "Lukijan  osaksi  jää 
lukea,  mitä  hyväksi  näkee  ja  käyttää  omia  ai¬ 
vonaan  omien  mielipiteidensä  luomiseen." 

Pyysimme  Keskisuomalaiselta  lupaa  Kiis¬ 
kisen  kolumnin  julkaisemiseen  sellaisenaan. 
Tähän  eivät  kuitenkaan  toimituksen  esimies, 
sen  paremmin  kuin  Kiiskinen  itsekään  suos¬ 
tuneet. 

Marketta  Ollikainen 


l(nl(js,uonialaisla 

tiedon  välitystä 


Vuoden  1998  aikana  Jyväskylässä  ilmestyvä 
Keskisuomalainen  -lehti  tarjosi  lukijoilleen 
tuhdin  paketin  "tietoa",  joka  toi  sille  Skep¬ 
siksen  vuoden  Huuhaa-palkinnon.  Tässä  ot¬ 
sikoita,  jotka  on  poimittu  lehden  ja  erityises¬ 
ti  sen  Kunnonsuomalainen-liitteen  sivuilta 
(otsikoiden  perässä  on  merkintä  jutuista,  jot¬ 
ka  ovat  ilmestyneet  Kunnonsuomalaisessa). 

6.1.  Luonto  lataa  Päivin  jakamaan  virtaa 
muille  (nykykansanparantajan  henkilöku¬ 
va) 

8.1.  Tommi  Ruuskanen  tutkii  ufoja  ja  ufo- 
sieppauksia  (Ufotutkija  Ruuskanen  uskoo 
abduktioita  todella  tapahtuneen) 


4.  2.  Homeopaatti  hoitaa  ihmistä  kokonai¬ 
suutena  (Homeopatian  vähemmän  kriitti¬ 
nen  esittely),  Kunnonsuomalainen 
7.  2.  Tiibetiläiset  ihmeliikkeet  vievät  nuo¬ 
ruuden  lähteille  (kerrotaan,  kuinka  tietyt 
liikkeet  avaavat  "energioita”) 

4.  3.  Hierontaterapeutti  hieroo,  painelee  ja 
venyttää  (I.S.G.-hierontaterapian  väite¬ 
tään  auttavan  muun  muassa  "energiatu- 
koksiin”),  Kunnonsuomalainen 
28.  3.  Feng-Shui  näyttää  kaapin  paikan  (vuo¬ 
den  menestykkäin  hömppälaji  esiteltiin  jo 
maaliskuussa) 

31. 3.  Jooga  on  oivallinen  apu  myös  vaikei¬ 
siin  vaihdevuosiin  (Jutun  mukaan  jooga  ei 
sovi  "kaikkitietäville”  (skeptikoille),  mutta 
auttaa  melkein  mihin  tahansa  vaivaan), 
Kunnonsuomalainen 

Neljä  juttua  perinteisestä  kiinalaisesta  lää¬ 
ketieteestä: 

29. 4.  Pekingiläisessä  sairaalassa  on  lämmin 
tunnelma,  Kunnonsuomalainen 

29. 4.  Kiinnostus  hoitomallien  vaihtoon  kas¬ 
vaa,  Kunnonsuomalainen 

13.  5.  Länsimaiset  lääkärit  hakevat  oppia 
kansainvälisestä  akupunktioinstituutista, 
Kunnonsuomalainen 

13.  5.  Kuopiolaiskätilö  opiskelee  kiinalaista 
lääketiedettä  Pekingissä,  Kunnonsuomalai¬ 
nen 

28.  5.  Hilkka  Partasen  hivenainetutkimus 
paljastaa  kehon  puutostilan  (hivenai- 
neanalyysiä  kristalliheilurilla),  Kunnon¬ 
suomalainen 

28.  5. Terve  järki  terveyden  perusta  (Kiiski¬ 
sen  kolumni,  jossa  hän  perustelee  liitteen 
linjauksia.  Kolumni  oli  sijoitettu  hiven- 
aineanalyysin  yhteyteen),  Kunnonsuoma¬ 
lainen 

26.  8.  Shin-do-hoidosta  apua  stressiin  ja  ki¬ 
puihin  (taas  yksi  "energioita  tasapainot¬ 
tava”  hierontaterapiamuoto  esittelyssä), 
Kunnonsuomalainen 

26.  8.  Luonnosta  saa  vastavoimaa  teknostres¬ 
sille  (puut  ja  yrtit  antavat  voimaa  suvait- 
sevaisuuskasvattaja  Riitta  Wahlströmille), 
Kunnonsuomalainen 


Otsikot  kokosi  ja  kommentoi 
Matias  Aunola 


Kaksi  lähes  identtistä  terapiamuotoa  esitte¬ 
lyssä: 

9. 9.  Psykologinen  vyöhyketerapia  poistaa 
ikävät  muistijäljet  kehosta,  Kunnonsuoma¬ 
lainen 

9. 9.  Metamorfinen  terapia  herättää  syvälle 
käyvän  muutoksen,  Kunnonsuomalainen 

23.9.  Parantamisen  uudet  tuulet  puhaltavat 
vanhustyössä  (vaihtoehtohoitoja  vanhuk¬ 
sille),  Kunnonsuomalainen 

23. 9.  Tositoimiin?  (Kolumni:  Jyväskylän  seu¬ 
dun  luontaisterapeutit  järjestäytyvät  Stei- 
nerlukiolla,  "pahat  skeptikot  uhkailevat”), 
Kunnonsuomalainen 

23.9.  ja7. 10. Joogaliiton  kouluttajat  opetta¬ 
vat  talkoohengessä  (sama  artikkeli,  jossa 
mainostetaan  joogakursseja,  julkaistiin 
kahteen  kertaan) 

9.10.  Virolainen  Ufo-raportti  kertoo  kohtaa¬ 
misista  muukalaisten  kanssa 

4.1 1.  Parapsykologiset  ilmiöt  kiinnostavat  ih¬ 
misiä  (Parapsykologisen  seuran  sihteerin 
haastattelu),  Kunnonsuomalainen 

4.1 1 .  Alexander-tekniikka  tuo  ryhtiä  elämään 
(Ihmiskehon  "energioita"  voidaan  tietoi¬ 
sesti  viritellä),  Kunnonsuomalainen 

18.1 1.  Menneiden  elämien  terapia  vapaut¬ 
taa  ja  puhdistaa  (menneiden  elämien 
traumat  ovat  esteitä  elämälle),  Kunnon¬ 
suomalainen 

2.12.  Meditaatio  on  apuväline  kohti  henkistä 
tasapainoa,  Kunnonsuomalainen 

2.12.  Koneellinen  suolihuuhtelu  irrottaa 
muistoja  vuosien  varrelta,  Kunnonsuoma¬ 
lainen 


Skepsiksen  vuoden  1998  Sokrates-palkin- 
to  myönnettiin  toimittaja  ja  suomentaja 
Kimmo  Pietiläiselle  hänen  ansiokkaasta 
työstään  tieteellisen  maailmankuvan  levit¬ 
tämisessä.  Pietiläinen  on  suomentanut  ja 
kustantanut  tieteellistä  kirjallisuutta,  joka 
muutoin  olisi  jäänyt  kokonaan  suomenkie¬ 
listen  lukijoiden  ulottumattomiin.  "Pieti¬ 
läisen  toiminta  laadukkaiden  tiedekirjojen 
toimittamisessa  on  ollut  uraauurtavaa  ja 
rohkeaa  työtä  tieteen  hyväksi”,  palkinnon 
perusteluissa  todetaan. 


Pietiläinen  on  suomentanut  muun  mu¬ 
assa  teokset:  Boyerin  Tieteiden  kuningatar 
(Arhouse  1995),  Hudsonin  Suurin  tiede 
(1996),  Philip  Ballin  kaksi  teosta  Kemian 
eturintamassa  (Terra  Cognita  1997)  ja  Mit¬ 
tojen  mukaan  (Terra  Cognita  1998)  sekä 
Frans  De  Waalin  Hyväluontoinen  (Terra 
Cognita  1998). 

Pietiläinen  perusti  pari  vuotta  sitten  oman 
kustannusyhtiön  Terra  Cognitan,  joka  jul¬ 
kaisee  etupäässä  suurelle  yleisölle  suunnat¬ 
tua  kotimaista  ja  suomeksi  käännettyä  ulko¬ 
maista  tietokirjallisuutta. 

Alitiivista 

aluetoimintaa 


Skeptikot  alkavat  näkyä  muuallakin  kuin  pääkau¬ 
punkiseudulla.  Jyväskylässä  on  toiminut  ryhmä 
aktivisteja  jo  vuodesta  1992  lähtien.  Kuluneen 
vuoden  aikana  Skepsiksen  aluetoiminta  on  pääs¬ 
syt  käyntiin  myös  Oulussa  ja  joensuussa. 


Jyväskylässä  Skepsiksen  toimintaryhmä  jär¬ 
jesti  kuluneen  vuoden  aikana  viisi  luento¬ 
tilaisuutta;  kaksi  keväällä  ja  kolme  syksyllä. 
Tilaisuudet  järjestettiin  Sepänkeskuksen 
Neutroni-salissa  (Kyllikinkatu  1),  jonne 
mahtuu  kerralla  noin  25  ihmistä.  Poikkeuk¬ 
sena  oli  28.  tammikuuta  järjestetty  tilaisuus, 
joka  pidettiin  Jyväskylän  yliopiston  fysiikan 
laitoksella.  Tilaisuudessa  luennoi  tutkija 
Tuija  Parvikko  aiheesta  "Feminismi,  tiede 
ja  feministinen  tiede”.  Saman  esitelmän 
hän  oli  pitänyt  paria  viikkoa  aikaisemmin 
Flelsingissä  (Parvikon  alustusta  on  referoitu 
Skeptikossa  1/98). 

Kuukautta  myöhemmin,  25.  helmikuuta, 
fyysikko  Kimmo  Tuominen  kertoi  "Kuole¬ 
mattomuuden  fysiikasta”  arvostetun  fyysi¬ 
kon,  professori  Frank  Tiplerin  kirjan  Phy¬ 
sics  of  Immortality  pohjalta.  Syyskausi  käyn¬ 
nistyi  fyysikko  Matias  Annolan  alustuksella 
"Miten  paranormaalin  tiedon  esitystapa 
vaikuttaa  uskottavuuteen?"  Esitelmä  poh¬ 
jautui  Skeptical  Inquirer  -lehden  numeros¬ 
sa  4/98  julkaistuun  artikkeliin  Paranormal 
depictions  in  the  media:  How  do  they  affect 
what  people  believe?  (suomenkielinen  refe¬ 
raatti  artikkelista  on  luettavissa  Jyväskylän 
toimintaryhmän  www-sivuilla,  http://www. 
jyu.fL/~mimaau/skepsis). 

28.  lokakuuta  tilaisuuden  aiheena  oli  ver¬ 
kostomarkkinointi,  joka  ei  sinänsä  ole  huu¬ 
haata,  mutta  johon  liittyy  monenlaista  huu¬ 
haa-toimintaa.  Asiaa  oli  selvittämässä  FT 
Antti  Koponen,  joka  kertoi  muun  muassa 
verkostomarkkinoinnille  ominaisesta  pyra- 
midijärjestelmästä. 


Syksyn  kolmannen  keskustelutilaisuuden 
(25.11.)  puhuja  oli  FL  Virpi  Kalakoski  Flel- 
singin  yliopiston  psykologian  laitokselta,  joka 
luennoi  aiheesta  "Valehtelevatko  muistot?" 
(saman  esitelmän  hän  piti  myös  Skepsiksen 
yleisötilaisuudessa  Flelsingissä  16.  syyskuuta, 
ks.  Skeptikko  3/98). 

Jyväskyläläiset  skeptikot  puuttuivat  myös 
paikallisen  lehdistön,  erityisesti  Keskisuo¬ 
malaisen  julkaiseman  Kunnonsuomainen 
liitteen  huuhaa-kirjoitteluun  kirjoittamalla 
vastineita  juttuihin.  Lehti  kuitenkin  jatkoi 
huuhaa-juttujen  julkaisemista,  jonka  seu¬ 
rauksena  Skepsis  myönsi  sille  vuoden  FIuu- 
haa-palkinnon. 

Jyväskylän  toimintaryhmä  järjestää  kevääl¬ 
lä  1999  kolme  tilaisuutta,  jotka  pidetään 
helmi-,  maalis-  ja  huhtikuun  neljäntenä 
keskiviikkona  kello  18.00  Sepänkeskuksen 
Neutroni-salissa. 

Oulussa  outoja  ilmiöitä 

Oulussa  skeptikot  olivat  tapailleet  jo  vuoden 
1997  aikana,  mutta  toimintaryhmän  varsi¬ 
nainen  perustava  kokous  pidettiin  5.  maalis¬ 
kuuta  1998  yliopiston  Farmakologian  laitok¬ 
sella.  Paikalle  oli  kerääntynyt  13  innokasta 
skeptikkoa.  Tapaus  kiinnosti  myös  oululaisia 
tiedotusvälineitä. 

Perustamiskokousta  kunnioitti  läsnäolol¬ 
laan  Skepsiksen  puheenjohtaja  Ilpo  V.  Sal¬ 
mi,  joka  valaisi  paikallisia  skeptikoita  para¬ 
normaalien  ilmiöiden  tutkimuksen  histori¬ 
asta  ja  nykytilasta.  Salmen  haastattelu  seu- 
raavan  päivän  radiossa  toi  runsaasti  pisteitä 
skeptikoille. 

Jo  ennen  toimintaryhmän  järjestäytymistä 
oululainen  mieshenkilö  oli  ottanut  yhteyt¬ 
tä  paikallisiin  skeptikoihin  ilmoittaen  halu¬ 
avansa  vastata  Skepsiksen  haasteeseen.  Mies 
kertoi  pystyvänsä  liikuttamaan  ovea  matkan 
päästä  koskettamatta  itse  oveen.  Oululaisis¬ 
ta  skeptikoista  koostunut  asiantuntijaryhmä 

pystyi  selvittämään  pitkällisten  vaiheiden 
jälkeen  ilmiön  luonnollisen  vaikkakin  epä¬ 
tavallisen  alkuperän  (koejärjestelyjä  on  se¬ 
lostettu  Skeptikossa  2/98). 

Testitapahtuma  herätti  laajalti  huomio¬ 
ta  sekä  paikallisissa  että  valtakunnallisissa 
tiedotusvälineissä.  Muun  muassa  Helsingin 
Sanomat  ja  MTV3:n  45  minuuttia  -ohjelma 
raportoivat  asiasta. 

Syksyllä  Oulun  toimintaryhmä  järjesti 
yleisötilaisuuden,  jossa  neuropsykologi  ja 
filosofian  tutkija  Timo  Kaitaro  Joensuun 
yliopistosta  alusti  aiheesta  "Ovatko  yliluon¬ 
nolliset  kokemukset  luonnollisia”.  Paikalle 
oli  saapunut  yli  50  henkeä  ja  tapaus  huomi¬ 
oitiin  myös  Radio  Suomessa. 

joensuussa  mentiin  messuille 

Joensuussa  skeptikot  ovat  jo  parin  vuoden 
ajan  tapailleet  epävirallisissa  merkeissä  Jo¬ 
ensuussa  järjestettävien  vaihtoehtomessujen 
tiimoilta.  Paikalliset  Skepsis-aktivistit  ovat 
muun  muassa  olleet  mukana  organisoimassa 
Skepsiksen  osallistumista  kyseisille  messuil¬ 


le,  jotka  kuluneena  vuonna  järjestettiin  7.-8. 
marraskuuta  Itä-Suomen  liikuntaopistolla. 

Vuoden  aikana  toiminta  sai  Joensuussakin 
organisoituneempia  muotoja.  Marraskuun 
lopulla  järjestettiin  jäsentapaaminen,  jossa 
pohdittiin  tulevaa  toimintaa.  Tarkoitus  on 
järjestää  vuoden  1999  aikana  jäsentapaa- 
misia  kerran  kuukaudessa  ja  ainakin  kaksi 
yleisötilaisuutta,  joista  ensimmäinen  tammi- 
helmikuun  aikana. 

Skepsiksen  ensimmäinen  yleisötilaisuus 
järjestettiin  Joensuussa  21.  lokakuuta  ku¬ 
luvaa  vuotta.  Tutkija  Timo  Kaitaro  alusti 
aiheesta  "Mitä  on  tiede?”  paikallisten  skep- 
tikoiden  laatiman  kysymyslistan  pohjalta. 
Timo  Kaitaron  alustus  on  julkaistu  tässä  leh¬ 
dessä  sivuilla  10-14. 

Sekä  Jyväskylään,  Ouluun  että  Joensuuhun 
on  nimetty  aluevastaavat,  joiden  yhteystie¬ 
dot  on  julkaistu  sivulla  63. 

Matias  Aunola 
Sami  Tetri 
Vesa  Tenhunen 


Skepsiksen  väistyvän  hallituksen  jäsenvas- 
taava  Rauni  Tiainen  täytti  syksyllä  täy¬ 
siä  vuosia  ja  toivoi  ystäviensä  ruusujen  ja 
lahjojen  sijaan  tukevan  Skeptikko-lehteä. 
Yhdistyksen  tilille  kertyi  runsas  kolmetu¬ 
hatta  markkaa,  jotka  osaltaan  tekivät  tä¬ 
män  lehden  toimittamisen  mahdolliseksi. 
Skepsiksen  hallitus  haluaa  lausua  suuret 
kiitokset  Sinulle  Rauni  ja  myöhästyneet 
onnittelut.  Skeptikko  yhtyy  kiitoksiin  ja 
onnitteluihin. 


liitos  ilaoni! 

Kiitokset  myös  muille  lahjoittajille! 

Kuluneen  vuoden  aikana  Skepsis  sai  mui¬ 
takin  lahjoituksia.  Kannatusjäsenmaksuja 
kertyi  jonkin  verran,  yksi  jäsen  melkein 
tuplasi  summan.  Lisäksi  Orion  yhtymä 
lahjoitti  yhdistykselle  kopiokoneen  ja 
Skeptikko-lehden  entinen  päätoimittaja 
Hannu  Karttunen  tietokoneen. 

Kiitokset  kaikille  lahjoittajille  myös 
Skeptikon  puolesta. 


Marketta  Ollikainen 

Homeopatian  tehoa  tutkitaan  Turussa 

Turussa  aloitettiin  joulukuussa  1998  vertaileva  tutkimus,  jossa  selvitetään  homeopatian 
tehoa  lasten  korvatulehduksen  hoidossa.  Tutkimuksen  takana  on  LL,  homeopaatti  Liisa 
Sulkakoski,  ja  se  tehdään  turkulaisen  lääkäriasema  Pulssin  vastaanotolla.  Rahoitusta 
hankkeeseen  on  saatu  Gyllenbergin  ja  Wihurin  säätiöiltä,  molemmilta  100  000  mark¬ 
kaa. 

Tutkimukseen  otetaan  300  lapsipotilasta,  jotka  satunnaistetaan  tietokoneella  kolmeen 
yhtä  suureen  ryhmään.  Yhtä  ryhmistä  hoidetaan  homeopaattisesti,  toista  antibiooteilla 
ja  kolmatta  tulehduskipulääkkeellä.  Homeopaattista  hoitoa  antaa  Sulkakoski,  ja  kahta 
muuta  ryhmää  hoitaa  LL  Kari  Toukoniitty.  Lisäksi  tutkimuksessa  on  mukana  LT  Jukka 
Sipilä  Turun  yliopistollisesta  keskussairaalasta.  Sipilä  hyväksyy  potilaat  ohjelmaan  ja 
arvioi  heidän  toipumistaan  ilman  ennakkotietoja  annetun  hoidon  tyypistä.  Akuutin  tu¬ 
lehduksen  paranemisen  lisäksi  tutkimuksessa  seurataan  potilaiden  yleistä  terveydentilaa 
ja  lääkärissäkäyntejä  seuraavan  vuoden  aikana. 

Sulkakoski  kertoo  luottavansa  homeopatian  tehoon  lasten  korvatulehduksen  hoidos¬ 
sa,  mutta  toteaa  vasta  tutkimuksen  selvittävän  asian  oikean  laidan.  Tuloksia  on  luvassa 
muutaman  vuoden  sisällä,  kun  ryhmät  on  saatu  kokoon,  hoidot  viety  loppuun  ja  tulokset 
analysoitu. 

Tutkimukseen  liittyy  myös  hoitotieteellinen  osuus,  jossa  selvitetään  potilaiden  ja  hei¬ 
dän  perheidensä  kokemuksia  eri  hoitomuodoista,  hoitojen  kustannuksia  ja  muun  muassa 
vanhempien  poissaoloa  töistä.  Hoitotieteellistä  osuutta  johtaa  professori  Sirkka  Lauri 
Turun  yliopiston  hoitotieteen  laitokselta./^ 


Euroskeptikot  kokoontuvat  Hollannissa 

Seuraava  Euroopan  skeptikkojen  konferenssi  järjestetään  17.-18.  syyskuuta  1999 
Maastriehtin  yliopistossa  Hollannissa.  Teemana  on  "Vuosituhannen  alun  haasteet”. 
Järjestäjät  ovat  listanneet  konferenssin  alateemoiksi  seuraavaa:  ympäristö,  fyysinen  ja 
henkinen  terveys,  sekularisoituminen,  viihde  ja  media,  tiede  ja  sen  tason  säilyttäminen, 
vanhat  taikauskot.  Näistä  aiheista  toivotaan  alustuksia  ja  puheenvuoroja  konferenssiin. 
Ehdotukset  voi  esittää  tohtori  J.W.  Nienhuys’lle  (osoite:  Dommelseweg  1  A,  5581  VA 
Waalre,  Netherlands,  puhelin  h-31  40  2216791,  email:  wsadjw@ure.tue.nl). 

Skeptikkojen  kolmas  maailmankongressi  taas  pidetään  vuonna  2000  Sidneyssä,  Aust¬ 
raliassa. mo 


Skeptikon  tilausmaksu  nousee 

Skepsiksen  hallitus  on  päättänyt,  että  Skeptikko-lehden  tilausmaksu  on  vuoden  1999 
alusta  140  markkaa.  Jäsenet  saavat  lehden  edelleenkin  jäsenetuna  maksamalla  jäsenmak¬ 
sun  110  markkaa  (alle  20-vuotiaille  jäsenmaksu  on  55  markkaa). 

Päätöksen  taustalla  on  pyrkimys  kehittää  lehdestä  entistä  parempi  ja  laadukkaampi 
lehti,  joka  löytäisi  lukijoita  myös  jäsenkunnan  ulkopuolelta.  Tarkoitus  on,  että  lehteä 
myös  markkinoitaisiin  aktiivisesti. mo 

Pappa  kummittelee  Kuubassa 

Kirjailija  Ernest  Hemingway  asui  ja  työskenteli  vuosina  1939-1960  Havannassa,  Kuu¬ 
bassa,  jossa  hänellä  oli  talo,  tontti  ja  lempikapakka.  Paikat  ovat  nykyisin  suosittuja  Papan 
ihailijoiden  pyhiinvaelluskohteita.  Talon  esittelijät  ovat  kuitenkin  irtisanoutuneet  tai 
sanoutumassa  irti,  koska  kirjailijan  haamu  on  alkanut  vaellella  talossa  ja  puutarhassa. 

Mahtaakohan  tontilla  olla  vielä  se  Papan  kertomansa  mukaan  maahan  lyömä  tappi, 
josta  nobelisti  rommilla  vahvistetun  inspiraationsa  huimimmassa  vaiheessa  piti  kiinni, 
ettei  olisi  lentänyt  taivaalle.  Luulisi  eetteriruumiin  tarvitsevan  kyseistä  tappia  vieläkin 
enemmän. 

Punakka  haamu  ei  ole  pukeutunut  asianmukaisesti  lakanaan,  vaan  kuljeskelee  ag¬ 
gressiivisena  T-paidassa,  bermuda-shortseissa  ja  sandaaleissa.  Silminnäkijät  eivät  ole 
kuitenkaan  päässeet  selville,  onko  haamu  humalassa.  Papan  elintavat  tuntien  voisi  pi¬ 
kemminkin  pohtia  sitä,  onko  haamu  selvä  ja  jos  on,  niin  miksi.  Se  voisi  tuoda  valaistusta 
edesmenneen  kirjailijan  nykyolinpaikan  olosuhteista  ja  sijainnista. 

Oli  miten  oli  —  mukava  piristysruiske  Kuuban  hieman  kituvalle  turistibisnekselle. ivs 


Uepsiheii 

Haaste 

10000  mk  puhtaana  käteen  sille,  joka  tuottaa  valvotussa  olosuh¬ 
teissa  paranormaalin  ilmiön. 

Haastesumma  voidaan  maksaa  myös  humanoidistipendinä  - 
10000  markkaa  puhtaana  ulottimeen  sille  humanoidille,  joka  itse 
noutaa  stipendin  ja  antaa  samalla  DNA  (tai  vastaavan)  -näytteen. 
Poikkeustapauksessa  summa  voidaan  myös  maksaa  (mikäli  esi¬ 
merkiksi  sotu-tunnuksen  tai  pankkikortin  saanti  on  osoittautunut 
humanoidille  vaikeaksi)  mukana  seuraavalle  ihmiskontaktiseura¬ 
laiselle. 

Haastesumma  triplana 

Onnistunut  parailmiön  tuottaja  voi  saada  haastesumman  kolmin¬ 
kertaisena,  sillä  tähtitietelijä  Hannu  Karttunen  ja  taikuri  Iiro 
Seppänen  ovat  lupautuneet  maksamaan  kumpikin  10000  mark¬ 
kaa. 

TervejdenlinolJon 

ekumeniaa 


Täydentävät  vaihtoehdot  terveydenhoidossa 
-  Opas  ja  käsikirja. 
Virallisen  ja  vaihtoehtoisen 
terveydenhoidon  työryhmä. 

Toimittanut  Saana  Saarinen 
Edita.  Helsinki  1998 

Virallisen  ja  vaihtoehtoisen  terveydenhoi¬ 
don  työryhmä,  jonka  Terveydenhuollon 
oikeusturvakeskus  TEO  nimesi  1993,  on 
äskettäin  julkaissut  kirjan  Täydentävät 
vaihtoehdot  terveydenhoidossa  -  Opas  ja 
käsikirja.  Kirjoittajina  on  sekä  lääketieteen 
asiantuntijoita  että  edustajia  vaihtoehtoi¬ 
sen  terveydenhuollon  järjestöistä.  Kirjan 
tarkoituksena  on  omien  sanojensa  mukaan 
"tuottaa  ajan  tasalla  olevaa  tietoa  vaihtoeh¬ 
toisista  hoitomuodoista  ja  niiden  asemas¬ 
ta  terveydenhuollossamme  valottaen  asiaa 
myös  viranomaisten  näkökulmasta  sekä  esi¬ 
tellä  lyhyesti  tärkeimmät  Suomessa  esiinty¬ 
vät  täydentävien  ja  vaihtoehtoisten  hoitojen 
muodot.” 

Koska  kirjassa  liikutaan  paljon  erilaisten 
uskomusjärjestelmien  maailmassa,  lienee 
sopivaa  käyttää  kirjan  tavoitteista  kirkollista 
termiä  "ekumeeninen”,  eli  sen  hurskaana 
tavoitteena  on  ollut  saattaa  samoihin  kansiin 
toisiaan  kunnioittavia  näkemyksiä  ristiriitai¬ 
sista  kysymyksistä,  jotka  koskevat  potilaan  ja 
terveydenhoidon  parasta. 

Vaihtoehtoisen  Terveydenhoidon  Neuvot¬ 
telukunnan  puheenjohtaja,  samalla  Terve¬ 
ydenhoidon  Valinnanvapaus  ry:tä  edustava 
Martti  Tuomola  kutsuu  "rakentavaan”  kes¬ 
kusteluun:  ”...  virallisen  terveydenhoidon 
edustajat  ja  kannattajat  ovat  nähneet  vaih¬ 
toehtoisen  terveydenhoidon  yleensä  epätie¬ 
teellisenä,  lähinnä  uskomuksiin  perustuva¬ 
na,  ja  vastapuolen  edustajat  puolestaan  ovat 
kokeneet  virallisen  tahon  todellista  ihmistä 
ja  hänen  tarpeitaan  ymmärtämättömänä  ja 
usein  yksipuoliseen  tieteisuskoon  pitäytyvä¬ 
nä.”  Kirjan  perusteella  nämä  käsitykset  eivät 
muutu  miksikään,  eikä  syynä  tähän  todella- 

kaan  ole  se,  että  kirjassa  esiintyvät  varsinai¬ 
sen  lääketieteen  edustajat  olisivat  asentei¬ 
siinsa  lukkiutuneita.  Heitä  leimaa  pikem¬ 
minkin  neutraali  kohtelias  pidättyväisyys  ja 
selvä  pyrkimys  olla  suoraan  loukkaamatta 
vaihtoehtoparantajia. 

Kirjan  esipuheessa  TEO:n  apulaisjohtaja 
Antti  Marttila  kirjoittaa,  että  kirjan  tavoit¬ 
teena  on  "kertoa  asioista  mahdollisimman 
neutraalisti  antamatta  mitään  suosituksia  tai 
ottamatta  kantaa  jonkin  asian  puolesta  tai 
sitä  vastaan.”  Toimitustyössä  tämä  periaa¬ 
te  on  autuaasti  unohtunut.  Vaihtoehtoisten 
hoitojen  edustajat  esittävät  kritiikittä  omia 
teorioitaan  ja  lyövät  surutta  "virallisen”  ter¬ 
veydenhuollon  näkökulmaa.  Lääketietee¬ 
seen  perustuvan  terveydenhoidon  asiantun¬ 
tijat  ovat  selvästikin  valinneet  asiallisemman 
linjan.  TEO:n  ja  Lääkelaitoksen  edustajat 
tyytyvät  kirjaamaan  olemassa  olevia  säädök¬ 
siä,  pitäytyen  varsinaisista  kannanotoista. 

Käsitemaailmat  kaukana  toisistaan 

Kirja  heijastelee  hyvin  sitä  perussyytä,  miksi 
yleensäkin  julkisessa  keskustelussa  varsinai¬ 
sen  lääketieteen  edustajat  tuntuvat  jäävän 
alakynteen.  Potilaat  haluavat  kuulla  kysy¬ 
myksiinsä  vastauksia  ja  vaivoihinsa  selityk¬ 
siä,  olivatpa  ne  kuinka  mielikuvituksellisia 
tahansa,  kunhan  ne  esitetään  vakuuttavasti. 

Tällaiseen  satuiluun  harva  varsinaisen 
lääketieteen  edustaja  pystyy  hyvällä  omalla¬ 
tunnolla.  Heidän  on  etiikkansa  perusteella 
pyrittävä  pitäytymään  tosiasioissa  ja  tieteel¬ 
lisessä  näytössä.  Tällöin  potilaat  saattavat 
tuntea  jäävänsä  vaille  hoitoa  ja  huolenpitoa 
tilanteissa,  joissa  varsinaista  lääketieteellistä 
selitystä  erilaisille  oireille  tai  taudin  syille  ei 
löydy.  Tässä  itää  tyytymättömyyden  siemen 
ja  vaihtoehtohoitojen  markkinarako. 

Uskomuslääkinnän  edustajilla  ei  ole  mi¬ 
tään  tieteellisten  tosiasioiden  pakkopaitaa, 
vaan  teoriat  saavat  perustua  vapaaseen  mie¬ 
likuvitukseen.  Vai  mitä  sanoa  esimerkiksi 
näistä  Martti  Tuomolan  sanoista  kirjan  en¬ 
simmäisessä  luvussa:  "Silloin  kun  päivätieto 
valaisee  yötiedon  ja  yötieto  paljastaa  itsensä 


niiden  kohdatessa  ja  läpäistessä  toisensa,  syn¬ 
tyy  niin  sanottu  selvänäkö.  Tämä  selvänäköi- 
nen  yötieto  antaa  kansanparantajille  ja  tie¬ 
täjille  mahdollisuuden  käyttää  hoitotapoja, 
jotka  nykyisen  älyllisen  päivätiedon  piirissä 
eivät  ole  mahdollisia  eivätkä  ole  nykytutki¬ 
muksen  keinoin  toistaiseksi  selvitettävissä.” 
Kun  oma  näkökanta  perustellaan  näin,  on 
selvää,  ettei  minkäänlaista  todellista  yhteen 
sovittavaa  vuoropuhelua  voi  syntyä,  koska 
käsitemaailmat  poikkeavat  toisistaan  niin  sa¬ 
notusti  kuin  yö  ja  päivä. 

Ikä  ei  todista  tehoa 

Vaihtoehtoisten  hoitojen,  luonnonlääkin- 
nän,  tai  mitä  termiä  halutaankin  käyttää, 
uusi  esiinmarssi  sijoittuu  kulttuurin  kehityk¬ 
sessä  kohtaan,  jossa  "virallinen  terveyden¬ 
hoito”  on  kehitetty  niin  kattavaksi  ja  tehok¬ 
kaaksi,  että  ihmiset  voivat  kaikessa  rauhas¬ 
sa  kuvitella  sairauksiensa  tai  pahan  olonsa 
syyksi  mitä  tahansa  kosmisten  energioiden 
virtoja.  Näiden  ohjailemiseen  voidaan  ko¬ 
keilla  kätten  päälle  panoa  tai  vaikuttavis¬ 
ta  aineista  tyhjennettyjä  pillereitä  luottaen 
siihen,  että  kun  todellinen  tauti  iskee,  se 
parjattu  "virallinen”  terveydenhuolto  kyllä 
tulee  apuun. 

Historiallisesti  on  lähdetty  liikkeelle  siitä 
kulttuurisesta  tilanteesta,  jossa  muita  vaih¬ 
toehtoja  ei  ole  ollut:  poppamiehet  ja  ka¬ 
rismaattiset  parantajahenkilöt  ovat  voineet 
käyttää  psykologista  vaikutusvaltaansa  ja 
luonnosta  saatavia  rohdoksia  hoitoina  ilman 
sen  kummempia  perusteluja;  ihmisten  oli 
uskominen  hoitoihin,  koska  mitään  muuta 
ei  ollut  tarjolla.  Olennaista  on  tällöin  näh¬ 
dä  hoitojen  asema  osana  koko  kulttuurin 
käsite-,  uskomus-  ja  arvojärjestelmiä,  jolloin 
keskeisimpänä  vaikuttajana  on  perussuh¬ 
tautuminen  elämään  ja  kuolemaan.  Kun 
ihmiset  joka  tapauksessa  kuolivat  nykynäkö- 
kulmasta  mitä  banaaleimpiin  tauteihin,  oli 
uskonnollisilla  ja  muilla  henkimaailman  se¬ 
lityksillä  ja  uskomuksilla  täytettävä  se  valtava 
aukko,  jonka  primitiivinen  terveydenhoito 
ja  luonnonlääkintä  jätti  kyvyttömyydessään 
vaikuttaa  käytännössä  millään  lailla  ihmis¬ 
ten  tervehtymiseen  tai  menehtymiseen. 

On  siis  perusteetonta  väittää,  että  vuositu¬ 
hansia  jatkunut  hoitoperinne  esimerkiksi  kii¬ 
nalaisessa  tai  intialaisessa  lääkinnässä  joten¬ 
kin  todistaisi  hoidon  tehokkuutta:  kysehän 
on  vain  tehokkaampien  vaihtoehtojen  puut¬ 
teesta  ja  ihmisten  tarpeesta  uskoa  johonkin. 
Samoin  on  romantisoivaa  luontomystiikkaa 
todistella  luonnonlääkinnän  paremmuutta 
sillä  perusteella,  että  luonnosta  löytyy  pal¬ 
jon  aineita,  joilla  on  ihmisiin  farmakologisia 


vaikutuksia.  Tottahan  toki  näin  on,  ja  paljon 
on  luonnosta  ammennettukin  aikojen  kulu¬ 
essa  ihmisten  hyödyksi. 

Lääketiede  ei  ole  koskaan  kieltäytynyt  otta¬ 
masta  käyttöön  mitään  luonnosta  löytynyttä 
ainetta,  jos  sillä  on  todistetusti  tehoa  sairauk¬ 
sien  hoidossa.  Kyllä  vaikkapa  salisyylihappo, 
digitalis  ja  belladonna-alkaloidit  ovat  kelvan¬ 
neet  varsinaiselle  lääketieteellekin.  Uusim¬ 
ana  lyömäaseena  on  havainto,  että  mäki- 
uisma  vaikuttaa  lievässä  depressiossa  yhtä 
hyvin  kuin  modernit  masennuslääkkeet, 
joilla  ihmisiä  "myrkytetään”.  Kun  vakuut¬ 
tavaa  tieteellistä  näyttöä  kertyy,  lähdetään 
mäkikuismassa  vaikuttavaa  ainetta  taatusti 
jäljittämään  ja  voidaan  saada  käyttöön  koko¬ 
naan  uusi  lääkemolekyyliryhmä.  Näinhän 
lääketieteen  edistysaskeleet  ovat  tapahtuneet 
kautta  historian. 

Ihmisillä  oikeus  tietää 

Vaihtoehtoisen  terveydenhoidon  edustaji¬ 
en  terveyspoliittisissa  periaatteissa  kirjataan 
muun  muassa,  että  ihmisen  perusoikeus  on 
vapaasti  valita  terveyden-  ja  sairaudenhoito- 
menetelmänsä.  Tämän  ei  kuitenkaan  pitäi¬ 
si  merkitä,  että  ihmisten  hyväuskoisuutta, 
hädänalaista  tilaa  tai  johdateltavuutta  käy¬ 
tetään  hyväksi  markkinoitaessa  mielikuvi¬ 
tuksen  tuotteena  syntyneitä  hoitomenetel¬ 
miä,  kertomatta  täsmällisesti,  että  niiden 
vaikutus  on  täysin  uskon  varassa  ja  ettei 
niiden  tehoa  ole  systemaattisesti  tutkittu. 
Itse  asiassa  tämä  vaatimus  sisältyy  vaihto¬ 
ehtoisen  terveydenhoidon  edustajien  ter¬ 
veyspoliittisen  julkilausuman  5.  kohtaan: 
"Terveydenhuollon  perustana  on  oltava 
koko  ihmisen  huomioon  ottava  laajempi 
lääketieteellinen  näkemys,  joka  nykylääke¬ 
tieteen  lisäksi  sisältää  perustellut  ja  toimivat 
vaihtoehtoisen  ja  täydentävän  lääketieteen 
sekä  luontaislääketieteen  menetelmät.” 
(kursivointi  kirjoittajien) 

Terveyden  edistämisen  keskus  ry:n  toimin¬ 
nanjohtaja,  LKT  Harri  Vertio  on  lähtenyt 
mukaan  leikkiin  kirjoittaen  hyvin  maltilli¬ 
sen  ja  johdonmukaisen  artikkelin  virallisen 
lääketieteen  lähtökohdista  ja  niistä  syistä, 
joiden  vuoksi  varsinaisen  lääketieteen  edus¬ 
tajien  on  vaikea  niellä  vaihtoehtolääkinnän 
edustajien  väitteitä.  Kirjoituksensa  lopuksi 
hän  toteaa:  "Tieteelle  ominaista  on,  että 
kaikki  asetetaan  kyseenalaiseksi.  Uuden 
tutkimustiedon  kertyessä  on  oltava  valmis 
tarkistamaan  näkemyksiä.  Vaihtoehtoisessa 
terveydenhoidossa  turvataan  useammin  py¬ 
syvään  teoriaan,  jota  ei  tueta  eikä  horjuteta 
tutkimuksella.  ” 

Hoidetaanko  oireita  vai  syitä? 

Uskomuslääkinnän  edustajien  mukaan  eräs 
perusero  virallisen  ja  vaihtoehtoisen  terve¬ 
ydenhoidon  menetelmissä  liittyy  kysymyk¬ 
seen,  hoidetaanko  taudin  syytä  vai  oiretta. 
Heidän  oma  käsityksensä  tietenkin  on,  että 
varsinainen  lääketiede  hoitaa  vain  sokeasti 
tautien  oireita,  kun  vaihtoehtoiset  hoitomuo¬ 
dot  pureutuvat  sairauksien  todellisiin  syihin. 

Tällaiseen  itseriittoisuuteen  voi  päästä 
vain  sulkemalla  silmänsä  lääketieteen  pe¬ 
rustotuuksilta  ja  uskomalla,  että  tieto  tau¬ 
tien  syistä  voidaan  saavuttaa  mielikuvituksen 
voimalla  omassa  päässä,  täysin  hermeneut¬ 
tisesti,  vailla  tieteellisyyden  vaatimusten  häi¬ 
ritseviä  kahleita.  Nämä  kahleet  muodostuvat 
tieteellisyyden  perusperiaatteista,  jotka  Harri 
Vertio  artikkelissaan  kertaa:  objektiivisuus, 
kriittisyys,  testattavuus,  autonomisuus  ja 
edistyvyys.  Vaihtoehtoisista  lääkintä-  ja  hoi¬ 
tomuodoista  puhuttaessa  on  harhaanjohta¬ 
vaa  käyttää  tiede-sanaa,  jos  niiden  harjoitta¬ 
jat  johdonmukaisesti  sanoutuvat  irti  näistä 
periaatteista. 

Luonnollista  on,  että  vaatimus  luontaishoi- 
tomenetelmien  testaamisesta  tieteellisesti 
pätevin  keinoin  leimataan  asiantuntematto¬ 
muudeksi.  Mutta  luottamus  tietoon,  jota  ei 
voida  tieteellisin  perustein  ja  kestävästi  osoit¬ 
taa  oikeaksi,  on  uskoa;  Paavalin  sanoin  (jos 
taas  sallitaan  raamatullinen  terminologia)  se 
on  "lujaa  luottamusta  siihen,  mitä  toivotaan, 
ojentautumista  sen  mukaan,  mikä  ei  näy” 
(Heh  11:1).  Ei  niin,  että  aidossa  uskossa  olisi 
sinänsä  jotain  tuomittavaa;  asioista  on  vain 
käytettävä  niiden  oikeita  nimiä,  varsinkin 
markkinoitaessa  hoitoja  ymmällään  oleville 
ihmisille. 

Näennäistieteellistä  todistelua 

Eräs  uskomuslääkinnän  strategia  on  käyt¬ 
tää  lääketieteellisen  kielenkäytön  salakaa- 
puun  puettua  todisteluketjua,  joka  päällisin 
uolin  näyttää  vakuuttavalta,  mutta  jonka 
esken  kaiken  katkaisee  puhdas  fantasia, 
luoden  mielikuvarakenteita  fysiologisten  to¬ 
siasioiden  rinnalle.  Tehostukseksi  voidaan 
vielä  viitata  johonkin  koululääketieteen  nä- 
ennäisauktoriteettiin,  joka  on  saattanut  me¬ 
nettää  otteensa  tieteellisestä  ajattelutavasta. 

Niinpä  LL  Rauli  Mäkelä  viittaa  artikke¬ 
lissaan  saksalaisen  sisätautien  professorin 
Lothar  Wendtin  esittämään  ajatukseen,  että 
"kohonnut  verenpaine  ei  ole  sinänsä  saira¬ 
us,  vaan  usein  elimistön  mielekäs  yritys  tur¬ 
vata  solujen  ravinteiden  saanti  tilanteessa, 
jossa  hiussuonen  tyvikalvon  ja  soluvälitilan 


suodattimet  ovat  menossa  tukkoon  nykyisin 
liikaa  proteiinia  sisältävän  ravinnon  takia.” 
Varsinaisessa  lääketieteessä  kyllä  tunnuste¬ 
taan  varsin  rehellisesti  tietämyksen  rajat:  esi¬ 
merkiksi  verenpainetaudista  puhutaan  vain 
itsenäisenä  verenpainetautina  silloin,  kun 
sen  syytä  ei  tiedetä. 

Toinen  esimerkki  näennäistieteellisyydes- 
tä  on  Luontaislääketieteen  Instituutti  Kairo- 
nin  rehtorin  Antti  Pietiäisen  pohdinta  siitä, 
mikä  on  se  energia,  joka  luontaislääkinnän 
teorioissa  "kulkee”,  "tukkeutuu”,  "on  epä¬ 
tasapainossa”  ja  jota  hoitamalla  "avataan”. 
Hänen  mukaansa  "se  on  kasvin  molekyyli- 
rakenteessa  olevaa  sähkömagneettista  ener¬ 
giaa,  johon  kasvin  informaatio,  sen  raken¬ 
teen  ja  muodon  kehittänyt  ja  niitä  jatkuvasti 
uudistaen  ylläpitävä  informaatio  on  sitoutu¬ 
neena.  Elämä  on  tässä  mielessä  biosähköi¬ 
nen  ja  hyvin  monimutkaiseen  informaation 
säätelyyn  perustuva  ilmiö,  ei  ensisijaisesti 
aineellinen  ilmiö.” 

”Usko  on  järjelle  hullutus” 

Kirjassa  esitellään  terveydenhoidon  koulu¬ 
kuntia  pääluokittain:  itäiset  koulukunnat 
(kiinalainen,  tiibetiläinen  ja  intialainen 
Ayurveda-lääkintä),  länsimainen  virallinen 
lääketiede,  luontaishoito-oppi,  sekä  antropo- 
sohnen  lääketiede.  Esittely  on  opettavainen, 
koska  eri  koulukunnat  kuvataan  kukin  omis¬ 
ta  lähtökohdistaan  juuri  niin  uskomattomil¬ 
la  termeillä  kuin  mitä  kunkin  koulukun¬ 
nan  piirissä  käytetään.  Kriittiseen  ajatteluun 
taipuvaisella  on  tällöin  mahdollisuus  heti 
oivaltaa,  kuinka  vahvoilla  perustuksilla  eri 
ajatusrakennelmat  lepäävät. 

"Kiinalaisen  lääketieteen  kokonaisvaltai¬ 
suudesta  kertoo,  että  tunteet  ovat  osa  suur¬ 
ten  sisäelinten  toimintaa,  joten  tunnetilat 
kertovat  sisäelinten  voinnista  yhtä  luotetta¬ 
vasti  kuin  fyysisetkin  oireet  —  ja  toisaalta 
tunne-elämän  ongelmia  myös  hoidetaan 
suurten  sisäelinten  kautta.  Raivo  ja  Maksa 
kuuluvat  siis  yhteen,  pelko  on  Munuaisten 
häiriö,  suru  kuuluu  Keuhkoille,  ajatusten 
vatvominen,  huolehtiminen  Pernalle  ja  ilo 
Sydämelle.” 

Tällaisessa  kirjassa  lieneekin  ainoa  mah¬ 
dollinen  valinta,  että  kukin  saa  puhua  uskos¬ 
taan  omalla  suullaan  ja  omilla  termeillään 
ja  samalla  täysin  kritiikittömästi,  koska,  ja 
taas  raamatullista  ilmausta  siteerataksemme, 
"usko  on  järjelle  hullutus”.  Tästä  näkökul¬ 
masta  on  kuitenkin  käsittämätöntä,  että  vi¬ 
rallisen  lääketieteen  koulukunnan  esittelee 
kirjassa  poikkeuksellisesti  Terveydenhoidon 
Valinnanvapaus  ry:tä  edustava  Martti  Tuo¬ 
mola!  Miten  kirjan  julkaisseen  työryhmän 

varsinaista  lääketiedettä  edustavat  jäsenet 
ovat  suostuneet  tähän? 

Vaihtoehtohoitajat,  kuten  LL  Rauli  Mä¬ 
kelä,  toki  armollisesti  tunnustavat  varsinai¬ 
sen  lääketieteen  onnistuneen  edes  jossakin: 
"vaikeat  vammat,  myrkytykset  ja  henkeä 
uhkaavan  infektion  aiheuttama  sokki  ovat 
esimerkkejä  keskeisten  elintoimintojen  hä¬ 
tätilanteista,  joissa  elimistö  ei  enää  kykene 
antamaan  parantavaa  vastetta  aktiiviseen 
ohjaushoitoon,  vaan  hoito  on  annettava  pas¬ 
siivisen  ohjauksen  mukaisesti.  Tällä  alueella 
koululääketiede  on  kiistatta  osoittanut  päte¬ 
vyytensä.”  Miksiköhän  vaihtoehtohoidoista 
ei  ole  tällöin  apua? 

Kirjan  parasta  antia  on  apulaisprofessori 
Tuula  Vaskilammen  artikkeli,  jossa  vaih¬ 
toehtoisten  hoitomuotojen  kiistaton  kysyn¬ 
nän  lisääntyminen  asetetaan  yhteiskunnal¬ 
lisiin  raameihinsa  tutkijan  näkökulmasta. 
Vaskilampea  siteeraten  "vaihtoehtoinen 
terveydenhoito  on  postmodernin  yhteiskun¬ 
nan  sosiaalinen  liike,  joka  heijastaa  koko 
yhteiskunnan  muutosta.  Se  tarjoaa  omat 
ratkaisunsa  syntyneeseen  arvotyhjiöön.  Se 
mahdollistaa  kokemuksen  ja  tunteen  sekä 
ristiriitaisen  totuuden.  Se  voi  olla  sekä  bio- 
medisiinisen  paradigman  mukainen  että  vas¬ 
tustaa  sitä  tarjoamalla  erilaisia  paradigmoja. 
Vaihtoehtoisen  terveydenhoidon  käytössä  on 
nähtävissä  vastakkaiset  trendit.  Toisaalta  yksi¬ 
löllisyyden,  itsenäisyyden  ja  humaanisuuden 
korostaminen  ja  toisaalta  kaupallisuuden  ja 
yksilön  riiston  ainekset.” 

Kirjan  päättävä  sanasto  on  käyttökelpoi¬ 
nen.  Siitä  saa  kohtuullisen  hyvän  kuvan  siitä, 
mitä  kunkin  terapianimikkeen  alla  tehdään 
ja  minkälaisia  uskomuksia  niiden  taakse  kät¬ 
keytyy.  Riippumatta  siitä,  mitä  mieltä  eri 
hoidoista  on,  on  tärkeää  ymmärtää  niiden 
takana  olevaa  kielenkäyttöä. 

Toimitustyö  unohtui 

Mikä  on  sitten  tällaisen  kirjan  käyttötar¬ 
koitus?  Oppi-  ja  käsikirjana  se  voisi  toimia, 
jos  sen  kokoavana  toimittajana  olisi  ollut 
kriittinen  kirjoittaja,  joka  olisi  voinut  karsia 
ahimmat  ylilyönnit.  Toive  rakentavasta  kes- 
ustelusta  ei  toteudu,  vaan  lopputuloksena 
on  sillisalaatti  artikkeleita,  joista  kriittinen 
lukija  voi  ainoastaan  päätellä,  että  "kukin 
tulkoon  uskollaan  autuaaksi”.  Onneksi  on 
edelleen  mahdollisuus  vaatia  terveyden¬ 
hoidolta  myös  tieteellisiä  perusteita  ja  lisää 
näyttöä  menetelmien  vaikuttavuudesta. 

Lääkäreillä  on  toki  opittavaa  parhailta 
vaihtoehtoterapeuteilta:  kiireettömyys,  us¬ 
kottavasti  potilaan  asiaan  paneutuva  lähesty¬ 
mistapa,  myötäelävä  kuunteleminen  ja  poti¬ 


lasta  rauhoittava  koskettaminen  ovat  leimal¬ 
lisia  menestyvimmille  vaihtoehtohoidoille. 
Tähän  liittyy  luottamus  siihen,  että  potilaan 
vahva  usko  ja  sitoutuminen  hoitoon,  kutsut- 
takoonpa  sitä  sitten  vaikka  plasebo-efektiksi, 
on  positiivisesti  ymmärrettynä  ja  hyödynnet¬ 
tynä  arvokas  apu  paranemisprosessissa  myös 
lääketieteeseen  perustuvassa  terveydenhoi¬ 
dossa.  Kyse  on  loppujen  lopuksi  aidon  in¬ 
himillisen  vuorovaikutuksen  yksinkertaisten 
perusperiaatteiden  toteuttamisesta,  jossa 
ei  enää  tarvita  eksoottista  termisumutusta, 
praanaa,  shiatsua  tai  Baehin  kukkalääkin- 
tää. 

Tärkeintä  on  kuitenkin,  että  potilaalla  tu¬ 
lee  olla  oikeus  tietää,  milloin  hoito  perus¬ 
tuu  tieteelliseen  näyttöön  ja  mikä  on  eri 
hoitovaihtoehtojen  tutkimuksiin  perustuva 
vaikuttavuus,  oli  sitten  kyse  varsinaisen  lää¬ 
ketieteen  mukaisesta  hoidosta  tai  erilaisista 
vaihtoehtohoidoista.  Tässä  suhteessa  ei  nyt 
käsillä  olevasta  kirjasta  ole  apua. 

Lopuksi  pari  tuoretta  tietolähdettä,  joista 
löytyy  punnittua  tietoa  eri  hoitomuotojen 
suhteesta.  EU:n  komissio  on  julkaissut  ra¬ 
portin  Unconventional  medicine,  jossa  vaa¬ 
ditaan  parempaa  koulutusta  vaihtoehtoisen 
lääkinnän  harjoittajille  sekä  lisää  tutkimus¬ 
ta,  jotta  voidaan  välttää  hoitojen  haittavai¬ 
kutuksia.  Raporttia  jakelee  Researeh  Coun- 
eil  for  Complementary  Medieine  (60  Great 
Ormond  Street,  London  WC  IN  3JF,  UK). 
JAMA  {Journal  of  the  American  Medical  As¬ 
sociation)  on  äskettäin  julkaissut  tuhdin  tee¬ 
manumeron  (JAMA  1998;280;  November 
11,  1998)  vaihtoehtoisista  ja  täydentävistä 
hoitomuodoista  ja  niiden  vaikuttavuudesta. 

Pääkirjoitustoimittajat  P.B.  Fontanarosa 
ja  D.  Lundberg  kirjoittavat,  ettei  ole  ole¬ 
massa  vaihtoehtoista  lääketiedettä,  on  vain 
tieteellisesti  todistettua,  näyttöön  perustu¬ 
vaa  lääketiedettä,  jota  tukee  kiistaton  tut¬ 
kimusaineisto,  tai  sitten  todistamatonta 
lääkintää,  jolta  tieteellinen  näyttö  puuttuu. 
Se,  kuuluuko  jokin  hoitomuoto  "itäiseen” 
tai  "läntiseen”  perinteeseen,  onko  se  epä¬ 
tavanomainen  tai  virallinen,  käyttääkö  se 
mielen  ja  ruumiin  yhdistäviä  tekniikoita 
tai  molekyyligenetiikkaa,  on  lähes  yhden¬ 
tekevää  muutoin  kuin  historioitsijoiden  ja 
kulttuuritutkimuksen  näkökulmasta  (JAMA 
1998;280:1618-1619). 

Risto  Roine 
DOSENTTI,  LKT 
Martti  Teikari 
TkT,  LL 

Järjellisesti 

kvantiifiisiikasta 


Kari  Enqvist 
Olemisen  porteilla,  WSOY  1998. 

Ajatellaanpa  hetki,  että  ihminen  on  atomin 
kokoinen.  Alkeishiukkaset  vaikuttavat  meis¬ 
tä  silloin  täysin  normaaleilta,  kun  taas  pe¬ 
säpallomailalla  on  terveen  järjen  vastaisia 
ominaisuuksia.  Fyysikkojen  keksimät  mak- 
romaailman  kummalliset  ominaisuudet  in¬ 
noittavat  mystikkoja  kirjoittamaan  henkisen 
kasvun  ja  liikkeenjohdon  oppaita,  joihin  he 
sirottelevat  asiayhteydestä  irrotettuja  fysiikan 
termejä,  kuten  kitka  ja  kimmoisuus,  vaikkei 
niillä  olekaan  järkevä  merkitystä  todellisessa 
maailmassa.  Kun  fyysikot  muistuttavat,  et¬ 
tei  pesäpallomailan  liikeyhtälöä  voi  soveltaa 
atomien  maailmaan,  heitä  pidetään  ilonpi¬ 
laajina. 

Ihminen  on  oppinut  jotenkin  ymmär¬ 
tämään  tuttuja  ilmiöitä,  sellaisia,  joita  on 
jo  käytännön  syistä  pakko  ymmärtää,  jotta 
ylipäänsä  säilyisi  hengissä.  Tiedämme,  että 
joensuulaisen  skinin  heiluttelema  pesäpallo- 
maila  on  vaarallinen,  joten  sitä  on  syytä  väis¬ 
tää.  Kun  sitten  siirrytään  aivan  toiseen  mit¬ 
takaavaan,  alkeishiukkasten  tai  koko  maa¬ 
ilmankaikkeuden  tasolle,  arkijärjellä  ei  tee 
enää  mitään.  Atomitasolla  pesäpallomaila 
muuttuu  kvanttikenttien  ja  todennäköisyys- 
aaltojen  kuhisevaksi  kaaokseksi,  josta  arki¬ 
ajattelumme  ei  pysty  päättelemään  mitään. 

Miten  abstrakteista  ja  alati  muuttuvista 
todennäköisyysjakaumista  voidaan  saada 
aikaan  konkreettinen  lyömäase?  Pesäpallo- 
mailalla  on  emergenteiksi  kutsuttuja  omi¬ 
naisuuksia,  jotka  poikkeavat  selvästi  sen  ato¬ 
mien  ominaisuuksista.  Nykyään  niin  muo¬ 
dikkaan  holistisen  ajattelutavan  mukaan 
näitä  uusia  ominaisuuksia  ei  voi  selittää 
pienempien  osasten  avulla:  kokonaisuus  on 
enemmän  kuin  osiensa  summa. 

Enqvist  osoittaa  uusimmassa  kirjassaan, 
että  tilanne  on  juuri  päinvastainen.  Emer- 
gentit  ominaisuudet  johtuvat  informaation 
katoamisesta,  eli  kokonaisuus  on  paljon  vä¬ 
hemmän  kuin  osiensa  summa.  Atomimaail- 


man  yksityiskohtaisesta  kuvauksesta  voidaan 
kyllä  johtaa  pesäpallomailan  ominaisuudet, 
vaikka  se  työlästä  onkin.  Käänteinen  toimen¬ 
pide  sen  sijaan  ei  ole  mahdollinen.  Olem¬ 
me  nimittäin  laskeneet  yhteen  lukematto¬ 
mia  jakaumia  ja  ottaneet  niiden  keskiarvoja, 
jolloin  on  menetetty  tietoa  niiden  yksityis¬ 
kohdista.  Äärimmilleen  yksinkertaistettuna 
tämä  vastaa  sitä,  että  voimme  laskea  yhteen 
2-1-5  ja  saada  tulokseksi  7.  Jos  tiedämme 
vain,  että  kahden  luvun  summa  on  7,  meillä 
ei  ole  aavistustakaan  alkuperäisistä  luvuista: 
yhteenlasku  on  hukannut  informaatiota. 

Tämä  informaation  katoaminen  on  suuri 
siunaus.  Sen  ansiosta  voimme  käsitellä  eri 
mittakaavojen  ilmiöitä  eritasoisten  likimää¬ 
räisten  teorioiden  avulla.  Voimme  laskea 
planeettojen  liikkeet  ja  Auringon  nousuajat 
Newtonin  vanhan  ja  yksinkertaisen  meka¬ 
niikan  avulla,  sen  sijaan  että  joutuisimme 
ratkaisemaan  koko  aurinkokuntaa  kuvaavan 
kvanttimekaanisen  Sehrödingerin  yhtälön, 
mikä  olisi  aika  hyvä  esimerkki  toivottomasta 
tehtävästä. 

Kvanttifysiikkaan  liittyy  monia  järjenvas¬ 
taisia  ilmiöitä,  jotka  ovat  innostaneet  erilai¬ 
siin  filosofisiin  tulkintoihin.  Nämä  kummal¬ 
lisuudet  yhdessä  holistisen  ajattelun  kanssa 
ovat  johtaneet  suoranaiseen  kvanttimystiik- 
kaan,  jota  on  sovellettu  kaikkeen,  mikä  liik¬ 
kuu.  Enqvist  tuulettaa  raikkaasti  tätä  kvant¬ 
tifysiikan  filosofiaa,  joka  on  ajoittain  men¬ 
nyt  niin  syvämietteiseksi,  että  on  suorastaan 
uponnut  pohjamutaan.  Näyttää  siltä,  että 
eteenpäin  on  päästy  vasta,  kun  filosofiset 
tulkinnat  on  heitetty  menemään  ja  katsottu, 
mitä  laskemalla  oikeastaan  saadaan  selville. 
Paradoksit  katoavat,  kun  emme  väen  väkisin 
yritä  saada  niitä  mahtumaan  rajoittuneen 
arkiajattelun  piiriin,  vaan  tyydymme  tarkas¬ 
telemaan  teoriaa  matemaattisena  työkaluna. 

Tunnetuin  näistä  paradokseista  on 
Sehrödingerin  kissa,  suljetussa  kammiossa 
oleva  kissa,  joka  on  joko  elävä  tai  kuollut 
sen  mukaan,  onko  tietty  kvanttimekaaninen 
ilmiö  tapahtunut.  Perinteisen  tulkinnan  mu¬ 
kaan  eläinparka  on  kuitenkin  jonkinlainen 

elävän  ja  kuolleen  tilan  yhdistelmä,  kunnes 
joku  keksii  katsoa,  missä  jamassa  se  oikein 
on.  Tämä  paradoksi  on  johtanut  loputto¬ 
maan  kirjoitteluun  siitä,  miten  havaitsija  ja 
tämän  tietoisuus  vaikuttaa  itse  havaintoihin, 
joten  oikeastaan  mitään  ei  enää  voi  havai¬ 
ta,  vaan  kaikki  on  jonkinlaista  epämääräistä 
mielen  ja  jumalten  tanssahtelua.  Käytännön 
todisteet  kuitenkin  puhuvat  tämäntyypistä 
epämääräisyyttä  vastaan.  Kvanttifysiikan  mu¬ 
kaiset  ennusteet  vastaavat  havaintoja  tavatto¬ 
man  suurella  tarkkuudella. 

Vuosikymmeniä  kestänyt  filosofinen  kä- 
sienlevittely  ei  ole  johtanut  ongelman  rat¬ 
kaisuun,  vaan  ratkaisu  on  löytynyt  fysiikasta 
itsestään.  Kissaan  kuten  kaikkiin  muihinkin 
kappaleisiin  kohdistuu  koko  ajan  muiden 
kappaleiden  ja  säteilyn  aiheuttamia  häiriöi¬ 
tä,  joiden  vaikutuksesta  kaikki  epämääräisyys 
katoaa  nopeammin  kuin  ehtii  kissaa  sanoa, 
itse  asiassa  suunnattoman  paljon  nopeana- 


lirja-aniol 

Lehdessä  tähän  mennessä  julkaistut  kirja- 
arviot  ensimmäisestä  numerosta  lähtien.  Su¬ 
luissa  arvostelun  tekijä. 

Skeptikko  38  (^l()8) 

Miehael  Shermer:  Why  people  believe 
weird  things.  Pseudoseienee,  superstition 
and  other  eonfusions  of  our  time,  W.  H. 
Freeman  1997  (Risto  Selin) 

Juha  Koivisto,  Markku  Mäki  ja  Timo  Uu¬ 
situpa:  Mitä  on  valistus?  Vastapaino  1995 
(Risto  Selin) 

Skeptikko  37  (2/98) 

Pasi  Klemettinen:  Mellastavat  pirut,  SKS 
1997  (Kalevi  Kuitunen) 

Skeptikko  35  (^Igj) 

Risto  Selin,  Marketta  Ollikainen,  Ilpo  V. 
Salmi  (toim):  Paholaisen  asianajajan  paluu. 
Opaskirja  skeptikoille,  Ursa  1997  (Anto  Lei¬ 
kola) 

Daniel  C.  Dennett:  Miten  mieli  toimii, 
WSOY  1997  (Risto  Selin) 

Evelyn  Fox  Keller:  Tieteen  sukupuoli. 
Vastapaino  1988  (Sirpa  Repo) 


min.  Tämä  niin  sanottu  dekoherenssi  selit¬ 
tää  sen,  ettei  Sehrödingerin  kissan  kaltaisia 
kvanttimekaanisia  zombeja  voi  käytännössä 
olla  olemassa. 

Lyhyt  tiivistelmä  kirjan  oleellisimmista 
asioista,  kuten  emergenssistä  ja  dekoherens- 
sista,  on  ilmestynyt  Tieteessä  tapahtuu  -leh¬ 
den  numerossa  7/1998.  Kannattaa  silti  lukea 
pitempikin  versio,  sillä  Enqvistin  kirja  on 
nautittava  poikkeus  keskimäärin  varsin  pa¬ 
perinmakuisen  kotimaisen  tietokirjallisuu¬ 
den  joukossa. 

Hannu  Karttunen 


Kari  Enqvistin  kirja  Olemisen  porteilla  on 

EHDOLLA  VUODEN  TIETO-FINLANDIA  -PALKIN¬ 
NON  SAAJAKSI.  FLI.TRI,  TÄHTITIETEILIJÄ  HANNU 

Karttusen  arvio  kirjasta  julkaistaan  myös 
Tähdet  ja  avaruus  -lehdessä. 


Skeplikona 

Skeptikko  32  (1/97) 

Anja  Rautajoki:  Terapeuttinen  kosketus, 
Studia-sarja,  Kirjayhtymä  1996  (Veijo  Saano 
ja  Raimo  Puustinen) 

Skeptikko  31  (4/96) 

Juha  Javanainen  (toim):  Boekin  perheen 
saaga  —  Väinämöisen  mytologia,  Synehro- 
nieity  1996  (Flannu  Karttunen) 

Seppo  Flyrkäs:  Tervetuloa  maailmanlop¬ 
pu!!  —  vainohullun  tietolaari,  WSOY  1996 
(Flannu  Karttunen) 

Skeptikko  30  (^l()6) 

Carl  Sagan:  The  Demon-haunted  World, 
seienee  as  a  eandle  in  the  dark,  Random 
Flouse  1995  (Flannu  Karttunen) 

Skeptikko  29  (2/96) 

Marjaana  Lindeman-Viitasalo  (toim):  To¬ 
den  näköiset  harhat,  Duodeeim  1995  (Kirsti 
Lagerspetz) 

Skeptikko  27  (4/95) 

Pentti  Lempiäinen:  Lukujen  symboliikka 
nollasta  miljoonaan,  WSOY  1995  (Flannu 
Karttunen) 


HBPTiKii  mm  53 


Skeptikko  26  (3/95) 

John  E.  Mack:  Abduction,  Human  Encoun- 
ters  With  Aliens  U.S.A,  1994  (Lauri  Gröhn) 

Skeptikko  24  (1/95) 

Veijo  Saano,  Harri  Verho:  Syövän  vaihtoeh¬ 
tohoidot,  Duodeeim  1995  (Eeva  Nordman) 
Antti  Heikkilä:  Matkalla  omenapuuhun, 
Tammi  1995  (Markku  Javanainen) 

Reijo  Ahto  kari  (toim):  Näkymättömän 
temppelin  rakentajat,  Otava  1994  (Kalevi 
Kuitunen) 

Skeptikko  23  (4/94 

Heikki  Oja  (toim):  SETI  —  vieraan  älyn 
etsintä,  Ursa  1994  (Hannu  Karttunen) 

Skeptikko  20  (1/94) 

Jouko  Aho:  Parapsykologit,  SHS  1993  (Timo 
Kaitaro) 

Skeptikko  19  (4/93) 

Rauni-Leena  Luukanen-Kilde:  Kuka  hän 
on,  WSOY  1993  (Hannu  Karttunen) 

Kari  A.  Kuure,  Juhani  Kyröläinen,  Göte 
Nyman,  Jukka  Piironen.  Katoavatko  ufot? 
Ursa  1993  (Hannu  Karttunen) 

Skeptikko  18  (3/93) 

SETI  —  Seareh  for  Extraterrestrial  Intelli- 
genee,  Publieations  of  the  Artifieial  Intelli- 
genee  Soeiety,  No  9,  1993  (Hannu  Karttu¬ 
nen) 


Skeptikko  ly  (2/93) 

Tuntematon  totuus.  Uutta  valoa  historian 
arvoituksiin.  Valitut  Palat  1992  (Kalevi  Kui¬ 
tunen) 

Mark  G.  Albreeth:  Jälleensyntyminen  vai 
ruumiin  ylösnousemus?  Perussanoma  oy 
1990  (Kalevi  Kuitunen) 

Skeptikko  15  (syksy  1992) 

Lennart  Lindfors:  Rakkaus,  lahja  tähdiltä, 
Gummerus  1992  (Hannu  Karttunen) 

Skeptikko  14  (kevät  1992) 

John  Allen  Paulos:  Numerotaidottomuus. 
Matermaattinen  lukutaidottomuus  ja  sen 
seuraukset,  Art  House  1991  (Pekka  J.  Ales- 
talo) 

Skeptikko  12/13  (syksy  1991) 
Rauni-Leena  Luukanen-Kilde:  Tähtien  lä¬ 
hettiläs,  WSOY  1991  (Hannu  Karttunen) 

Skeptikko  3  (kevät  igSg) 

D.  Seott  Rogo:  Kuolemastako  uusi  elämä? 
suom.  Anna-Maija  Viitanen,  Otava  1988 
(Kalevi  Kuitunen) 

Rupert  Sheldrake:  A  New-Seienee  of  Life, 
The  Hypothesis  of  Lormative  Gausation 
(1981,  1985)  ja  The  Presenee  of  the  Past 
(Gollins,  London  1988)  (Timo  Kaitaro) 

Skeptikko  1  (syksy  1^88) 

Tapani  Koivula:  Ufojen  kosminen  viesti, 
WSOY  1988  (Hannu  Karttunen) 


Lue  eneuimän 

luulet  vähemmän 


Skeptikko  julkaisi  numerossaan  18  (3/93) 
Lauri  Gröhnin  kokoaman  Skeptikon  kirja¬ 
hyllyn,  jossa  oli  45  etupäässä  ulkolaista  skep¬ 
tistä  teosta.  Monet  kirjoista  ovat  edelleenkin 
ajankohtaisia  ja  ansaitsevat  tulla  arvostelluk¬ 
si  esimerkiksi  Skeptikon  palstoilla. 

Kirjahyllyä  pyritään  täydentämään  sään¬ 
nöllisin  välein,  sillä  maailmalla  ilmestyy 
runsaasti  skeptikkoja  kiinnostavaa  kirjalli¬ 
suutta.  Tarkoitus  on,  että  kirjahylly  voisi  toi¬ 
mia  vinkkinä  niille,  jotka  haluavat  kirjoittaa 


Skeptikkoon  kirja-arvioita.  Jos  teillä  itsellän¬ 
ne  ei  ole  kirjaa,  jonka  haluaisitte  arvostella, 
voimme  hankkia  sen  toimituksen  puolesta. 

Lähettäkää  toimitukseen  myös  tietoja  kiin¬ 
nostavista  kirjoista,  vaikka  itse  ette  niistä  ha- 
luisikaan  kirjoittaa. 

Tähän  kirjahyllyyn  kirjat  on  valittu  aivan 
sattumanvaraisesti  lukijoiden  tähän  mennes¬ 
sä  tulleiden  vinkkien  perusteella. 

Marketta  Ollikainen 

Tunneiko  todellisen 

aiirinkomerkkisn 


T 


Astrologisen  ennustamisen  lähtökohtana  on  Kahden  vuosituhannen  aikana  tähtitaivas 
niin  sanottu  aurinkomerkki:  se  eläinradan  on  “kiertynyt”  niin  sanotun  prekessio-ilmiön 
tähtikuvio,  jossa  aurinko  oli  henkilön  synty-  johdosta  noin  30  astetta.  Sen  vuoksi  useim- 
mähetkellä.  Länsimaissa  harjoitetussa  niin  pien  nykyisin  elävien  henkilöiden  syntymä- 
sanotussa  trooppisessa  astrologiassa  aurinko-  hetkellä  aurinko  on  todellisuudessa  eri  mer- 
merkit  perustuvat  kaksi  vuosituhatta  sitten  kissä  kuin  horoskooppi  väittää  (intialaisessa 
astrologian  syntyaikoina  olleeseen  taivaan  niin  sanotussa  sideerisessä  astrologiassa  pre- 
asentoon.  Ajanlaskumme  alussa  aurinko  oli  kessio-ilmiö  on  otettu  huomioon), 
esimerkiksi  kevätpäivän  tasauksen  aikaan  Kaaviosta  kukin  voi  nähdä,  missä  merkissä 
tähtikuviossa,  josta  muistona  on  almanakas-  aurinko  todella  oli  syntymähetkellä.  Kaavion 
sa  vieläkin  oinaan  kaarevakärkiset  sarvet  ke-  on  laatinut  tähtitieteilijä  Hannu  Karttunen, 
vätpäivän  tasauksen  merkkinä. 

Keskiviikko  24.2.  klo  18.00  Jyväskylä 
Oulussa  lääketiedettä  opiskeleva  Sami  Tet¬ 
ri  luennoi  aiheesta  “Ihmeelliset  parantumi¬ 
set  —  löytyykö  lääketieteellisiä  selityksiä?” 

Sepänaukion  vapaa-ajankeskuksen  Neut¬ 
roni-sali,  Kyllikinkatu  1,  Jyväskylä.  Tilaisuu¬ 
teen  on  vapaa  pääsy. 


Keskiviikko  24.3.  klo  18.00  Jyväskylä 
FT  Juha  Merikoski  analysoi  käytyä  kes¬ 
kustelua  skeptikkojen  ja  sanomalehti  Kes¬ 
kisuomalaisen  välillä.  Sepänaukion  vapaa- 
ajankeskuksen  Neutroni-sali,  Kyllikinkatu  1, 
Jyväskylä.  Tilaisuuteen  on  vapaa  pääsy. 

Keskiviikko  28.4.  klo  18.00  Jyväskylä 
Tilaisuuden  aihe  ja  alustaja  on  vielä 
avoin.  Paikka  on  sama  kuin  edellä. 


c 


tällälllllllllSIii 


Flelsingissä  järjestetään  kevään  aikana  neljä 
yleisötilaisuutta,  joiden  aiheet  ja  alustajat 
ovat  vielä  avoimia.  Tilaisuudet  järjestetään 
keskiviikkoisin  kello  18.00  seuraavina  päi¬ 
vinä:  17.2,  17.3,  14.4.  ja  12.5.  Paikkana  on 
Tieteiden  talo.  Kirkkokatu  6,  Flelsinki. 

Tammikuussa  ei  poikkeuksellisesti  järjes¬ 
tetä  yleisötilaisuutta  Flelsingissä,  koska  13.— 
16.  tammikuuta  Flelsingissä  järjestetään 
Tieteen  päivät.  Skepsis  kehottaa  jäsenistöä 
osallistumaan  Tieteen  päiville,  joiden  oh¬ 
jelmassa  on  monia  skeptikoita  kiinnostavia 
aiheita. 

Skepsis  järjestää  perinteiseen  tapaan  myös 
kesäretken,  jonka  alustavaksi  päivämääräksi 
on  sovittu  viikonloppu  12.  — 13.  kesäkuuta. 


Lisätietoja  Flelsingin  tapahtumista  antaa  pu¬ 
heenjohtaja  Jukka  Fläkkinen,  puhelin  (09) 
587  0167,  040  561  6966,  sähköposti  jukka. 

hakkinen@helsinki.fr 

Jyväskylän  tilaisuuksista  voi  tiedustella 
aluevastaava  Matias  Annolalta  puhelin  (014) 
642  547  tai  sähköposti:  mimaau@cc.jyu.fi 

Tilaisuuksista  kerrotaan  myös  Skepsiksen  in¬ 
ternetsivuilla  (http://www.skepsis.fi)  ja  Jyväs¬ 
kylän  aluetoimintaryhmän  internetsivuilla 
(http//www.jyu.fi~mimaau/skepsis/). 

Skepsiksen  väistyvä  puheenjohtaja  Ilpo  V. 
Salmi  puhuu  “rajatiedon  ilmiöistä  tieteen 
ja  kokemuksen  näkökulmasta”  Flelsingin 
kaupungin  suomenkielisessä  työväenopis¬ 


tossa  19.  helmikuuta  kello  18.00  —  20.30. 
Tilaisuus  järjestetään  työväenopiston  Flertto- 
niemen  toimipisteessä  lähellä  Flerttoniemen 
metroasemaa. 

Paholaisen  asianajajaa  tarvitaan  jälleen,  kun 
astrologia,  ufot,  uskomuslääkintä  ja  muut 
pseudotieteet  kasvattavat  markkinaosuuksiaan. 


Risto  Selin,  Marketta  Ollikainen  ja  Ilpo  V. 

Salmi  (toim.) 

Paholaisen  asianajajan  paluu 
Opaskirja  skeptikoille 
Ursa  iggy,  Sid.  208  s,  i^g  mk 

Kirjassa  suomalaiset  tiedemiehet  käyvät  taika¬ 
uskon  ja  humpuukioppien  kimppuun  sano¬ 
jaan  säästämättä. 

Vuonna  1989  julkaistu  ensimmäinen  Pa¬ 
holaisen  asianajaja  oli  vuoden  tiedekirja.  Nyt 
Ursa  on  kustantanut  aivan  uuden  näitä  asioita 
käsittelevän  teoksen. 

Paholaisen  asianajajan  paluu  -teoksen 
painos  on  loppumassa.  Kustantaja  harkitsee 
kuitenkin  uuden  painoksen  ottamista,  mikäli 
kirjalla  on  vielä  kysyntää.  Kirjakaupoissa  eri 
puolilla  maata  kirjaa  ilmeisesti  vielä  on  saata¬ 
villa.  Teos  maksaa  Ursan  ja  Skepsiksen  jäsenil¬ 
le  120  markkaa,  ja  sitä  myydään  muun  muassa 
Skepsiksen  yleisötilaisuuksissa.  Kirjaa  voi  myös 
tilata  Skepsiksen  kautta  maksamalla  jäsenhin- 
nan  (120  mk)  lisäksi  postikulut. 

Kirjan  vironkielistä  laitosta  Teine  Maailin  on 
saatavissa  Helsingissä  toimivasta  Viro-Instituu¬ 
tista  puhelin  09  -  669  805  hintaan  100  mk. 


Kokoiiiikuisu 

Skepsis  ry:n  sääntöjen  mukainen  kevätkokous  pidetään  keskiviikkona  17.  maaliskuu¬ 
ta  1999  klo  19.20  (Skepsiksen  luentotilaisuuden  jälkeen)  Tieteiden  talossa.  Kirkko¬ 
katu  6,  Helsinki. 

Kokouksen  esityslista: 

1 .  Kokouksen  avaus 

2.  Valitaan  kokouksen  puheenjohtaja,  sihteeri,  kaksi  pöytäkirjantarkastajaa  ja  kaksi 
ääntenlaskijaa 

3.  Todetaan  kokouksen  laillisuus  ja  päätösvaltaisuus 

4.  Hyväksytään  kokouksen  työjärjestys 

5.  Esitetään  vuoden  1998  tilinpäätös,  vuosikertomus  ja  tilintarkastajien  lausunto 

6.  Päätetään  tilinpäätöksen  vahvistamisesta  ja  vastuuvapauden  myöntämisestä  halli¬ 
tukselle  ja  muille  vastuuvelvollisille. 

7.  Tiedotus  ja  muut  esille  tulevat  asiat 

8.  Kokouksen  päättäminen 


Skepsis  ry:n  hallitus 

Everyday 
superstition 
by  Pete  Pakarinen 

According  to  a  research  made 
couple  of  years  ago,  27%  of 
Finns  believe  in  spiritual  heal- 
ing  while  20%  give  credence  to 
UFO’s.  47%  of  Finns  are  stated 
to  believe  in  angels  and  45%  in 
faith  healing.  A  typical  consmner 
of  parascience  is  still  a  low-paid 
woman  with  a  university  degree 
but  the  belief  in  UFO’s  is  par- 
ticLilarly  strong  among  young  and 
well-edncated  men. 

In  the  light  of  the  statistics,  it 
seems  that  the  Finnish  view  of 
the  World  is  more  and  more  often 
formed  from  separate  pieces.  The 
helief  in  para-science  or  parapsy- 
chology  does  not  necessarily  form 
a  distinct  entirety,  even  though 
some  people  do  have  a  consider- 
able  interest  in  para-science.  In  a 
niosaic-like  World  people  seein  to 
choose  arbitrarily  the  things  they 
wish  to  believe  in.  Whether  these 
things  match  logically  or  not,  is 
obviously  of  no  iniportance. 

What  are  Lucid 
Dreams 
by  Ilpo  Kojo 

The  so-called  Incid  dreams  have 
heen  a  popular  topic  for  the  dis- 
cussion  of  laymen  who  are  in- 
terested  in  the  fiinctions  of  the 
hrain  and  mind.  The  phenom- 
enon,  however,  is  not  new.  It 
has  been  known  for  thonsands 
of  years.  Many  things  have  been 
previously  known,  bnt  also  the 
modern  dream  research  has  had 
much  new  to  say  abont  the  issue. 

That  the  dreamer  is  aware  of 
the  fact  that  he  is  having  a  dream 
is  typieal  of  the  lucid  dreams. 
The  contents  of  the  dreams  can 
also  he  recalled  in  the  waking 
hours,  just  like  the  normal  hap- 
penings  of  our  daily  life.  When 
a  person  is  having  a  Incid  dream, 
Iris  hody  acts  just  like  in  real  oc- 
casions.  Rnnning  a  hundred  me- 
ters  in  dream  increases  the  heart 
functions,  breathing  and  so  on. 
During  the  dream  the  Sleepers  do 
not,  however,  move  their  hody  or 
limhs.  The  signals  directing  the 

movements  stay  in  the  brain  and, 
consequently,  do  not  reach  the 
muscles,  except  for  the  muscles 
moving  the  eyes. 

By  searching  the  characteris- 
tic  featnres  of  the  dreams  and  by 
comparing  them  to  the  real  hap- 
penings  of  their  onr  life,  people 
will  learn  to  know  the  difference 
between  them.  If  people  train 
this  enough  while  they  are  awake 
they  are  ahle  to  do  it  also  when 
they  are  dreaming,  especially 
when  the  dream  they  are  having 
is  strange  compared  to  their  nor¬ 
mal  life.  For  instance  the  therapy 
for  curing  nightmares  have  taken 
advantage  of  the  lucid  dreams. 


The  Science  is 
Repairing  Itself 

by  Karl  Lagerspetz 

The  test  for  producing  cells  from 
an  inanimate  material  of  Fredrik 
Elfving  (1854-1942),  a  well- 
known  Finnish  plant  physiologist, 
or  the  memory  transfer  experi- 
ments  made  by  a  Swede  called 
Holger  Hyden  and  an  American 
called  McConnel,  provide  good 
examples  of  occasions  where  sci¬ 
ence  has  gone  astray.  The  science 
does,  however,  possess  distinct 
methods  of  correcting  the  faults 
and  revealing  the  fallacies.  Elfvin 
managed  to  raise  bacteria  in  ster- 
ilized  peas.  In  their  animal  test 
Hyden  and  McConnel  tried  to 
transfer  learned  skills  to  the  fol- 
lowing  generations.  The  positive 
results  of  the  both  cases  could 
later  be  explained  by  the  defec- 
tive  test  arrangements. 

The  self-repairing  effects  of 
the  science  require  often  a  lot  of 
work  and  time.  It  is  too  early  to 
say  yet,  how  much  suspicion  and 
work  will  be  required  to  clarify 
the  results  of  the  research  of  the 
1990’s,  applying  for  instance  to 
the  genes  concerning  different 
human  qualities. 


The  Flimflam  Award 
to  a  Provtncial 
Magazine 

The  1998  Flimflam  award  of 
Skepsis,  the  Finnish  association 
for  sceptics,  was  given  to  the 

newspaper  Keskisuomalainen 
Corning  out  in  Middle-Finland. 
The  newspaper  was  thereby  re- 
warded  for  its  continuous  hlur- 
ring  of  the  distinction  between 
pseudoscientific  claims  and 
tested  facts.  The  paper  publishes 
healt  oriented  supplement  called 
Kuntosuomalainen,  dealing  com- 
pletely  uncritically  with  different 
kinds  of  alternative  treatments. 

The  supplement  has  told, 
among  other  things,  abont  de- 
termining  the  balance  of  the 
trace-elements  by  using  a  crystal 
pendulum  or  abont  energy  treat¬ 
ments  aimed  at  removing  the 
traumas  caused  by  the  previous 
lives.  Also  the  metamorphic  zone 
therapy  taking  advantage  of  the 
human  vital  energy  as  well  as  ho- 
meopathy  have  been  described  in 
the  supplement. 

According  to  Skepsis,  a  well- 
respected  provincial  newspaper 
should  have  a  stronger  sense  of 
responsihility,  especially  when 
dealing  with  sudi  primary  issues 
of  life  as  health.  The  situation  is 
particularly  serious  if  the  alterna¬ 
tive  treatment  is  said  to  be  the 
only  cure  for  different  deceses, 
stated  Skepsis  in  its  argumenta- 
tion. 

The  Sokrates  Award  to 
a  Scientific  Author 

The  Sokrates  award  of  Skepsis 
is  yearly  given  as  a  reward  to  a 
person  who  has  forwarded  critical 
thinking  and  interest  in  the  Sci¬ 
entific  view  of  World  in  a  positive 
way.  The  1998  Sokrates  award 
was  given  to  Kimmo  Pietiläinen, 
a  Scientific  author  who  has  trans- 
lated  and  edited  several  science 
popularizing  hooks. 

According  to  Skepsis,  as  an 
editoi  of  Scientific  hooks  of  high 
quality  Pietiläinen  has  done  pri- 
oneering  and  courageous  work  to 
increase  understanding  of  science 
in  a  Finnish  Society. 


Riitta  Lehtonen 

Muista 

jäsenuialisn! 

Skepsiksen  toiminta  nojaa  lähes  yksistään 
jäsenmaksutulojen  varaan.  Siksi  on  tärkeää, 
että  jokainen  jäsen  huolehtii  jäsenmaksunsa 
maksamisesta.  Ilman  jäsenmaksutuloja  Skep- 
h^o-lehteäkään  ei  pystytä  toimittamaan. 

Koska  maksulomakkeen  postittaminen 
yli  tuhannelle  jäsenelle  tulisi  maksamaan 
tuhansia  markkoja,  yhdistyksen  hallitus  on 
päättänyt,  ettei  se  lähetä  lomaketta  erikseen 
jokaiselle  jäsenelle.  Jäsenmaksun  maksami¬ 
nen  käy  kätevästi  oheisella  pankkisiirtolo¬ 
makkeella  tai  siirtämällä  lomakkeella  olevat 
tiedot  pankista  saavalle  lomakkeelle. 

Jäsenmaku  on  sama  110  markkaa  aikuisilta 
ja  55  markkaa  alle  20-vuotiailta  kuin  kulu¬ 
neenakin  vuonna.  Jäsenet  saavat  jäsenetuna 
muun  muassa  neljä  kertaa  vuodessa  ilmesty¬ 
vän  Skeptikko-lehden,  joka  ei-jäsenille  mak¬ 
saa  vuoden  1999  alusta  140  markkaa/vuosi. 

Mikäli  haluat  vain  tilata  lehden,  senkin  voi 
tehdä  kätevästi  oheisella  lomakkeella  merkit¬ 
semällä  lomakkeeseen  tiedon  "lehtitilaus”. 


Seuraava  Skeptikko  ilmestyy 
maaliskuussa  1999. 
Lehteen  tarkoitettu  aineisto 
tulisi  olla  toimituksessa  viimeistään 
12.  helmikuuta  1999. 

Skeptikko  toivottaa  onnekasta 
vuosituhannen  viimeistä  vuotta. 


iiinumiKSEumtiEni! 


OS  haluat  liittyä  Skepsiksen  jäseneksi,  lähetä  oheinen  lomake  tai  sen 
kopio  täytettynä  Skepsiksen  jäsenasioista  vastaavalle  osoitteella: 

Anna-Liisa  Räihä 
Borgströminkuja  1  B  19 
00840  Helsinki 
email:  alraiha@csc.fi 


Yhdistyksen  jäsenmaksu  (sisältää  Skeptikko-lehden  tilauksen)  on  110 
mk  tai  alle  20-vuotiaille  55  mk  (jos  olet  alle  20-vuotias,  ilmoita  synty- 
mäaikasi). 

Voit  myös  tilata  Skeptikko-lehden  liittymättä  jäseneksi.  Tilausmaksu 
on  140  mk/vuosi.  Tilaaminen  onnistuu  samalla  lomakkeella  vetä¬ 
mällä  siitä  yli  sana  "jäsenhakemus”  ja  korvaamalla  se  sanalla  "tilaus”. 
Tiedoksi  riittää  tällöin  nimi  ja  osoite. 

Jäsenhakemus/tilauskaavake  löytyy  myös  Internetistä,  Skepsiksen  koti¬ 
sivuilta  http//www.skepsis.fi 


JinJEHEMIIS 


Nimi  _ 

Ammatti  ja  koulutus _ 

Lähiosoite _ 

Postitoimipaikka  _ 

Puhelin _ 

emailosoite  _ 

Kokemus  Skepsiksen  toimialaan  liittyvistä  asioista,  mahdollisesti  ai¬ 
hetta  sivuavat  julkaisut,  jäsenyys  muissa  tieteellisissä  yhdistyksissä, 
erityiset  mielenkiinnon  kohteet  (käytä  tarvittaessa  erillistä  paperia). 
Korostamme  kuitenkin,  että  kuka  tahansa  kiinnostunut  voi  hakea 
jäsenyyttä  yhdistyksen  hallitukselta  koulutustaustasta  ja  elämänkoke¬ 
muksesta  riippumatta: 


Hyväksyn  Skepsis-yhdistyksen  säännöissä  määritellyn  tarkoituksen  ja 
toimintaperiaatteet  (ks.  seuraava  sivu)  ja  haluan  liittyä  yhdistyksen 
jäseneksi. 

Päiväys _ 

Allekirjoitus _ 

kepsis  on  1987  perustettu  suomalaisten  skeptikkojen 
yhdistys.  Skepsiksen  toimintaperiaatteet  ovat  saman¬ 
tapaiset  kuin  yhdysvaltalaisen  CSlCOPin  (Com- 
mittee  for  the  Seientihe  Investigation  of  Claims  of  the 
Para-normal),  mutta  se  toimii  täysin  itsenäisesti  vaikkakin 
yhteistyössä  CSlCOPin  ja  muiden  vastaavien  järjestöjen 
kanssa.  Yhdistys  on  ECSOm  (European  Council  of  Seep- 
tieal  Organizations)  jäsen. 

Yhdistyksen  säännöissä  mainitaan  Skepsiksen  tarkoitukses¬ 
ta  ja  periaatteista  seuraavaa: 

Yhdistyksen  tarkoitus  on: 

-Edistää  paranormaaleja  ilmiöitä  koskevien  väit¬ 
teiden  objektiivista  ja  puolueetonta  tieteellistä  tut¬ 
kimusta,  ottamatta  näiden  väitteiden  paikkansapi¬ 
tävyyteen  kantaa  apriorisin,  tutkimusta  edeltävin 
perustein. 

-Ylläpitää  tällaisesta  tutkimuksesta  kiinnostunei¬ 
den  ihmisten  verkostoa  sekä  pitää  yhteyttä  vastaa¬ 
vanlaisiin  yhteisöihin  kotimaassa  ja  ulkomailla. 
-Julkaista  paranormaaleja  ilmiöitä  koskevia  väit¬ 
teitä  tutkivia  artikkeleja  ja  kirjoja  sekä  laatia  täl¬ 
laisia  väitteitä  sisältävien  julkaisujen  bibliografi¬ 
oita. 

-  Järjestää  alaan  liittyviä  kokouksia  ja  konferensse¬ 
ja  sekä  harjoittaa  valistus-  ja  tiedotustoimintaa. 

Yhdistys  on  poliittisesti,  aatteellisesti  ja  uskonnollisesti 
sitoutumaton. 

Yhdistyksen  hallitus  voi  hyväksyä  hakemuksesta  yhdistyk¬ 
sen  jäseneksi  yksityishenkilöitä  ja  oikeuskelpoisia  yhteisöjä, 
jotka  hyväksyvät  edellä  mainitut  yhdistyksen  periaatteet. 

Yhdistys  on  Tieteellisten  seurain  valtuuskunnan  jäsenjär¬ 
jestö.  Se  julkaisee  neljä  kertaa  vuodessa  ilmestyvää  Skep- 
tikko-\ehteä. 

Skepsis  ry:n  yhteystiedot: 

Puhelinpalvelu:  0208  -  355  455 
Postiosoite:  PL  483,  00101  HELSINKI 
Internet-osoite:  http://www.slcepsis.fi 
Sähköpostiosoite:  skepsis-ry@helsinki.fi 
Pankkiyhteys:  Leonia  800011  -465  302 


Skepsis  ry:n  hallitus: 

Jukka  Häkkinen  (puheenjohtaja) 

Matias  Annola 

Veikko  Joutsenlahti  (sihteeri) 

Sami  Tetri 

Rauni  Tiainen 

Göran  Törnwall 

Jukka  O.  Vuori 


Alueyhteyshenkilöt: 

Jyväskylä: 

Matias  Annola,  puh.  (014)  642  547 
e-mail:  mimaau@jyu.fi 
Joensuu: 

Vesa  Tenhunen,  puh.  (013)  123  254 
e-mail:  vesa.tenhunen@online.tietokone.fi 

Oulu: 

Sami  Tetri,  puh.  040  586  3099 
e-mail:  stetri@paju.oulu.fi 


Yhdistys  toivoo,  että  alueilla  asuvat  ilmoit¬ 
taisivat  yhdyshenkilöille  yhteystietonsa,  jot¬ 
ta  he  voisivat  tiedottaa  omalla  alueellaan 
tapahtuvasta  toiminnassa.  Yhteyshenkilöille 
voi  myös  ilmoittaa  halukkuutensa  osallistua 
yhdistyksen  toimintaan  omalla  alueellaan. 

Jäsenasioista  ja  lehtitilauksista  pyydetään 
neuvottelemaan  yhdistyksen  jäsenasioista 
vastaavan  kanssa.  Hänelle  toimitetaan  myös 
osoitteenmuutokset. 


Anna-Liisa  Räihä 
Yhdistyksen  jäsenvastaava 
Borgströminkuja  1  B  19 
00840  Helsinki 
puhelin  (09)  698  1976 
email:  alraiha@ese.fi 


Skepsis-yhdistyksen 
tieteellinen  neuvottelukunta: 

dosentti  Kari  Enqvist  (puheenjohtaja) 
professori  Nils  Edelman 
professori  Pertti  Hemänus 
dosentti  Raimo  Keskinen 
dosentti  S.Albert  Kivinen 
professori  Kirsti  Lagerspetz 
professori  Raimo  Lehti 
professori  Anto  Leikola 
professori  Nils  Mustelin 
professori  Ilkka  Niiniluoto 
dosentti  Heikki  Oja 
professori  Jeja  Pekka  Roos 
VTM  Jan  Rydman 
professori  Heikki  Räisänen 
dosentti  Veijo  Saano 
professori  Lauri  Saxen 
professori  Anssi  Saura 
professori  Raija  Sollamo 
akatemiaprofessori  Raimo  Tuomela 
FL  Tytti  Varmavuo 
professori  Yrjö  Vasari 
professori  Johan  von  Wright 
professori  Risto  Vuorinen. 


Yhdistys  on  Tieteellisten  seurain  valtuuskun¬ 
nan  jäsenjärjestö 

www.heureka.fi 


FORNTIDA  XUITURER 


lyHJIMAISETKUUITUimiT 

Al^ClEl^T  CULTURE  S 


-  arkea  ja  juhlaa  Milliltä  ludukselle. 


Mäyttelyssä  tutustut  aikaan, 
jolloin  tiede  ja  uskonto  kulkivat 
käsi  kädessä.  Pääset  egyptiläisen 
lääkärin  vastaanotolle,  voit 
määrittää  aikaa  tähdistä  ja 
tutustua  mesopotamialaiseen 
matematiikkaan.  Näyttelyn 
vetonauloja  ovat  luonnollisen 
kokoinen  egyptiläinen  asuintalo, 
hauta  sekä  aito  muumio. 


nyt  2  teemanäyttelyä: 

•  Muinaiset  kulttuurit 

•  Tekniikka! 


H  E  U  R  E  K  A 

Vantaan  Tikkurilassa  puh.  (09)  85799 
Avoinna:  10-18,  to  10-20 

Näyttelyt+Verne  85/50  mk,  näyttelyt  65/40  mk,  vain  Verne  35/25  mk. 


